title: স্টেফি গ্রাফ

text: স্টিফানি মারিয়া "স্টেফি" গ্রাফ (; জন্ম: ১৪ জুন, ১৯৬৯) পশ্চিম জার্মানির বাডেন-ভুর্টেমবার্গের মানহেইমে জন্মগ্রহণকারী বিশ্বের খ্যাতনামা সাবেক পেশাদার প্রমিলা টেনিস খেলোয়াড়। একসময় তিনি বিশ্বের শীর্ষস্থানীয় ও সেরা টেনিস খেলোয়াড়ের মর্যাদা লাভ করেছিলেন। ১৯৮০-এর দশকের শেষার্ধ্ব থেকে ১৯৯০-এর দশক পর্যন্ত মহিলাদের টেনিসে একচেটিয়া প্রাধান্য বিস্তার করেছিলেন। বিশ্বের অন্যতম শীর্ষ পেশাদার টেনিস খেলোয়াড় আন্দ্রে আগাসি’র সাথে বিবাহ-বন্ধনে আবদ্ধ হন তিনি। তিনি সর্বমোট ২২টি গ্র্যান্ড স্ল্যাম এককের শিরোপা জয় করেন। ১৯৮৮ সালে টেনিস ইতিহাসে নারী-পুরুষ উভয় ক্ষেত্রে বিশ্বের একমাত্র খেলোয়াড়রূপে এক পঞ্জিকাবর্ষে চারটি গ্র্যান্ডস্ল্যাম এককের শিরোপাসহ অলিম্পিক স্বর্ণপদক জয়ের বিরল কৃতিত্ব দেখিয়েছেন। সিউলে অনুষ্ঠিত ১৯৮৮ সালের অলিম্পিক গেমসে স্বর্ণপদক জয়ের মাধ্যমে অনন্য সাধারণ খ্যাতি বহন করে "গোল্ডেন স্ল্যাম" জয় করেন।


title: স্টেফি গ্রাফ

text: বাবা পিটার গ্রাফের উৎসাহ ও অনুপ্রেরণায় স্টেফি গ্রাফের টেনিসে হাতেখড়ি ঘটে। পিটার ছিলেন গাড়ি ও বীমা সেবাপ্রদানকারী এবং টেনিস কোচ হিসেবে উৎসাহপ্রদানকারী ব্যক্তি। তিনি তার তিন বয়সী কন্যাকে কাঠের র‌্যাকেটে কিভাবে বলকে সুইং করাতে হয় তা পারিবারিক শয়নকক্ষে শেখাতেন। চার বছর বয়সে কোর্টে টেনিস শিখতে যান ও মাত্র পাঁচ বছর বয়সেই তিনি তার প্রথম প্রতিযোগিতায় অংশগ্রহণ করেন। এরপর থেকেই দ্রুত জুনিয়রদের প্রতিযোগিতা নিয়মিতভাবে জিততে শুরু করেন। ১৯৮২ সালে তিনি ইউরোপীয় চ্যাম্পিয়নশিপে ১২ ও ১৮ বছর বয়সসীমা নির্ধারণী প্রতিযোগিতা জয় করেন। মাত্র তেরো বছর বয়সেই বিশ্বের দ্বিতীয় সর্বকনিষ্ঠ খেলোয়াড় হিসেবে আন্তর্জাতিক টেনিস র‌্যাঙ্কিংয়ে অন্তর্ভুক্ত হন।


title: স্টেফি গ্রাফ

text:
গ্রাফ তাঁর দূর্দান্ত গতি, শক্তিশালী সম্মুখের হাতের পুরোটা ধরে রাখা, তীক্ষ্ণতার জন্য পরিচিত হয়ে আছেন। ১৯৯০-এর দশকে তিনি বিশ্বের অন্যতম শীর্ষস্থানীয় খেলোয়াড়ের মর্যাদা পেয়েছেন।
১৯৮৭ সালে তিনি তাঁর প্রথম গ্র্যান্ড স্ল্যাম প্রতিযোগিতায় বিজয়ী হন চেক বংশোদ্ভূত মার্কিন খেলোয়াড় মার্টিনা নাভ্রাতিলোভাকে পরাভূত করার মধ্য দিয়ে। উইম্বলেডন চ্যাম্পিয়নশীপে মহিলাদের এককের শিরোপা জয় করেন (১৯৮৮-৮৯, ১৯৯১-৯৩, ১৯৯৫-৯৬) সাতবার যা, মার্টিনা নাভ্রাতিলোভা’র নয়বার অর্জনের পর দ্বিতীয় স্থানে রয়েছেন। এছাড়াও, ফ্রেঞ্চ ওপেন (১৯৮৭-৮৮, ১৯৯৩, ১৯৯৫-৯৬ ও ১৯৯৯) ছয়বার, ইউএস ওপেনে (১৯৮৮-৮৯, ১৯৯৩, ১৯৯৫-৯৬) পাঁচবার এবং অস্ট্রেলিয়ান ওপেনের এককে (১৯৮৮-৯০, ১৯৯৪) চারবার বিজয়ী হন। এছাড়াও তিনি ১১বার দ্বৈত শিরোপার অধিকারীনি। ৫৬টি গ্র্যান্ড স্ল্যাম প্রতিযোগিতায় জয়-পরাজয়ের পরিসংখ্যান হচ্ছে ২২৮-৩৪ (৮৯%)। তন্মধ্যে, ফ্রেঞ্চ ওপেনে ৮৭-১০, উইম্বলেডন চ্যাম্পিয়নশীপে ৭৫-৮, ইউএস ওপেনে ৭৩-১০ এবং অস্ট্রেলিয়ান ওপেনে ৪৭-৬।


title: স্টেফি গ্রাফ

text: সমগ্র ক্রীড়াজীবনে তিনি $২১,৮৯৫,২৭৭ মার্কিন ডলার উপার্জন করে রেকর্ড গড়েন। পরবর্তীকালে লিন্ডসে ডেভেনপোর্ট জানুয়ারি, ২০০৮ সালে তা অতিক্রম করেন। মহিলাদের এককে তাঁর জয়-পরাজয়ের পরিসংখ্যান ৯০০-১১৫ (৮৮.৭%)।


title: স্টেফি গ্রাফ

text: ওম্যান’স টেনিস অ্যাসোসিয়েশনের (ডব্লিউটিএ) পক্ষ থেকে প্রদত্ত র‌্যাঙ্কিংয়ে বিশ্বের ১ নম্বর খেলোয়াড় ছিলেন। এপ্রিল, ১৯৮৭ থেকে মার্চ, ১৯৯১ পর্যন্ত ধারাবাহিকভাবে ১৮৬ সপ্তাহ বিশ্বের ১ নম্বর স্থানের অধিকারীনি ছিলেন স্টেফি গ্রাফ যা অদ্যাবধি রেকর্ড হিসেবে চিহ্নিত হয়ে আছে। তিনি যে-কোন পুরুষ কিংবা নারী খেলোয়াড়দের মধ্যে রেকর্ডসংখ্যক ৩৭৭ সপ্তাহকাল শীর্ষস্থানে অবস্থান করেন। এছাড়াও তিনি বছর শেষে শীর্ষস্থানে ছিলেন আটবার। তিনি ১০৭ বার এককে শিরোপা জিতে তৃতীয় স্থানে আছেন। কেবলমাত্র ডব্লিউটিএ’র সর্বকালের সেরাদের তালিকায় তাঁর সামনে আছেন মার্টিনা নাভ্রাতিলোভা (১৬৭ শিরোপা) ও ক্রিস এভার্ট (১৫৭ শিরোপা)। ২০০৪ সালে আন্তর্জাতিক টেনিসের হল অব ফেমে প্রবেশ করেন।


title: স্টেফি গ্রাফ

text:
১৯৯০-এর দশকে তিনি সংক্ষিপ্তকালের জন্য জার্মান টেনিস খেলোয়াড় আলেকজান্ডার রোঞ্জের সাথে সম্পর্কে জড়িয়েছিলেন। এছাড়াও, মাইকেল বার্তেলস নামীয় এক গাড়ি প্রতিযোগিতার চালকের সাথেও দীর্ঘস্থায়ী সম্পর্ক ছিল তাঁর।
১৯৯৯ সালের উইম্বলেডন ফাইনালে পরাজয়ের পর বিশ্বের ৩ নম্বর খেলোয়াড় হিসেবে ক্রীড়াজীবন থেকে অবসর নেন স্টেফি গ্রাফ। এসময় তিনি শারীরিক আঘাতে পর্যদুস্ত ছিলেন। ২২ অক্টোবর, ২০০১ তারিখে তিনি অন্যতম শীর্ষস্থানীয় টেনিস খেলোয়াড় আন্দ্রে আগাসি’র সাথে বিবাহ-বন্ধনে আবদ্ধ হন। এ সময় কেবলমাত্র উভয়ের মায়েরাই স্বাক্ষী হিসেবে ছিলেন। বিয়ের চারদিন পরই নির্দিষ্ট সময়ের ছয় সপ্তাহ পূর্বেই অপরিপক্ক অবস্থায় "জাদেন জিল" নামীয় এক পুত্র জন্মগ্রহণ করে। এছাড়াও ৩ অক্টোবর, ২০০৩ তারিখে "জাজ এলি" নামীয় কন্যা জন্ম নেয়।


title: স্টেফি গ্রাফ

text: ১৯৯১ সালে লিপজিগে স্টেফি গ্রাফ ইয়ুথ টেনিস সেন্টার প্রতিষ্ঠা করেন। "চিলড্রেন ফর টুমরো" নামীয় একটি অ-লাভজনক সংস্থার প্রতিষ্ঠান ও সভানেত্রী তিনি। এটি যুদ্ধ অথবা অন্য কোন সমস্যায় আক্রান্ত শিশুদের সহায়তার লক্ষ্যে কাজ করছে। গ্রাফ-আগাসি দম্পতি সংস্থার অর্থসংগ্রহের লক্ষ্যে একত্রে টেলিভিশনের অনেকগুলো বিজ্ঞাপনচিত্রে অংশগ্রহণ করেন।


title: ওলিঙ্গিতো

text: ওলিঙ্গিতো (বৈজ্ঞানিক নাম: "Bassaricyon neblina") প্রোসায়োনিডি (Procyonidae) গোত্র বা পরিবারের অন্তর্ভুক্ত "Bassaricyon" (ব্যাসারিসায়োন) গণের অন্তর্গত এক প্রজাতির স্তন্যপায়ী। প্রজাতিটি ইকুয়েডর ও কলম্বিয়ার ঘন পাহাড়ি বনে বসবাস করে। ১৫ আগস্ট নতুন এ প্রাণীটির সন্ধান পাওয়ার খবর জানানো হয়। প্রাণীটিকে অনেকটা ভালুক ও বিড়ালের সংকর বলে মনে হয়। নতুন কোনও মাংসাশী প্রাণীর আবিষ্কার গত ৩৫ বছরে এটিই প্রথম। প্রায় ১০০ বছর আগে বিভিন্ন জাদুঘরে এ ধরনের প্রাণীর নমুনা প্রদর্শিত হলেও এটির সঠিক পরিচয় নিয়ে বিভ্রান্তি ছিল। যুক্তরাষ্ট্রের স্মিথসোনিয়ান ন্যাশনাল মিউজিয়াম অব ন্যাচারাল হিস্ট্রি জাদুঘরে ১০ বছরব্যাপী গবেষণা চালিয়ে ওলিঙ্গিতো সম্পর্কে নিশ্চিত হন বিজ্ঞানীরা। প্রাণীটি স্বভাবে নিশাচর এবং ফলমূল, ফুলের মধু, পোকামাকড় ইত্যাদি খায়। স্ত্রী ওলিঙ্গিতো সাধারণত একবারে একটি বাচ্চার জন্ম দেয়।


title: হুয়াইদা গ্যালি

text: হুয়াইদা গ্যালি (শুধু হুয়াইদা বা হুইদা নামেই অধিক পরিচিত এবং মাঝে মঝে হুইদাউ বা হুইদু নামেও লেখা হয়ে থাকে) মূলত ছিল আটলান্টিক দাস বানিজ্যের জন্য তৈরি একটি জাহাজ। এটি তার দ্বিতীয় সমুদ্রযাত্রা করে ফেরার পথে ফেব্রুয়ারি ১৭১৭ সালে জলদস্যু ক্যাপ্টেন ব্ল্যাক "স্যাম" বেল্লামি কর্তৃক আটক হয়েছিল ও পরবর্তীকালে ব্ল্যাক স্যাম জাহাজটিকে তার জলদস্যুতার পতাকা বহনকারী জাহাজে পরিনত করেছিল। এ সময়টা ছিল মূলত জলদস্যুতার স্বর্ণযুগ। এর দুই মাস পর ২৬শে এপ্রিল ১৭১৭ সালে জাহাজটি শক্তিশালী সমুদ্র ঝড়ের কবলে পতিত হয়েছিল এবং এতে বেল্লামিসহ এর ১৪৪ জন ক্রু মৃত্যুবরণ করে। মাত্র দুইজন ক্রু ঝড়ের কবল থেকে জীবিত উদ্ধার পেয়েছিল। ডুবে যাওয়ার সময় জাহাজটিতে ৪.১ টন পরিমাণ স্বর্ণ ও রৌপ্য ছিল যা ২৬০ বছর পর ১৯৮৪ সালে উদ্ধার করা হয়। উদ্ধারের সময় জাহাজটি মাত্র ১৪ ফুট (৪.৩ মিটার) পানির নিচে ও ৫ ফুট (১.৫ মিটার) বালির নিচে নিমজ্জিত ছিল। নিশ্চিত কোন জলদস্যু জাহাজ এর ধনরত্নসহ উদ্ধারের ঘটনা ইতিহাসে এটিই প্রথম।


title: হুয়াইদা গ্যালি

text: ১৭১৫ সালে একজন বণিক ইংল্যান্ডের লন্ডনে প্রথম হুয়াইদা সমুদ্রে অবমুক্ত করেন। তখন এর দৈর্ঘ্য ছিল ৩১ মিটার (১০২ ফুট) এবং এর ওজন ছিল ৩০০ টন বার্থেন। হুয়াইদা গ্যালি সর্বোচ্চ ১৩ নট (২৪ কি.মি/ঘন্টা; ১৫ এমপিএইচ) গতিতে যাত্রা করতে পারত। জাহাজটি আটলান্টিক দাস বানিজ্যের কাজে ব্যবহৃত হত এবং এতে দাস ও মালামাল বহনের জন্য ভারী অস্ত্রশস্ত্রে সজ্জিত করা হয়েছিল। মালামালের বিনিময়ে দাস ক্রয়ের জন্য ১৭১৬ সালে এটি ইংল্যান্ড থেকে মালামাল নিয়ে পশ্চিম আফ্রিকায় যাত্রা করেছিল। হুয়াইদা পশ্চিম আফ্রিকা থেকে বিভিন্ন ধরনের মূল্যবান ধনরত্ন সংগ্রহ করে আফ্রিকা ত্যাগ করে ক্যারেবীয় অঞ্চলে পৌঁছে ৩১২ জন দাস ক্রয় করে ইংল্যান্ডে ফেরার জন্য যাত্রা করেছিল। সেসময় জাহাজটিতে মূল্যবান ধনরত্নের পাশাপাশি ভারি অস্ত্রশস্ত্র ছিল। জাহাজটিতে ছয় পাউন্ডের ১৮টি কামান ছিল এবং যুদ্ধের সময় এই সংখ্যা ২৮-এ উন্নীত হত। হুয়াইদা ছিল তখনকার সময়ে সবচেয়ে আধুনিক অস্ত্রে সজ্জিত জাহাজ।


title: হুয়াইদা গ্যালি

text: ১৭১৭ সালের ফেব্রুয়ারির শেষের দিকে ক্যাপ্টেন লাউরেন্স যুবরাজের নেতৃত্তে হুয়াইদা কিউবা ও হিসপানিওলার মধ্যবর্তী অঞ্চল দিয়ে যাত্রা করেছিল এবং এসময় জলদস্যু ব্ল্যাক স্যাম বেল্লামি ২৬টি বন্দুকের সমন্বয়ে গ্যালি সুলতানা ও ম্যারি অ্যানা নামে ১০টি বন্দুকের সমন্বয়ে একটি ছোট জাহাজ নিয়ে হুয়াইদার পিছু নিয়েছিল। তিনদিন পর ক্যাপ্টেন যুবরাজ শুধুমাত্র কিছু এলোমেলো গোলা নিক্ষেপ করে বাহামাসের কাছে হুয়াইদাসহ আত্মসমর্পণ করেন। বেল্লামি হুয়াইদাকে তার জলদসুত্যার কাজে ব্যবহারের জন্য নিয়ে নেয় এবং কোন প্রকার ঝামেলা ব্যতীত ক্যাপ্টেন যুবরাজ আত্মসমর্পণ করায় বেল্লামি তাকে সুলতানা এবং £২০ ইউরো মূল্যের কিছু স্বর্ণ ও রৌপ্য মুদ্রা দিয়ে মুক্ত করে দেয়। হুয়াইদার অধিকাংশ ক্রুরাই পরবর্তীকালে বেল্লামির দলে যোগ দেয়।


title: হুয়াইদা গ্যালি

text: এরপর নতুন ক্যাপ্টেনের নেতৃত্তে হুয়াইদাকে নতুন করে সজ্জিত করা হয়। জাহাজ পূণঃগঠনের কাজ শেষ হওয়ার পর বেল্লামি ও তার ক্রুরা আমেরিকান কলোনির দিকে যাত্রা শুরু করেন। পথিমধ্যে তার আরো অনেক জাহাজ লুট করে ও হুয়াইদার কামানের সংখ্যা বৃদ্ধি করে। মনে করা হয় সম্ভবত আরো ৩০টি অতিরিক্ত কামান তারা জাহাজের ডেকে স্থাপন করেছিল। আগস্ট ২০০৯ সালে সমুদ্র এক্সপ্লোরার ব্যারি ক্লিফোর্ড হুয়াইদায় ব্যবহৃত ৮০০ ও ১,৫০০ পাউন্ডের দুটি কামান উদ্ধার করেন।


title: হুয়াইদা গ্যালি

text: ২৬শে এপ্রিল ১৭১৭ সালে ম্যাসাচুসেটের ক্যাথামের কাছে হুয়াইদা গ্যালি খারাপ আবহাওয়ার কবলে পরে ও শক্তিশালী সমুদ্র ঝড়ে পতিত হয়ে ডুবে যায়। কেউ কেউ বলেন, বেল্লামি তার প্রিয়তমার সাথে দেখা করার জন্য বর্তমান প্রভিন্সটাউন হার্বারের উদ্দেশ্যে যাত্রা করেছিলেন, আবার কেউ কেউ মনে করে থাকেন, দিকভ্রষ্ট হয়েই হুয়াইদা ভুল পথে পরিচালিত হয়েছিল ও ঝড়ের কবলে পতিত হয়েছিল।


title: রীড বার্টন

text: রীড বার্টন আন্তর্জাতিক বিজ্ঞান অলিম্পিয়াডসমূহে শ্রেষ্ঠ পারফর্মারদের একজন।


title: রীড বার্টন

text: বার্টন এর বাবা-মা উভয়েই এনভায়রনমেন্টাল প্রকৌশলী। থার্ড গ্রেড পর্যন্ত তিনি ঘরেই শিক্ষালাভ করেন। তিনি টাফটস বিশ্ববিদ্যালয়ে ৫ম গ্রেডের পদার্থবিজ্ঞান এবং ৬ষ্ঠ গ্রেডের রসায়ন এর খন্ডকালীন ক্লাস গ্রহণ করেন। ৮ম গ্রেড পর্যন্ত তিনি ম্যাসাচুসেট্‌স ইনস্টিটিউট অফ টেকনোলজির চার্লস এরিক লিসার্সন এর সাথে কাজ করেন। একই সাথে আকামাই টেকনোলজিস এও কাজ করেন।


title: রীড বার্টন

text: বার্টন আন্তর্জাতিক গণিত অলিম্পিয়াড এ চারটিস্বর্ণপদক জেতা প্রথম প্রতিযোগী। বার্টন আন্তর্জাতিক ইনফরমেটিক্স অলিম্পিয়াড এ দুটি স্বর্ণপদক জিতেছেন। ২০০১ সালে তিনি ৬০০ তে ৫৮০ স্কোর করেন, যেটি তার নিকটতম প্রতিদ্বন্দীর চেয়ে ৫৫ পয়েন্ট বেশি। বার্টন এসিএম আন্তর্জাতিক কলেজিয়েট প্রোগ্রামিং প্রতিযোগিতায় ২য় ও ৫ম স্থান অর্জনকারী ম্যাসাচুসেট্‌স ইনস্টিটিউট অফ টেকনোলজি দলের সদস্য ছিলেন।


title: হাল সিটি এসোসিয়েশন ফুটবল ক্লাব

text: হাল সিটি এসোসিয়েশন ফুটবল ক্লাব () একটি ইংরেজ পেশাদার ফুটবল ক্লাব। এটি কিংস্টন আপন হাল, ইয়রকশায়ারের ইস্ট রাইডিং এলাকায় অবস্থিত। এই ক্লাবটি ইংরেজ ফুটবলের প্রথম স্তর বা প্রিমিয়ার লীগে খেলে। তারা তাদের ইতিহাসে প্রথম বার ২০০৭-০৮ মরসুমে এই লিগে খেলার প্রথম যোগ্যতা অর্জন করে। এর আগে এই ক্লাবের সবচেয়ে বড় সাফল্য ছিল ১৯০৯-১০ মরসুমে দ্বিতীয় হওয়া ও ১৯৩০ সালে এফএ কাপ সেমি-ফাইনালে পোঁছানো। ২০১২-১৩ মৌসুমে দ্য চ্যাম্পিয়নশিপে দ্বিতীয় হওয়ায় তারা ২০১৩-১৪ মৌসুমে প্রিমিয়ার লীগে খেলবে।


title: হাল সিটি এসোসিয়েশন ফুটবল ক্লাব

text: তারা তাদের প্রথম ম্যাচ খেলে নটস কাউনটির বিরুধে। তা ২-২ ফলাফলে শেষ হয়। অবশেষে ১৯০৫-০৬ সালে দ্বিতীয় ডিভিশনে যোগদান করে তারা পঞ্চম হিসেবে শেষ করে। এরপর তারা প্রথম বিশ্বযুদ্ধের আগে অবধি প্রথম ছটি দলের মধ্যে শেষ করে। কিন্তু তার পড়ে ১৯৩০ সালে তারা তৃতীয় ডিভিশনে নেমে যায়। কিন্তু ১৯৩০ সালেই তারা এফএ কাপ সেমিফাইনালে ওঠে। ২০০৩-০৮ মৌসুমে তারা তৃতীয় ডিভিশনে ও ২০০৪-০৫ মরসুমে ফুটবল লীগ প্রথম বিভাগে তৃতীয় হয়ে দ্য চ্যাম্পিয়ণশীপেএ ওঠে। ২০০৮-০৯ মরসুমে তারা প্রিমিয়র লীগ খেললেও তারা সেবছর আবার দ্য চ্যাম্পিয়ণশীপেএ নেমে যায়ে।


title: হাল সিটি এসোসিয়েশন ফুটবল ক্লাব

text: তাদের নিজেদের মাঠ কে.সি. স্টেডিয়াম। ২০০২ সাল পর্যন্ত তারা বুথবেরি ক্লাব মাঠে খেলত। তাদের কালো ও হলুদ জামার জন্য তাদের ডাকনাম "দ্য টাইগার্স"। তাদের ক্লাবের ম্যাসকট "রওরি দ্য টাইগর"। ২০১৩ আগস্টে তাদের নাম "হাল সিটি প্রঃ লিঃ" নামে অন্তর্ভুক্ত হলেও তারা ২০১৩-১৪ মরসুমে "হাল সিটি" নামেই খেলবে।'


title: লন্ডন ব্রিজ

text: লন্ডন ব্রিজ () বলতে টেমস নদীর উপরে লন্ডন শহর এবং মধ্য লন্ডনের সাউথওয়ার্ক এলাকাকে সংযোকারী কয়েকটি ঐতিহাসিক ব্রিজ বা সেতুকে বোঝায়। বর্তমান সংযোগ সেতুটি পারাপারের জন্য ১৯৭৩ সালে খুলে দেওয়া হয়, যা মূলত কংক্রিট এবং লোহায় তৈরি একটি বক্স গার্ডার সেতু। বর্তমান সেতুটি ঊনবিংশ শতাব্দীর পাথরের তৈরি সেতুকে প্রতিস্থাপন করা হয়েছে, যা প্রায় ৬০০ বছর পুরনো মধ্যযুগীয় স্থাপনাকে সরিয়ে তৈরি করা হয়েছিল। তারও আগে এখানে কাঠের তৈরি সেতু ছিল যা লন্ডনের প্রথম রোমান প্রতিষ্ঠাতাগণ তৈরি করেছিলেন।


title: ঢাকা বিশ্ববিদ্যালয়ের অনুষদসমূহ

text: ঢাকা বিশ্ববিদ্যালয়ে বর্তমানে ১৩টি অনুষদে ৮৪টি বিভাগ রয়েছে। ঢাকা বিশ্ববিদ্যালয়ের অনুষদ ও এর অন্তর্গত বিভাগগুলো হল:


title: ঢাকা বিশ্ববিদ্যালয়ের অনুষদসমূহ

text: ঢাকা বিশ্ববিদ্যালয়ে কলা অনুষদ প্রতিষ্ঠিত হয় ১৯২১ সালে। এ অনুষদের অন্তর্গত বিভাগসমূহ হল:


title: ঢাকা বিশ্ববিদ্যালয়ের অনুষদসমূহ

text: ঢাকা বিশ্ববিদ্যালয়ের প্রতিষ্ঠা লগ্ন থেকেই বাংলা বিভাগ এর কার্যক্রম শুরু করে। এ বিভাগের প্রথম অধ্যাপক ও বিভাগীয় প্রধান ছিলেন মহামহোপাধ্যায় হরপ্রসাদ শাস্ত্রী। মুহম্মদ শহীদুল্লাহও (পরে ডক্টর) তখন থেকেই এই বিভাগের প্রভাষক হিসেবে নিয়োগ লাভ করেন। ১৯৫২ সালে ভাষা আন্দোলনের সময় এই বিভাগের ভূমিকা গুরুত্বপূর্ণ। অধ্যাপক মুহম্মদ আবদুল হাইয়ের সম্পাদনায় প্রকাশিত (১৯৫৮ থেকে) "সাহিত্য পত্রিকা" বিভাগের গবেষণার ঐতিহ্য এখন পর্যন্ত ধরে রেখেছে। ১৯৭১ সালে স্বাধীনতা যুদ্ধে এই বিভাগের শিক্ষক অধ্যাপক মুনীর চৌধুরী, মোফাজ্জল হায়দার চৌধুরী ও আনোয়ার পাশা এবং কয়েকজন ছাত্র শহীদ হন। অধ্যাপক মুনীর চৌধুরী আবিষ্কৃত "মুনীর অপটিমা" নামক টাইপরাইটার বাংলা বিভাগের আরেকটি অবদান।


title: ঢাকা বিশ্ববিদ্যালয়ের অনুষদসমূহ

text: ইংরেজি বিভাগ ঢাকা বিশ্ববিদ্যালয়ের প্রতিষ্ঠাকালীন বিভাগ। বর্তমানে এই বিভাগে ৩৬ জন পূর্ণকালীন শিক্ষক, ১ জন অনারারি অধ্যাপক, ১ জন খণ্ডকালীন অধ্যাপক এবং ১ জন খণ্ডকালীন শিক্ষক রয়েছেন। ইংরেজি বিভাগের ইতিহাসকে তিনটি সুনির্দিষ্ট পর্যায়ে ভাগ করা যায়। বৃটিশ পর্যায়ে প্রথম বিভাগীয় প্রধান নিযুক্ত হয়েছিলেন সি. এল. রেন। ১৯৪৭-এর দেশ বিভাগের পর পুরোনো শিক্ষকদের অনেকে ইংরেজি বিভাগ ত্যাগ করেন। তবে পরবর্তীতে অধ্যাপক এ. জি. স্টক এর মত পণ্ডিত ব্যক্তি এই বিভাগে যোগ দেন। সাহিত্যের এবং ভাষার অন্যবিধ উন্নয়নে বড় অবদান রাখার মতো ছাত্র তৈরি করার ঐতিহ্যবাহী ভূমিকাও এ-বিভাগ সব সময় পালন করেছে। ইংরেজি বিভাগের অনেক শিক্ষক ও ছাত্র ভাষা আন্দোলন ও মুক্তিযুদ্ধে সক্রিয় ভূমিকা পালন করেছেন। দু'জন শিক্ষক ডঃ জ্যোতির্ময় গুহঠাকুরতা এবং জনাব রাশিদুল হাসান এবং ৭ জন ছাত্র ১৯৭১-এ শহীদ হন।


title: ঢাকা বিশ্ববিদ্যালয়ের অনুষদসমূহ

text: ১৯২১ সালে ঢাকা বিশ্ববিদ্যালয় যে কয়টি বিভাগ নিয়ে কার্যক্রম শুরু করে ফারসি ভাষা ও সাহিত্য ও উর্দু তার অন্যতম। তখন ফার্সিতে স্নাতকোত্তর এবং উর্দু সাবসিডিয়ারি হিসেবে শিক্ষাদান করা হত। ১৯৪৭ সালে পাকিস্তান প্রতিষ্ঠার পর উর্দুতে স্নাতক (সম্মান) ও স্নাতকোত্তর কোর্স শুরু হয়। এই বিভাগের প্রথম বিভাগীয় প্রধান খান বাহাদুর ফিদা আলী খান। বিভাগের উল্লেখযোগ্য শিক্ষকের মধ্যে ছিলেন ড: আন্দালিব শাদানী, ডঃ শওকত সবজওয়ারী, ড. হানিফ আফতাব আহমেদ সিদ্দিকী। বাংলাদেশে ফার্সি ও উর্দু চর্চা এবং এর বিশাল ও বৈচিত্র্যময় সাহিত্য ভাণ্ডার থেকে রস আস্বাদনের ক্ষেত্রে এ বিভাগটি গুরুত্বপূর্ণ ভূমিকা পালন করছে। ২০০৭ সাল থেকে ফারসি ভাষা ও সাহিত্য বিভাগ আলাদা বিভাগ নামে কার্যক্রম শুরু করে।


title: ঢাকা বিশ্ববিদ্যালয়ের অনুষদসমূহ

text: ১৯২১ সালে ঢাকা বিশ্ববিদ্যালয় যে কয়টি বিভাগ নিয়ে কার্যক্রম শুরু করে ফারসি ভাষা ও সাহিত্য ও উর্দু তার অন্যতম। তখন ফার্সিতে স্নাতকোত্তর এবং উর্দু সাবসিডিয়ারি হিসেবে শিক্ষাদান করা হত। ১৯৪৭ সালে পাকিস্তান প্রতিষ্ঠার পর উর্দুতে স্নাতক (সম্মান) ও স্নাতকোত্তর কোর্স শুরু হয়। এই বিভাগের প্রথম বিভাগীয় প্রধান খান বাহাদুর ফিদা আলী খান। বিভাগের উল্লেখযোগ্য শিক্ষকের মধ্যে ছিলেন ড: আন্দালিব শাদানী, ডঃ শওকত সবজওয়ারী, ড. হানিফ আফতাব আহমেদ সিদ্দিকী। বাংলাদেশে ফার্সি ও উর্দু চর্চা এবং এর বিশাল ও বৈচিত্র্যময় সাহিত্য ভাণ্ডার থেকে রস আস্বাদনের ক্ষেত্রে এ বিভাগটি গুরুত্বপূর্ণ ভূমিকা পালন করছে।


title: ঢাকা বিশ্ববিদ্যালয়ের অনুষদসমূহ

text: দর্শন বিভাগের শুরু ঢাকা বিশ্ববিদ্যালয়ের প্রতিষ্ঠা লগ্ন থেকে। ১৯৫২-৫৩ শিক্ষাবর্ষে দর্শন বিভাগ "দর্শন ও মনোবিজ্ঞান" বিভাগ নামে পরিচিতি লাভ করে। ১৯৬৫ সালের আগস্ট মাসে মনোবিজ্ঞান বিভাগ দর্শন বিভাগ থেকে আলাদা হয়ে যায়। বাংলাদেশের মুক্তিযুদ্ধের সূচনালগ্নে শহীদ হন দর্শন বিভাগের অধ্যাপক ও তৎকালীন বিভাগীয় প্রধান ড. গোবিন্দ চন্দ্র দেব। প্রতিষ্ঠা লগ্নে এর বিভাগীয় প্রধান ছিলেন জর্জ হ্যারি ল্যাংলি। শহীদ ড. গোবিন্দ চন্দ্র দেব তার মৃত্যুর পূর্বে দর্শন গবেষণা, বিশেষ করে মানব কল্যাণ, সামাজিক প্রগতি, বিশ্বভ্রাতৃত্ব ও বিশ্বশান্তির জন্য ঢাকা বিশ্ববিদ্যালয়ের রেজিস্ট্রারের অনুকূলে তার স্থাবর অস্থাবর সম্পত্তির ৫০% উইল করে দিয়ে যান। তার উইলকৃত অর্থে ১৯৮০ সালের ডিসেম্বর মাসে দর্শন বিভাগে প্রতিষ্ঠিত হয় "দেব সেন্টার ফর ফিলসফিক্যাল স্টাডিজ"। এই কেন্দ্রের উদ্যোগে নিয়মিত ভাবে "দর্শন ও প্রগতি" নামে একটি বাংলা এবং Phylosophy and Progress নামে একটি ইংরেজি জার্নাল প্রকাশিত হয়। কেন্দ্রের উদ্যোগে মাসিক সেমিনার এবং প্রতিবছর দেব স্মারক বক্তৃতা অনুষ্ঠিত হয়।


title: ঢাকা বিশ্ববিদ্যালয়ের অনুষদসমূহ

text: ১৯২১ সালের ১ জুলাই ঢাকা বিশ্ববিদ্যালয়ের সাথেই ইতিহাস বিভাগের যাত্রা শুরু হয়। শুরুতে মাত্র ৭ জন স্নাতক সম্মান শ্রেণীর শিক্ষার্থী থাকলেও ১৯২৩ সালে স্নাতকোত্তর শেষ পর্বে ১৪ জন শিক্ষার্থী ভর্তি হয়। শুরুতে বিভাগে শিক্ষক ছিলেন মাত্র ৫ জন। বর্তমানে ২৯ জন নিয়মিত শিক্ষক ও ২ জন সংখ্যাতিরিক্ত শিক্ষক, ১ জন অনারারি শিক্ষক এবং ৫ জন খণ্ডকালীন শিক্ষক রয়েছেন। স্নাতক ও স্নাতকোত্তর পর্যায়ে শিক্ষার্থীর সংখ্যা ৬০০ জন। শুধু শিক্ষা ক্ষেত্রে নয়, সাংস্কৃতিক কর্মকাণ্ডে ও খেলাধুলায় এ বিভাগের উজ্জ্বল ভূমিকা রয়েছে। ত্রিশের দশক থেকে আজ পর্যন্ত বিভিন্ন আন্দোলন সংগ্রামে এই বিভাগের ভূমিকা অপরিসীম। মুক্তিযুদ্ধে এই বিভাগের ৩ জন শিক্ষক ও ৩ জন ছাত্র শহীদ হন।


title: ঢাকা বিশ্ববিদ্যালয়ের অনুষদসমূহ

text: ১৯২১ সালে আরবি ও ইসলামী স্টাডিজ বিভাগ হিসেবে ঢাকা বিশ্ববিদ্যালয়ে আরবি শিক্ষা শুরু হয়। শামসুল ওলামা আবু নসর অহীদ ছিলেন আরবি বিভাগের প্রথম বিভাগীয় প্রধান। ঢাকা বিশ্ববিদ্যালয় এর ছাত্রদের মধ্য থেকে মধ্য থেকে প্রথম উপাচার্য এই বিভাগেরই ছাত্র ও শিক্ষক ডঃ এস.এম.হুসাইন। ১৯৮০ সালে আরবি বিভাগ স্বতন্ত্র বিভাগে পরিণত হয়। প্রতিষ্ঠাকালে বিভাগের শিক্ষক ছিলেন মাত্র চার জন। বর্তমানে (২০০৬) একুশ জন শিক্ষক আছেন এবং ছাত্র/ছাত্রী সংখ্যা প্রায় পাঁচ শতাধিক। প্রতিষ্ঠালগ্ন থেকে এ বিভাগের শিক্ষার্থীরা জাতীয় ও আন্তর্জাতিক পর্যায়ে গুরুত্বপূর্ণ অবদান রেখে চলেছে।


title: ঢাকা বিশ্ববিদ্যালয়ের অনুষদসমূহ

text: ১৯২১ সালে প্রতিষ্ঠিত "আরবি ও ইসলামিক স্টাডিজ বিভাগ" ১৯৮০ সালে বিভক্ত হয়ে স্বতন্ত্র "ইসলামিক স্টাডিজ" বিভাগ হিসেবে পরিচিতি লাভ করে। বর্তমানে এই বিভাগে প্রায় ১৭ জন শিক্ষক রয়েছেন। বিভাগটি কলাভবনের দ্বিতীয় তলায় অবস্থিত হলেও বিভাগীয় সেমিনার লাইব্রেরি চতুর্থ তলায় অবস্থিত। সেমিনার লাইব্রেরীর পাশেই রয়েছে বিভাগীয় শিক্ষকদের নিজস্ব অর্থায়নে তৈরি ছাত্রছাত্রীদের জন্য কম্পিউটার ল্যাব। বর্তমানে বিভাগটিতে সেমিস্টার পদ্ধতির শিক্ষা ব্যবস্থা প্রবর্তিত আছে।


title: ঢাকা বিশ্ববিদ্যালয়ের অনুষদসমূহ

text: মাত্র তিন জন শিক্ষক নিয়ে ১৯৪৮ সালে ইতিহাস ও সংস্কৃতি বিভাগ প্রতিষ্ঠিত হয়। ইতিহাস বিভাগের বিভাগীয় প্রধান অধ্যাপক আব্দুল হালিম শুরুতে এই বিভাগের অধ্যক্ষের দায়িত্ব পালন করেছিলেন। ১৯৫০ সালে অধ্যাপক আবু মাহমেদ হাবিবুল্লাহ বিভাগীয় প্রধানের দায়িত্ব নিলে পূর্ণাঙ্গ বিভাগ হিসেবে যাত্রা শুরু হয় এই বিভাগের। আবু মাহমেদ হাবিবুল্লাহ ছাড়াও বিভিন্ন সময়ে এই বিভাগে শিক্ষকতা করেছেন অধ্যাপক মমতাজুর রহমান তরফদার, অধ্যাপক মুহাম্মদ সিরাজুল ইসলাম, অধ্যাপক এস এম ইমামুদ্দিন, অধ্যাপক আগা মাহদি হুসায়ন, অধ্যাপক এস. এ. কিউ. হুসায়নী প্রমুখ বিখ্যাত পণ্ডিতবর্গ।


title: ঢাকা বিশ্ববিদ্যালয়ের অনুষদসমূহ

text: সংস্কৃত ও পালি ভাষা-সাহিত্য এ উপ-মহাদেশের প্রাচীন শিক্ষা, সংস্কৃতি, ধর্ম, দর্শন ও ইতিহাসের প্রধান বাহন। এ অঞ্চলের অতীত ঐতিহ্যময় সঙ্গে সংস্কৃত ও পালির সম্পর্ক অবিচ্ছেদ্য। ১৯২১ সাল থেকেই ঢাকা বিশ্ববিদ্যালয়ে সংস্কৃত ও পালি বিষয়ক শিক্ষা কার্যক্রম শুরু হয়। তারপর বিভিন্ন নামে বিভিন্ন সময়ে এ বিভাগ পরিচিতি লাভ করে। ১৯৫০ সালে বাংলা ও সংস্কৃত বিভাগ এবং ১৯৭০ সালে সংস্কৃত ও পালি বিভাগ। বর্তমানে শেষোক্ত নামই অব্যাহত আছে। এ উপমহাদেশের প্রথিতযশা পণ্ডিতদের অনেকেই এই বিভাগের শিক্ষক হিসেবে দায়িত্ব পালন করেছেন। তাঁদের মধ্যে মহামহোপাধ্যায় হরপ্রসাদ শাস্ত্রী, ড. সুশিলকুমার দে, ড. মুহাম্মদ শহীদুল্লাহ প্রমুখের নাম উল্লেখযোগ্য। এই বিভাগের স্নাতক (সম্মান) ও স্নাতকোত্তর ডিগ্রির সাথে সাথে এম.ফিল. ও পিএইচ.ডি ডিগ্রির কার্যক্রমও শুরু হয়।


title: ঢাকা বিশ্ববিদ্যালয়ের অনুষদসমূহ

text: তথ্যবিজ্ঞান ও গ্রন্থাগার ব্যবস্থাপনা বিভাগের সূচনা ১৯৫৯ সালে, যদিও তখন এর নাম ছিল 'গ্রন্থাগার বিজ্ঞান বিভাগ'। সে সময় এটি শুধু ডিপ্লোমা কোর্সে শিক্ষাদান করত। পরবর্তীকালে গ্রন্থাগার বিজ্ঞানে স্লাতকোত্তর ডিগ্রি প্রদান শুরু হয়। ১৯৮৭ সালে বিভাগের নাম পরিবর্তন করে 'গ্রন্থাগার ও তথ্যবিজ্ঞান বিভাগ' রাখা হয় এবং এটি তিন বছরের স্নাতক ডিগ্রি প্রদান শুরু করে। পরবর্তী সময়ে বিভাগের নাম আবার পরিবর্তন করে রাখা হয় 'তথ্যবিজ্ঞান ও গ্রন্থাগার ব্যবস্থাপনা বিভাগ'। ২০০৪ সালের জুলাই থেকে বিভাগে এম,এ (ইভনিং) ডিগ্রি প্রদান শুরু হয়।


title: ঢাকা বিশ্ববিদ্যালয়ের অনুষদসমূহ

text: ১৯৯২ সালে ভাষাবিজ্ঞান বিভাগ প্রতিষ্ঠিত হয়, যদিও ১৯৮০ সাল থেকে বাংলা বিভাগের শিক্ষার্থীরা স্নাতকোত্তর পর্যায়ে ভাষাবিজ্ঞান বিষয়ে অধ্যয়ন করত। ভাষাবিজ্ঞান বিভাগে স্নাতক শ্রেণিতে ভর্তির কার্যক্রম ১৯৯৬-১৯৯৭ শিক্ষাবর্ষে শুরু হয়। ভাষাবিজ্ঞান বিভাগ শুরু করার পর থেকেই এম. ফিল. ও পিএইচডি ডিগ্রি চালু আছে।


title: ঢাকা বিশ্ববিদ্যালয়ের অনুষদসমূহ

text: ১লা সেপ্টেম্বর ১৯৯৪ সালে নাট্যকলা ও সঙ্গীত বিভাগ প্রতিষ্ঠিত হয়। এর পূর্তে ঢাকা বিশ্ববিদ্যালয় কলা অনুষদের অধীনে নাট্যকলা বিষয় ১৯৮৯ সালে, সঙ্গীত বিষয় ১৯৯৩ শিক্ষাবর্ষে সাবসিডিয়ারি কোর্স এবং ১৯৯৩-৯৪ শিক্ষাবর্ষ হতে নাট্যকলা ও সঙ্গীত বিষয়ে এম. এ. (প্রিলিমিনারী) কোর্স চালু হয়। ১৯৯৫-৯৬ শিক্ষাবর্ষ হতে সঙ্গীত বিষয়ে এবং ১৯৯৭-৯৮ শিক্ষাবর্ষ হতে নাট্যকলা বিষয়ে এম. ফিল. কোর্স চালু হয়। বর্তমানে সঙ্গীত বিষয়ে পিএইচ. ডি. কোর্স চালু আছে। ১৯৯৭-৯৮ শিক্ষাবর্ষ হতে ৪ বছর মেয়াদী বি. এ. অনার্স কোর্স চালু হয়। ১৯৯৮ সালে নাট-মন্ডল নামে বিভাগের একটি মিলনায়তন প্রতিষ্ঠিত হয়।


title: ঢাকা বিশ্ববিদ্যালয়ের অনুষদসমূহ

text: বিভিন্ন ধর্মের অনুসারীদের পরস্পরকে জানা ও উপলব্ধি করা এবং পারস্পরিক সৌহার্দের পরিবেশ গড়ে তোলার লক্ষ্যে ঢাকা বিশ্ববিদ্যালয়ে ১৯৯৯ সালে তুলনামূলক ধর্ম বিভাগ প্রতিষ্ঠিত হয়। এক বছরের মধ্যেই এর নাম পরিবর্তন করে বিশ্ব ধর্মতত্ত্ব রাখা হয়। ১৯৯৮-৯৯ শিক্ষাবর্ষ হতে এম. এ. এবং ২০০৫-০৬ শিক্ষাবর্ষ হতে বি. এ. অনার্স কোর্স চালু হয়।


title: ঢাকা বিশ্ববিদ্যালয়ের অনুষদসমূহ

text: ১৯২১ সালে ঢাকা বিশ্ববিদ্যালয়ের প্রতিষ্ঠালগ্ন থেকে বিজ্ঞান অনুষদ এর শিক্ষা ও গবেষণা কার্যক্রম শুরু হয়। প্রথমে পদার্থ বিজ্ঞান, রসায়ন ও গণিত এই তিনটি বিভাগ নিয়ে এই অনুষদ যাত্রা শুরু করে। বিজ্ঞান অনুষদের অধীনে কয়েকটি কেন্দ্র আছে। এগুলো হলঃ বোস সেন্টার ফর অ্যাডভান্সড স্টাডিজ অ্যান্ড রিসার্চ, সেমি কন্ডাক্টর টেকনোলজি রিসার্চ সেন্টার, রিনিউয়েবল এনার্জি রিসার্চ সেন্টার, ব-দ্বীপ গবেষণা কেন্দ্র, দু্র্যোগ গবেষণা প্রশিক্ষণ ও ব্যবস্থাপনা কেন্দ্র।


title: ঢাকা বিশ্ববিদ্যালয়ের অনুষদসমূহ

text: ১৯২১ সালে প্রতিষ্ঠিত বারটি বিভাগের একটি হল পদার্থ বিজ্ঞান বিভাগ। প্রায় জন্ম লগ্নেই এই বিভাগের শিক্ষক হিসেবে যোগদান করেন কলকাতা বিশ্ববিদ্যালয়ের তরুণ শিক্ষক ও প্রতিভাবান বিজ্ঞানী সত্যেন্দ্রনাথ বসু। দেশ বিভাগের সময় অধিকাংশ কৃতী শিক্ষক এই বিভাগ ত্যাগ করে ভারতে চলে যান। তারপরও পরবর্তীকালে তাত্ত্বিক পদার্থ বিজ্ঞান, নিউক্লীয় পদার্থ বিজ্ঞান, কঠিনাবস্থার পদার্থ বিজ্ঞান, জৈব ও চিকিৎসা পদার্থ বিজ্ঞান, সৌরশক্তি, ভূ-পদার্থ বিজ্ঞান, আবহাওয়া বিজ্ঞান ও লেজার পদার্থ বিজ্ঞানে ক্রমে ক্রমে সক্রিয় গবেষকের কর্মকাণ্ডে এই বিভাগ বর্তমানে বাংলাদেশের বৃহত্তম বিজ্ঞান বিভাগে পরিণত হয়েছে এবং এর অবদান ও সম্প্রসারণ অব্যাহত রয়েছে।


title: ঢাকা বিশ্ববিদ্যালয়ের অনুষদসমূহ

text: ১৯২১ সালে প্রখ্যাত গণিতবিদ অধ্যাপক ভূপতিমোহন সেন ও ডঃ নলিনীমোহন বসুর নেতৃত্বে ঢাকা বিশ্ববিদ্যালয়ে গণিত বিভাগের কার্যক্রম শুরু হয়। প্রথমে পূর্ব বাংলা সরকারের সচিবালয় ভবনের কক্ষে এবং কিছু কাল কার্জন হলের পশ্চিম দোতালায় গণিত বিভাগ অবস্থিত ছিল। তারপর বর্তমান প্রাণিবিদ্যা বিভাগের নীচতলার পূর্বদিকের অর্ধাংশে বিভাগটি সাময়িক অবস্থিত ছিল। এরপর একই ভবনের তিন তলার পশ্চিম দিকের অর্ধেক অংশ গণিত বিভাগকে দেওয়া হয়। সর্বশেষ, ১৯৬৫ সালে সায়েন্স অ্যানেক্স ভবনের তিন তলা গণিত বিভাগের জন্য ঠিক করা হয়। ১৯৭৪-৭৫ শিক্ষাবর্ষে এম.ফিল. কোর্স এবং ১৯৯৬-৯৭ শিক্ষাবর্ষে চার বছর মেয়াদী সমন্বিত সম্মান কোর্স চালু হয়। বর্তমানে এ বিভাগের শিক্ষকের সংখ্যা ৩৬ জন এবং ছাত্রছাত্রীর সংখ্যা ১৫৯৩ জন। বর্তমানে এই বিভাগের সকল কর্মকান্ড মুজিবর রহমান গণিত বিভাগে চালু আছে।


title: ঢাকা বিশ্ববিদ্যালয়ের অনুষদসমূহ

text: ঢাকা বিশ্ববিদ্যালয়ের রসায়ন বিভাগ বাংলাদেশের একটি অন্যতম ঐতিহ্যবাহী বিভাগ। ১৯২১ সালে বিশ্ববিদ্যালয় প্রতিষ্ঠার সাথেই এই বিভাগের শুরু। সম্মান, স্নাতক, এম.ফিল. ও পি.এইচ.ডি শল বর্তমানে এই বিভাগের ছাত্র-ছাত্রী সংখ্যা প্রায় ৯১০ জন ও শিক্ষক ৩৬ জন। এই বিভাগের প্রাক্তন বিভাগীয় প্রধান অধ্যাপক মোকাররম হোসেন খোন্দকারের নামানুসারে ঢাকা বিশ্ববিদ্যালয়ে "মোকাররম হোসেন খোন্দকার বিজ্ঞান ভবন" নির্মিত হয়েছে। বিজ্ঞানী মোকাররম হোসেনের স্মরণে ঢাকা বিশ্ববিদ্যালয়ে মার্চ ১২, ১৯৮১ থেকে বিজ্ঞান ভিত্তিক স্মারক বক্তৃতা চালু হয়, যা আজও অব্যাহত রয়েছে। এই বিভাগে প্রাক্তন ছাত্র কর্তৃক বিভাগের ছাত্র/ছাত্রীদের জন্য দুইটি অভ্যন্তরীণ বৃত্তি প্রচলিত রয়েছে। এগুলো হল যথাক্রমে "ফাতেমা-তামিজউদ্দিন স্কলারশিপ" এবং "আব্দুল আজিজ পাটোয়ারী মেমোরিয়াল আন্ডারগ্রাজুয়েট স্কলারশিপ"।


title: ঢাকা বিশ্ববিদ্যালয়ের অনুষদসমূহ

text: বাংলাদেশের প্রথম একাডেমিক ভাবে স্বীকৃত পরিসংখ্যানবিদ ও সাহিত্যিক অধ্যাপক ডঃ কাজী মোতাহার হোসেন বাংলাদেশে পরিসংখ্যান শিক্ষা ও গবেষণা বিস্তারে সুদূরপ্রসারী চিন্তাভাবনা করে মাত্র একজন সুদক্ষ পরিসংখ্যানবিদ শহীদ অধ্যাপক এ.এন.এম. মুনিরুজ্জামানকে নিয়ে ১৯৫০ সালে ঢাকা বিশ্ববিদ্যালয়ে পরিসংখ্যান বিভাগের গোড়াপত্তন করেন। কাজী মোতাহার হোসেন ছিলেন এর প্রথম বিভাগীয় প্রধান। এই বিভাগের কয়েকজন পরিসংখ্যানবিদ আন্তর্জাতিক খ্যাতি অর্জনে সক্ষম হয়েছেন। এই বিভাগে স্নাতক (সম্মান), স্নাতকোত্তর, এম.ফিল ও পি.এইচ.ডি পর্যায়ে শিক্ষা ও গবেষণার সুযোগ সুবিধা রয়েছে।


title: ঢাকা বিশ্ববিদ্যালয়ের অনুষদসমূহ

text: কার্জন হল ভবনের পূর্ব পার্শ্বের নিচতলায় দুইটি এবং দোতলায় একটি কক্ষে মোট ১৫০০ বর্গফুট জায়গায় এ বিভাগের কার্যক্রম চলছে। অধ্যাপক খন্দকার সিদ্দিক-ই-রাব্বানী এর প্রথম চেয়ারপার্সন হিসাবে যোগদানের মধ্যদিয়ে বিভাগটির কার্যক্রম ৩ নভেম্বর ২০০৮ সালে শুরু হয়। নিজস্ব প্রযুক্তি উন্নয়নের মাধ্যমে স্বাস্থ্যসেবায় আধুনিক বিজ্ঞান ও প্রযুক্তির অবদান তৃতীয় বিশ্ব তথা সমগ্র বিশ্বের বঞ্চিত সাধারণ জনগণের কাছে সহজলভ্য করে দেয়ার উদ্দেশ্য নিয়ে এ বিভাগ তার গবেষণা কার্যক্রম চালিয়ে যাচ্ছে। এ বিভাগ মূলত: প্রায়োগিক এবং উদ্দেশ্যমূলক গবেষণার উপর জোর দিচ্ছে। বর্তমানে পিএইচডি ও এম ফিল কার্যক্রম চলছে। বিজ্ঞান, ইঞ্জিনিয়ারিং এবং চিকিৎসাবিজ্ঞানের যে কোন শাখা থেকে উত্তীর্ণ প্রার্থীরা বিশ্ববিদ্যালয়ের নিয়ম অনুযায়ী এ বিভাগে ভর্তি হবার যোগ্য। অবশ্য তা নির্ভর করবে বিভাগের গবেষণার বিষয়বস্তুর অগ্রাধিকার, তত্ত্বাবধায়ক এবং ছাত্রের পারস্পরিক পছন্দের সম্মিলনের উপর।


title: ঢাকা বিশ্ববিদ্যালয়ের অনুষদসমূহ

text: ১৯২১ সালে ঢাকা বিশ্ববিদ্যালয় প্রতিষ্ঠার পর গণিত বিভাগ থেকেই ফলিত গণিতে স্নাতকোত্তর ডিগ্রী দেওয়া হত। ২০১৪-১৫ শিক্ষাবর্ষে মুজিবর রহমান গণিত ভবনে ফলিত গণিত বিভাগটি স্বতন্ত্রভাবে চালু হয়। বর্তমানে এই বিভাগে স্নাতক এবং স্নাতকোত্তর কোর্স চালু আছে।


title: ঢাকা বিশ্ববিদ্যালয়ের অনুষদসমূহ

text: ১৯২১ সালে প্রতিষ্ঠিত ঢাকা বিশ্ববিদ্যালয় যে তিনটি অনুষদ নিয়ে যাত্রা শুরু করে আইন অনুষদ তাদের অন্যতম। ১৯৭৩ সাল পর্যন্ত আইন অনুষদের অধীনে দু'বছর মেয়াদী স্নাতক কোর্স এল এল বি (সান্ধ্যকালীন) চালু ছিল। ১৯৭৩-৭৮ শিক্ষাবর্ষ হতে এল এল বি কোর্স এর পরিবর্তে তিন বছর মেয়াদী এল এল বি অনার্স কোর্স চালু করা হয়। ১৯৭৬-৭৭ শিক্ষাবর্ষ হতে এল এল বি (অনার্স) চার বছর করা হয়। এ অনুষদ থেকে "Journal of the Faculty of Law (The Dhaka University Studies Part-F)" নামে একটি বার্ষিক পত্রিকা নিয়মিত প্রকাশিত হচ্ছে।


title: ঢাকা বিশ্ববিদ্যালয়ের অনুষদসমূহ

text:
১৯২১ সালে ঢাকা বিশ্ববিদ্যালয় যে সকল বিভাগ নিয়ে যাত্রা শুরু করে, আইন বিভাগ তাদের অন্যতম। ১৯৭৩ সাল পর্যন্ত আইন বিভাগের অধীনে শুধুমাত্র দু'বছর মেয়াদী স্নাতক কোর্স এলএল.বি. (সান্ধ্যকালীন) চালু ছিল। ১৯৭৩-৭৪ শিক্ষাবর্ষ হতে দুই বছর মেয়াদী এলএল.বি. কোর্সের পরিবর্তে তিন বছর মেয়াদী এলএল.বি. (অনার্স) কোর্স প্রবর্তন করা হয়। ১৯৭৭-৭৮ শিক্ষাবর্ষ হতে এলএল.বি. (অনার্স) কোর্সের মেয়াদ চার বছরে বর্ধিত করা হয়। ২০০৪-৫ শিক্ষাবর্ষে এলএল.বি. অনার্স-এর পাঠ্যক্রম নতুনভাবে প্রণয়ন করা হয়, যাতে মোট ১৭০০ নম্বরের স্থলে ২৩০০ নম্বরের মোট ২৪টি কোর্স অন্তর্ভুক্ত করা হয়েছে। প্রতি বছর কলা এবং সামাজিক বিজ্ঞান অনুষদের অধীনে অনুষ্ঠিত ভর্তি পরীক্ষার মাধ্যমে ছাত্র-ছাত্রীরা এই বিভাগে ভর্তি হবার সুযোগ পায়। আইন বিভাগে ১৯৭৬-৭৭ শিক্ষাবর্ষে এলএল.এম. কোর্স খোলা হয়। ২০০৬-০৭ শিক্ষাবর্ষ থেকে সাধারণ এলএল.এম.-এর পাশাপাশি বিশেষায়িত এলএল.এম. ডিগ্রিও প্রদান করা হচ্ছে। ১৯৯১-৯২ শিক্ষাবর্ষে আইন বিভাগে সর্বপ্রথম এম.ফিল. কোর্স প্রবর্তিত হয়। বর্তমানে এই বিভাগ থেকে পিএইচ.ডি. ডিগ্রিও প্রদান করা হচ্ছে।
বর্তমানে আইন বিভাগে যে সব ডিগ্রি দেয়া হয়ঃ


title: ঢাকা বিশ্ববিদ্যালয়ের অনুষদসমূহ

text: ১৯৭৩ সালে এই অনুষদ প্রতিষ্ঠা করা হয়। ২০০৬-০৭ শিক্ষাবর্ষ থেকে সামাজিক বিজ্ঞান অনুষদে সেমিস্টার পদ্ধতি এবং জিপিএ-ভিত্তিক গ্রেডিং ব্যবস্থা চালু করা হয়।


title: ঢাকা বিশ্ববিদ্যালয়ের অনুষদসমূহ

text: ঢাকা বিশ্ববিদ্যালয়ের অর্থনীতি বিভাগের যাত্রা ১৯২১ সাল থেকেই শুরু। শিক্ষা ও গবেষণার প্রসারে এ বিভাগের দীর্ঘ ঐতিহ্য রয়েছে। প্রথম থেকেই উন্নত শিক্ষা ও আধুনিক জ্ঞান চর্চার একটি কেন্দ্রে পরিণত হয় অর্থনীতি বিভাগ। এ বিভাগ দেশের মূলধারার অর্থনীতি চর্চার ক্ষেত্রে দিকনির্দেশকের ভূমিকা পালন করে এবং দেশের অর্থনীতি বিষয়ক ইস্যু গুলো নিয়ে আলোচনা করে। এ বিভাগের শিক্ষক ও ছাত্রদের গবেষণা পত্র পৃথিবীর বিখ্যাত জার্নাল সমূহে প্রকাশিত হয়েছে। বর্তমানে ৩০ জন শিক্ষক এ বিভাগে কর্মরত আছেন। বিভিন্ন বর্ষ মিলিয়ে প্রায় ৭৫০ জন ছাত্র ছাত্রী এই বিভাগে শিক্ষা গ্রহণ করছে।


title: ঢাকা বিশ্ববিদ্যালয়ের অনুষদসমূহ

text: ১৯৩৮ সালে অর্থনীতি বিভাগ থেকে পৃথক হয়ে একটি স্বতন্ত্র বিভাগ হিসেবে রাষ্ট্রবিজ্ঞান বিভাগের যাত্রা শুরু। দেবেন্দ্রনাথ ব্যানার্জি ছিলেন এই বিভাগের প্রতিষ্ঠা চেয়ারম্যান। সেই থেকে শুরু করে রাষ্ট্রবিজ্ঞান বিভাগ এখন ঢাকা বিশ্ববিদ্যালয়ের অন্যতম বৃহত্তম বিভাগ। বর্তমানে এই বিভাগে ছাত্র সংখ্যা প্রায় ১,২০০। এর মধ্যে ৯২৫ জন সম্মান শ্রেণীর। ১৯৮৬ সাল থেকে এই বিভাগ পি.এইচ.ডি ডিগ্রি প্রদান শুরু করে। বর্তমানে (২০০৬) এই বিভাগে শিক্ষক সংখ্যা ৩২ জন। এখানে রাষ্ট্রবিজ্ঞানের প্রায় সকল শাখায় শিক্ষা প্রদান করা হয়। এর মধ্যে প্রাচ্য ও পাশ্চাত্যের রাষ্ট্রচিন্তা, বাংলাদেশের রাজনীতি, আন্তর্জাতিক রাজনীতি, মধ্যপ্রাচ্য ও পূর্ব এশিয়ার রাজনীতি বিশেষভাবে উল্লেখযোগ্য। এই বিভাগের শিক্ষকগণ বেশ কয়েকটি গবেষণা কেন্দ্র পরিচালনা করেছেন। এগুলো হচ্ছে Center for East Asian Studies, Center for Human Society এবং Center for Japan Studies.


title: ঢাকা বিশ্ববিদ্যালয়ের অনুষদসমূহ

text: ১৯৪৭ সালে ঢাকা বিশ্ববিদ্যালয়ে আন্তর্জাতিক সম্পর্ক বিভাগের যাত্রা শুরু হয়। দক্ষিণ এশিয়ায় আন্তর্জাতিক সম্পর্ক বিদ্যার পাঠদান এই বিভাগটিই প্রথম শুরু করেছিল। কেবল এম.এস.এস. প্রোগ্রাম দিয়ে যাত্রা শুরু হলেও ১৯৬৮ সাল থেকে বি.এস.এস. প্রোগ্রাম শুরু হয়। এই বিভাগে একটি সার্টিফিকেট কোর্সও চালু আছে। ২০০৬-২০০৭ সেশন থেকে সেমিষ্টার পদ্ধতি চালু হয়।পোষ্ট প্রাজুয়েট ইন আইআর বা পিজিডি ইন আইআর চালু রয়েছে। বর্তমানে এটি সামাজিক বিজ্ঞান বিভাগ অনুষদের একটি উল্লেখযোগ্য বিভাগ।


title: ঢাকা বিশ্ববিদ্যালয়ের অনুষদসমূহ

text: বর্তমানে এই বিভাগে শিক্ষক সংখ্যা ৩০ জন। বিভাগের প্রধান হিসেবে বর্তমানে দায়িত্ব পালন করছেন অধ্যাপক আশেকা ইরশাদ । অধ্যাপকদের মধ্যে অন্যতম হচ্ছেন আন্তর্জাতিক নিরাপত্তা বিশ্লেষক অধ্যাপক এম শাহিদুজ্জামান, সমুদ্র আইন বিশেষজ্ঞ অধ্যাপক মো রমজুল হক, আন্তর্জাতিক সর্ম্পকের বিশ্লেষক অধ্যাপক ড. ইমতিয়াজ আহমেদ, অধ্যাপক ড. আকমল হোসাইন, অধ্যাপক মো আব্দুল হালিম, অধ্যাপক ড. দেলোয়ার হোসাইন, অধ্যাপক ড. আমেনা মহসিন এবং মানবাধিকার, অভিবাসন ও শরণার্থী বিশেষজ্ঞ অধ্যাপক ড. সি আর আবরার।


title: ঢাকা বিশ্ববিদ্যালয়ের অনুষদসমূহ

text: Journal of IR (JIR) নামে বিভাগ থেকে একটি নিয়মিত জার্নাল প্রকাশিত হয়। প্রফেসর ইমতিয়াজ আহমেদ সম্পাদক হিসেবে জার্নালের দায়িত্বে রয়েছেন। ঢাকা বিশ্ববিদ্যালয়ের সামাজিক বিজ্ঞান ভবনের ৬ষ্ঠ তালায় এই বিভাগটি অবস্থিত। বিভাগের একটি ওয়েব আছে। বিভাগের একটি কম্পিউটার ল্যাব ও আধুনিক সেমিনার লাইব্রেরি আছে।


title: ঢাকা বিশ্ববিদ্যালয়ের অনুষদসমূহ

text: প্রয়াত অধ্যাপক এ.কে.নাজমুল করিমের উদ্যোগে ও ইউনিসেফের আর্থিক সহযোগিতায় ১৯৫৭ সালে ঢাকা বিশ্ববিদ্যালয়ে কলা অনুষদের অধীনে সমাজবিজ্ঞান বিভাগ প্রতিষ্ঠিত হয়। ১৯৭৩ সনে সামাজিক বিজ্ঞান অনুষদ চালু হবার পর বিভাগটি এই অনুষদের অন্তর্ভুক্ত হয়। এই বিভাগে স্নাতক (সম্মান) ও স্নাতকোত্তর প্রোগ্রামের সাথে সাথে পি.এইচ.ডি ও এম.ফিল. প্রোগ্রাম চালু আছে। সমাজবিজ্ঞান বিভাগে অধ্যাপক নাজমুল করিম প্রতিষ্ঠিত একটি জাদুঘর আছে যা বাংলাদেশের সার্বিক সংস্কৃতিকে প্রতিফলিত করে।


title: ঢাকা বিশ্ববিদ্যালয়ের অনুষদসমূহ

text: স্বাধীন বাংলাদেশে ১৯৭২ সালে ঢাকা বিশ্ববিদ্যালয়ে লোক প্রশাসন বিভাগ চালু হয়। প্রতিষ্ঠা লগ্ন থেকেই এই বিভাগে মাস্টার্স কোর্স চালু হয়। এরপর আশির দশকের প্রথম দিকে এম.ফিল. ও পিএইচ.ডি কোর্স চালু হয়। এই বিভাগ প্রতিষ্ঠার সঙ্গে ঢাকা বিশ্ববিদ্যালয়ের স্বাধীনতা-উত্তর প্রথম উপাচার্য অধ্যাপক মোজাফফর আহমেদ চৌধুরী এবং লোক প্রশাসন বিভাগের প্রতিষ্ঠাতা অধ্যাপক নুর মুহাম্মদ মিঞার ভূমিকা গুরুত্বের সাথে স্মরণীয়। শুরুতে রাষ্ট্র বিজ্ঞান বিভাগ থেকে পাঁচজন শিক্ষক লোক প্রশাসন বিভাগে যোগদান করে। স্নাতক (সম্মান) ডিগ্রির সাথে সাথে এই বিভাগ থেকে স্নাতকোত্তর ও এম.ফিল ডিগ্রি প্রদান করা হয়।


title: ঢাকা বিশ্ববিদ্যালয়ের অনুষদসমূহ

text: গণযোগাযোগ ও সাংবাদিকতা বিভাগ চালু হয় ১৯৬২ সালে। প্রথমে এর নাম ছিল সাংবাদিকতা বিভাগ এবং তখন কেবল এক বছরের ডিপ্লোমা কোর্স ছিল। ১৯৬৮ সালে ডিপ্লোমা কোর্সের সাথে দুই বছর মেয়াদী মাস্টার্স কোর্স চালু হয়। ১৯৭৮ সালে তিন বছর মেয়াদী স্নাতক (সম্মান) কোর্স চালু হয়। বর্তমানে চার বছর মেয়াদী সম্মান কোর্স চালু আছে। বৈশ্বিক পর্যায়ে এবং বাংলাদেশেও মুদ্রণ ও ইলেকট্রনিক মিডিয়ার প্রসারের সাথে সাথে এই বিভাগের গুরুত্ব দিন দিন বাড়ছে। প্রতিবছর এই বিভাগে ৭০ জন শিক্ষার্থী ভর্তি হয়। তত্ত্বীয় অনেক কোর্সের পাশাপাশি ভিডিও, ফটোগ্রাফি ও ডিটিপির মত কারিগরী অনেক কোর্সও চালু আছে।


title: ঢাকা বিশ্ববিদ্যালয়ের অনুষদসমূহ

text:
৫ ডিসেম্বর ১৯৯২ সালে ঢাকা বিশ্ববিদ্যালয়ে সামাজিক বিজ্ঞানের একটি স্বতন্ত্র শাখা হিসেবে নৃবিজ্ঞান বিভাগের প্রাতিষ্ঠানিক যাত্রা শুরু হয়। এর প্রতিষ্ঠাতা চেয়ারম্যান বিশিষ্ট সমাজবিজ্ঞানী ও নৃবিজ্ঞানী অধ্যাপক ডঃ আনোয়ারউল্লাহ চৌধুরী। স্বল্পসংখ্যক শিক্ষক নিয়ে ঐ সময় এই বিভাগের কার্যক্রম শুরু হয় এবং ১৯৯৩ সালের জানুয়ারি মাসে প্রথম ব্যাচের ক্লাস শুরু হয়। ইতিমধ্যে বিভাগটি দুই যুগ অতিক্রম করেছে। বিভাগের চলমান প্রধান হলেন হাসান আল শাফি। প্রফেসর আরেফিন,
প্রফেসর শাহীন আহমেদ, প্রফেসর জাহিদসহ বিশিষ্ট নৃবিজ্ঞানীগণ যারা বিগত কয়েক দশক সুনামের সাথে নৃবিজ্ঞান অনুশীলন করে যাচ্ছেন।


title: ঢাকা বিশ্ববিদ্যালয়ের অনুষদসমূহ

text: ১৯৯৮ সালে ঢাকা বিশ্ববিদ্যালয়ে পপুলেশন সাইন্স বিভাগ তার যাত্রা শুরু করে। দেশের জনসংখ্যা সম্পর্কিত বিষয়গুলো যথাযথভাবে অনুধাবন করে কার্যকর ব্যবস্থাপনার লক্ষ্যে প্রশিক্ষিত ও দক্ষ জনশক্তি তৈরির জন্য UNFPA- বাংলাদেশ এই বিভাগকে অর্থায়ন করছে। এই বিভাগ থেকে দুইবছর মেয়াদী সান্ধ্যকালীন "Master of Population Science" (MPS) Professional Degree Programme প্রদান করা হয়। এই বিভাগে প্রতি বছর ২৫ জন করে ছাত্রছাত্রী নেওয়া হয়, যার মধ্যে ১০টি আসন মেয়েদের জন্য সংরক্ষিত।


title: ঢাকা বিশ্ববিদ্যালয়ের অনুষদসমূহ

text: ৮ জুন ১৯৯৯-এ "শান্তি ও সংঘর্ষ অধ্যয়ন" বিভাগ প্রতিষ্ঠিত হয়েছে। উপমহাদেশে শান্তি ও সংঘর্ষ অধ্যয়ন বিভাগ একমাত্র ঢাকা বিশ্ববিদ্যালয়েই রয়েছে। এই বিভাগে বছরে দুইটি দিনে দুটি "লেকচার সেশন" অনুষ্ঠিত হয়। প্রথমতঃ; ৮ জুন Foundation Day Lecture এবং দ্বিতীয়তঃ; ২১ সেপ্টেম্বর Gan-Sohagi International Peace Day Lecture.


title: ঢাকা বিশ্ববিদ্যালয়ের অনুষদসমূহ

text: উইমেন্স স্টাডিজ বিভাগ ২০০০ সনের এপ্রিল মাসে প্রতিষ্ঠিত হয়। অধ্যাপক নাজমা চৌধুরীর চেয়ারম্যান হিসাবে দায়িত্ব গ্রহণের মাধ্যমে বিভাগীয় কার্যক্রম শুরু হয়। এই বিভাগের সাথে Royal Netherland Embassy-এর ৫ বছর মেয়াদী চুক্তি স্বাক্ষরিত হয়েছে। এর আর্থিক সহায়তায় কলা ভবনের পঞ্চম তলায় বিভাগের জন্য বিভিন্ন স্থাপনা গড়ে তোলা হয়েছে।


title: ঢাকা বিশ্ববিদ্যালয়ের অনুষদসমূহ

text: বাংলাদেশের মত উন্নয়নশীল দেশের উন্নয়ন নীতি বিশ্লেষণে তাত্ত্বিক ও ব্যবহারিক জ্ঞানের সমন্বয়ে দক্ষ জনশক্তি সৃষ্টির লক্ষ্যে ২০০৩ সালে ঢাকা বিশ্ববিদ্যালয়ে সামাজিক বিজ্ঞান অনুষদে দুই বছর মেয়াদী (চার সেমিস্টার) মাস্টার্স অব ডেভেলপমেন্ট প্রোগ্রাম স্টাডিজ প্রোগ্রামে ভর্তি চালু হয়। ডেনিশ সরকার মার্চ ২০০৫ এক বছরের জন্য বিভাগের উন্নয়নকল্পে "DDS-DANIDA" শীর্ষক একটি প্রকল্প সহায়তা প্রদান করে। প্রকল্পের আওতায় বিভাগের শিক্ষা কার্যক্রম উন্নয়নের জন্য অবকাঠামোগত উন্নয়ন, শিক্ষকদের গবেষণা ও আনুষঙ্গিক উন্নয়ন কার্যক্রম গ্রহণ করা হয়েছে।


title: ঢাকা বিশ্ববিদ্যালয়ের অনুষদসমূহ

text: টেলিভিশন অ্যান্ড ফিল্ম স্টাডিজ বিভাগের যাত্রা শুরু হয় ২০১২ সালের ২৩শে জানুয়ারী। প্রথমে বিভাগটিতে শুধু মাস্টার্স কোর্স চালু ছিল। ২০১৪ সাল থেকে চার বছর মেয়াদী অনার্স কোর্স চালু হয়েছে। দেশের মানসম্পন্ন চলচ্চিত্রকারকের সঙ্কট নিরসনে টেলিভিশন এন্ড ফিল্ম স্টাডিজ বিভাগ কাজ করছে। বিভাগটিতে চলচ্চিত্র, ডকুমেন্টারিসহ নানা ধরনের প্রোডাকশনের প্রায়োগিক দিক বিশেষভাবে প্রাধান্য পায়।


title: ঢাকা বিশ্ববিদ্যালয়ের অনুষদসমূহ

text: ৩০ এপ্রিল ২০১২ সালে ঢাকা বিশ্ববিদ্যালয় সিন্ডিকেটের অনুমোদনে সামাজিক বিজ্ঞান অনুষদের একটি স্বতন্ত্র শাখা হিসেবে বিভাগটির যাত্রা শুরু হয়। অধ্যাপক ড. জিয়া রহমান ২৪ নভেম্বর ২০১৩ সালে বিভাগটির প্রতিষ্ঠাতা চেয়ারম্যান হিসেবে যোগদান করেন। বিভাগটি ২০১৩-২০১৪ শিক্ষাবর্ষ থেকে স্নাতক ও স্নাতকোত্তর ডিগ্রির কার্যক্রম শুরু করেছে এবং বর্তমানে বি.এস.এস. (সম্মান) ও "এম.এস.এস. ইন ক্রিমিনলজি এ্যান্ড ক্রিমিনাল জাস্টিস" (স্নাতকোত্তর) প্রোগ্রামে শিক্ষার্থীরা অধ্যয়ন করছেন।


title: ঢাকা বিশ্ববিদ্যালয়ের অনুষদসমূহ

text: ১৯৭০ সালে বাণিজ্য অনুষদ ম্যানেজমেন্ট ও একাউন্টিং নামে ২ টি বিভাগ নিয়ে যাত্রা শুরু করে। ১৯৭৪ সালে মার্কেটিং ও ফিন্যান্স নামে আরও দুটি নতুন বিভাগের সূচনা হয়। ১৬ জুলাই ১৯৯৫ তারিখ থেকে নাম পরিবর্তন করে বিজনেস স্টাডিজ অনুষদ করা হয়। এ বিভাগে এমবিএ বিবিএ প্রোগ্রামে প্রায় ৬০০০ ছাত্রছাত্রী রয়েছে। এছাড়াও সান্ধ্যকালিন এমবিএ কোর্স চালু রয়েছে।


title: ঢাকা বিশ্ববিদ্যালয়ের অনুষদসমূহ

text: ১৯৭০ সালে ঢাকা বিশ্ববিদ্যালয়ে ম্যানেজমেন্ট বিভাগ স্থাপিত হয়। জুন ২ ২০০১ পর্যন্ত এই বিভাগের নাম ছিল ব্যবস্থাপনা বিভাগ। জুন ৩, ২০০১ সালে এই বিভাগের নামকরণ করা হয় ম্যানেজমেন্ট স্টাডিজ বিভাগ। স্থাপিত হবার পর থেকেই ম্যানেজমেন্ট স্টাডিজ বিভাগ দক্ষ মানবসম্পদ উন্নয়নের জন্য যুগোপযোগী সিলেবাস প্রণয়ন করে বিশেষায়িত শিক্ষা প্রবর্তন ও প্রশিক্ষণের ব্যবস্থা করে আসছে। এই বিভাগে বিবিএ, এমবিএ, এম. ফিল, পিএইচ.ডি প্রোগ্রাম চালু আছে।


title: ঢাকা বিশ্ববিদ্যালয়ের অনুষদসমূহ

text: একাউন্টিং এন্ড ইনফরমেশন সিস্টেমস বিভাগ ১৯৭০ সালে ১৪০ জন ছাত্র-ছাত্রী এবং ৮ জন শিক্ষক নিয়ে হিসাব বিজ্ঞান বিভাগ নামে যাত্রা শুরু করে। এর উদ্দেশ্য বাস্তব ক্ষেত্রে হিসাব বিজ্ঞান পেশা গ্রহণ ও প্রয়োগের লক্ষ্যে শিক্ষার্থীদের সুনির্দিষ্ট জ্ঞান ও কৌশল শিক্ষাদানের জন্য বিভাগ স্নাতক এবং স্নাতকোত্তর প্রোগ্রাম চালু করা। দেশের হিসাববিজ্ঞান পেশা, শিক্ষা ও গবেষণায় বিভাগের অবদান এখনও পর্যন্ত সর্বোচ্চ পর্যায়ে রয়েছে।বর্তমানে আসন সংখ্যা ১৮০ জন।


title: ঢাকা বিশ্ববিদ্যালয়ের অনুষদসমূহ

text: মার্কেটিং বিভাগ ঢাকা বিশ্ববিদ্যালয়ের বাণিজ্য অনুষদের অন্তর্গত একটি বিভাগ যা বাংলাদেশের ব্যবসায় শিক্ষা ক্ষেত্রে একটি আন্তর্জাতিক মানের প্রতিষ্ঠান হিসাবে স্বীকৃত। ১৯৭৪ সালের ১ জুলাই এই বিভাগ প্রতিষ্ঠিত হয়। এর প্রথম বিভাগীয় প্রধান ছিলেন প্রয়াত অধ্যাপক ড. আবদুল্লাহ ফারুক। ১৯৭৪-৭৫ শিক্ষাবর্ষে মাত্র চার জন শিক্ষক ও ৪৯ জন শিক্ষার্থী নিয়ে এই বিভাগ যাত্রা শুরু করে। এই বিভাগ থেকে প্রতিবছর নিয়মিত ভাগে প্রকাশিত হয় "জার্নাল অফ মার্কেটিং" নামক একটি স্বীকৃত জার্নাল। ২০০১-০২ শিক্ষাবর্ষে মার্কেটিং বিভাগে EMBA (সান্ধ্যকালীন MBA) প্রোগ্রাম চালু হয়। এই বিভাগ থেকে বিবিএ, এমবিএ, ইএমবিএ, এমফিল, ও পিএইচ.ডি প্রদান করা হয়।


title: ঢাকা বিশ্ববিদ্যালয়ের অনুষদসমূহ

text: অর্থসংস্থান বিভাগ প্রতিষ্ঠিত হয় ১ জুলাই ১৯৭৪ সালে। এই বিভাগ থেকে বিবিএ, এমবিএ, এমফিল, ও পিএইচ.ডি প্রদান করা হয়। সম্প্রতি সান্ধ্যকালীন এমবিএ চালু করা হয়েছে। প্রতিষ্ঠিত হবার পর থেকেই অর্থসংস্থান বিভাগ দক্ষ মানবসম্পদ উন্নয়নের জন্য যুগোপযোগী সিলেবাস প্রণয়ন করে বিশেষায়িত শিক্ষা প্রবর্তন ও প্রশিক্ষণের ব্যবস্থা করে আসছে।


title: ঢাকা বিশ্ববিদ্যালয়ের অনুষদসমূহ

text: ঢাকা বিশ্ববিদ্যালয়েই সর্বপ্রথম সরকারি বিশ্ববিদ্যালয় গুলোর মধ্যে বাণিজ্য অনুষদের অধীনে ব্যাংকিং বিভাগ চালু হয়। মুক্ত বাজার অর্থনীতি ও ব্যবসা-বাণিজ্যে বিশ্বায়ন প্রক্রিয়ার কারণে ব্যাংকিং বিষয়ের শিক্ষা কার্যক্রম যখন চাহিদার সাথে সংগতি রেখে বাস্তবমুখী ও জটিল হচ্ছে, তখন ব্যাংকিং বিভাগ সময়ের প্রয়োজনে দেশের ব্যাংক তথা ব্যবসা-বাণিজ্য পরিচালনায় সুযোগ ও দক্ষ মানব সম্পদ তৈরিতে অগ্রণী ভূমিকা পালনের জন্য প্রতিষ্ঠিত হয়। ২০০৪ সালের আগস্ট মাসে এই বিভাগ প্রতিষ্ঠিত হয়।


title: ঢাকা বিশ্ববিদ্যালয়ের অনুষদসমূহ

text: অধ্যাপক ড. আব্দুল মান্নান চৌধুরীকে প্রতিষ্ঠাতা চেয়ারম্যান নিয়োগের মাধ্যমে ২০০৫ সালের ১২ এপ্রিল এই বিভাগ প্রতিষ্ঠিত হয়। এমবিএ প্রোগ্রামের সাথে সাথে এই বিভাগে সান্ধ্যকালীন এমবিএ প্রোগ্রাম চালু হয়েছে। বিভাগটি বিবিএ ১৩ টি ব্যাচের শিক্ষা কার্যক্রম নিচ্ছে।


title: ঢাকা বিশ্ববিদ্যালয়ের অনুষদসমূহ

text:
প্রতিষ্ঠাতা চেয়ারম্যান ড. আব্দুল মুঈন এর হাত ধরে ২০১৬ সালের ৩০ জুন এই বিভাগটি প্রতিষ্ঠা লাভ করে । বিজনেস স্টাডিজ অনুষদের একটি গুরুত্বপূর্ণ ও সর্বকনিষ্ঠ বিভাগ এটি। ।
যেকোনো সংগঠনের প্রাণ হচ্ছে এর লিডার । আমাদের দেশের প্রাইভেট সেক্টরে বিশেষ করে পোশাকশিল্প খাতে মিড/টপ লেভেলের সুদক্ষ ম‍্যানেজার যোগান দেয়া ; যাদের কাজ হবে প্রতিযোগিতাপূর্ণ বাণিজ্যিক পরিবেশে ক্রমাগত সুপ্রভাব বিস্তার করা । এছাড়া সফল উদ্যোক্তা তৈরিতে দেশের একমাত্র বিভাগ হিসেবে নিরন্তর গবেষণা কর্ম চালিয়ে যাচ্ছে বিভাগটি । শুরু থেকেই বৈচিত্র্যময় পাঠ কার্যক্রম ,প্রয়োগমুখি শিক্ষা এবং ধারাবাহিক প্রশিক্ষণের মাধ্যমে দক্ষ লিডার গড়ে তোলার এই উদ্যোগ দেশের বাণিজ্যের জন্য অন্যতম মাইলফলক ।
বর্তমানে এই বিভাগে BBA , MBA এবং EMBA কোর্স করার সুযোগ রয়েছে।


title: ঢাকা বিশ্ববিদ্যালয়ের অনুষদসমূহ

text: ১৯৭৪ সালে উদ্ভিদ বিজ্ঞান, প্রাণিবিদ্যা, মৃত্তিকা পানি ও পরিবেশ, ফার্মেসি, প্রাণরসায়ন ও অণুপ্রাণ বিজ্ঞান এবং মনোবিজ্ঞান বিভাগ নিয়ে ঢাকা বিশ্ববিদ্যালয়ের জীববিজ্ঞান অনুষদ গঠিত হয়। ১৯৭৯ সালে অণুজীব বিজ্ঞান বিভাগ নামে একটি বিভাগ, ১৯৯৭ সালে চিকিৎসা মনোবিজ্ঞান ও মৎসবিজ্ঞান নামে দুটি নতুন বিভাগ এবং ২০০০ সালে জেনেটিক ইঞ্জিনিয়ারিং এন্ড বায়োটেকনোলজি নামে আরও একটি নতুন বিভাগ এ অনুষদে অন্তর্ভুক্ত হয়েছে। বর্তমানে অনুষদে বিভাগ সংখ্যা ৯ টি। প্রতিষ্ঠা লগ্ন থেকে অনুষদের বিভাগ সমূহ জীববিজ্ঞান বিষয়ক জাতীয় সমস্যা সম্পর্কিত গবেষণায় সক্রিয়ভাবে অংশগ্রহণ করে আসছে এবং ইতিমধ্যে জাতীয় ও আন্তর্জাতিক স্বীকৃতি ও প্রশংসা লাভ করেছে। এ অনুষদের সদস্য সংখ্যা বর্তমানে ১২৫ জন। অনুষদের বিভাগ সমূহ দেশী বিদেশী বিশ্ববিদ্যালয় এবং গবেষণাগারের সাথে একাধিক যৌথ গবেষণা কার্যক্রমে নিয়োজিত আছে। অনুষদের অধীনে Biotechnology Research Center ও Advanced Center for Biological Research, center of excellence নামে তিনটি উচ্চতর গবেষণা কেন্দ্র আছে। এছাড়াও অনুষদের অধীনে The Dhaka University Journal of Biological Sciences নামে একটি নিয়মিত জার্নাল প্রকাশিত হয়ে আসছে। অনুষদের বতর্মান ডীন অধ্যাপক ডঃ আনোয়ার হোসেন।


title: ঢাকা বিশ্ববিদ্যালয়ের অনুষদসমূহ

text: ১৯৪৯ সালে বর্তমান বিভাগটি মৃত্তিকা বিজ্ঞান বিভাগ নামে প্রতিষ্ঠিত হয়। প্রতিষ্ঠিত হবার পর ১৯৬২ সন পর্যন্ত এই বিভাগ থেকে এম এস সি ডিগ্রি প্রদান করা হত। ১৯৬৩ সন হতে বি এস সি অনার্স ও এম এস সি উভয় ডিগ্রি প্রদান করা হচ্ছে। ২৩ শে জুলাই ২০০০ সালে বিভাগীয় একাডেমিক কমিটির এক সভায় মৃত্তিকা বিজ্ঞান বিভাগের নাম পরিবর্তন করে মৃত্তিকা, পানি ও পরিবেশ বিভাগ করা হয়। তখন থেকেই এই বিভাগ বি এস সি অনার্স এবং এম.এস ডিগ্রি চালু করেছে। বিভাগের স্বাভাবিক কার্যক্রমের পাশাপাশি বর্তমানে জাতীয় ও আন্তর্জাতিক পর্যায়ের বিভিন্ন বিশ্ববিদ্যালয় ও সংস্থার সাথে বিভাগ যৌথভাবে গবেষণা কার্যক্রমে নিয়োজিত আছে। এম.এস.সি ডিগ্রি ছাড়াও পোস্টগ্রাজুয়েট পর্যায়ে এম.ফিল ও পিএইচ. ডি কার্যক্রম ও গবেষণা সম্পাদিত হচ্ছে।


title: ঢাকা বিশ্ববিদ্যালয়ের অনুষদসমূহ

text:
উদ্ভিদ বিজ্ঞান বিভাগ ঢাকা বিশ্ববিদ্যালয়ের একটি প্রাচীনতম বিভাগ এবং উদ্ভিদ বিজ্ঞান বিষয়ক দেশের প্রথম বিভাগ। প্রয়াত প্রফেসর পি. মহেশ্বরী কর্তৃক ১৯৩৯ সালে জীববিজ্ঞান বিভাগ প্রতিষ্ঠিত হয় এবং এই বিভাগেই উদ্ভিদ বিজ্ঞানের পাঠদান শুরু হয়। ঐ সময় বিএসসি পাস কোর্সে উদ্ভিদ বিজ্ঞান বিষয় পড়ানো হত। ১৯৪৮ সালে উদ্ভিদ বিজ্ঞানে প্রথম এম.এস.সি ক্লাস শুরু হয় এবং ১৯৫০ সনে উদ্ভিদ বিজ্ঞান বিষয়ে এম.এস.সি এর প্রথম ব্যাচ ডিগ্রি প্রাপ্ত হয়। ডঃ মজিদ আহমেদ বিভাগীয় প্রধান হিসেবে ১৯৪৯ সালে দায়িত্ব গ্রহণ করেন। ১৯৫৪ সালে স্বতন্ত্র উদ্ভিদ বিজ্ঞান বিভাগ আত্মপ্রকাশ করে এবং বিভাগের প্রতিষ্ঠাতা প্রধান হন প্রফেসর জি. পি. মজুমদার। বর্তমানে এই বিভাগে মোট ৬৫০ জন ছাত্রছাত্রী লেখাপড়া করেছেন। সংখ্যাতিরিক্ত ও অনারারি শিক্ষকসহ বিভাগের মোট ৩৫ জন শিক্ষক পাঠদান ও গবেষণা কর্মকান্ডে নিয়োজিত আছেন।
১৯৫৪ সালে প্রাণিবিদ্যা বিভাগ চালু হয়। প্রয়াত প্রফেসর ডঃ হাবিবুল্লাহ খান ইউসুফজাই ছিলেন প্রথম বিভাগীয় প্রধান, এর পূর্বে বিভাগটি ১৯৩৯ সালে প্রতিষ্ঠিত জীববিজ্ঞান বিভাগের অধীনে ছিল। প্রতিষ্ঠাকালে প্রাণিবিদ্যা বিভাগটি ছিল মৃত্তিকা, পানি ও পরিবেশ বিভাগীয় ভবনে এবং ১৯৫৫ সালে তা বর্তমান জায়গায় স্থানান্তরিত হয়। মৎসবিজ্ঞান, কীটতত্ত্ব, বন্যপ্রাণিতত্ত্ব, পরজীবিতত্ত্ব ও বংশগতি বিদ্যার গবেষণা ও শিক্ষার জন্য এখানে প্রচুর সুবিধা আছে। এ বিভাগ থেকে প্রাণিবিদ্যার বিভিন্ন শাখায় বি.এস.সি, এম.এস, এম.ফিল এবং পিএইচডি ডিগ্রি প্রদান করা হয়।


title: ঢাকা বিশ্ববিদ্যালয়ের অনুষদসমূহ

text: ১৯৫৭ সালে কার্জন হলের শেষ প্রান্তে অবস্থিত চারতলা বিল্ডিংটিতে বিভাগটির পথচলা শুরু হয়। প্রফেসর কামালউদ্দিন আহমেদ এর প্রতিষ্ঠাতা। পূর্বে এটি শুধু প্রাণরসায়ন বিভাগ থাকলেও সম্প্রতি এর নামকরণ করা হয় প্রাণরসায়ন ও অনুপ্রাণ বিজ্ঞান বিভাগ এবং সেই অনুযায়ী পাঠতালিকাতেও বিশেষ পরিবর্তন আনা হয়। এই বিভাগে অধ্যাপনায় নিয়োজিত রয়েছেন একরাশ খ্যাতনামা বিজ্ঞানী ও গবেষক। বিভাগে চার বছর মেয়াদী অনার্স , এক বছর মেয়াদী মাস্টার্স, এম ফিল ও পিএইচডির সুবিধা রয়েছে। বিভাগের বর্তমান চেয়ারম্যান প্রফেসর ইশতিয়াক আহমেদ।


title: ঢাকা বিশ্ববিদ্যালয়ের অনুষদসমূহ

text: মনোবিজ্ঞান বিভাগ ঢাকা বিশ্ববিদ্যালয়ের কলাভবনের তৃতীয় তলায় অবস্থিত। এই বিভাগ ১৯৬৫ সালে প্রফেসর ডঃ মীর ফখরুজ্জামানের নেতৃত্বে প্রতিষ্ঠিত হয় এবং তিনিই ছিলেন প্রথম বিভাগীয় প্রধান। প্রথমে এই বিভাগ থেকে এম.এ ডিগ্রি প্রদান করা হত। ১৯৬৭ সালে মনোবিজ্ঞান বিভাগে স্নাতক কোর্স চালু হয়।


title: ঢাকা বিশ্ববিদ্যালয়ের অনুষদসমূহ

text: ১৯৭৯ সালে বিশ্ববিদ্যালয়ের কার্জন হল এলাকায় অবস্থিত প্রাণিবিদ্যা ভবনের প্রথম তলার একটি অংশে অণুজীব বিজ্ঞান প্রতিষ্ঠিত হয়। এ বিভাগের প্রতিষ্ঠাতা চেয়ারম্যান মরহুম অধ্যাপক ডঃ আনোয়ারুল আজিম চৌধুরীর নিরলস প্রচেষ্টায় এবং দেশের খ্যাতনামা অণুজীব বিজ্ঞানীদের সর্বাত্মক সহযোগিতায় মাত্র ১০-১২ জন এম.এস.সি গবেষণা গ্রুপের ছাত্র নিয়ে বিভাগের যাত্রা শুরু হয়। পর্যায়ক্রমে এই বিভাগের শিক্ষা ও গবেষণার মানোন্নয়ন হয় এবং এর খ্যাতি দেশে ও বিদেশে বিস্তৃত হয়। এ দেশের কৃষি খাদ্য-পানীয় ও ঔষধ শিল্প, স্বাস্থ্য, পরিবেশ ইত্যাদি ক্ষেত্রের উন্নয়নে অণুজীব বিজ্ঞানীদের বিশেষ অবদানের গুরুত্ব ও প্রয়োজনীয়তা ব্যাপকভাবে অনুভূত হওয়ায় ১৯৮৮-১৯৮৯ শিক্ষাবর্ষ থেকে এ বিভাগে বি.এস.সি অনার্স কোর্স শুরু করা হয়।


title: ঢাকা বিশ্ববিদ্যালয়ের অনুষদসমূহ

text: বর্তমানে বিভাগটি বিশ্ববিদ্যালয়ের সাইন্স কমপ্লেক্স ভবনের ১ম ও ২য় তলায় বি.এস.সি অনার্স, এম. এস, এম.ফিল ও পি.এইচ.ডি কোর্সে প্রায় ২৫০ জন ছাত্রছাত্রী নিয়ে শিক্ষা ও গবেষণা কার্যক্রম পরিচালনা করছে। এ বিভাগের ২৪ জন শিক্ষকের তত্ত্বাবধানে প্রতিবছর প্রায় ৪০ জন ছাত্রছাত্রী সফলতার সাথে তাঁদের অধ্যয়ন শেষে দেশের ও বিদেশের খ্যাতিমান প্রতিষ্ঠানে যোগদান করছে। এপ্রিল ২০০৪ পর্যন্ত পরিসংখ্যানে দেখা যায়, এই বিভাগের ২৮৫ জন এম.এস.সি ডিগ্রীধারী প্রায় ৪৫% ছাত্রছাত্রী বিদেশে পি.এইচ.ডি করবার জন্য বৃত্তি পেয়েছে। জাতীয় ও আন্তর্জাতিক গবেষণা অনুদানে বিভাগটিতে বিভিন্নক্ষেত্রে যেমন Virology, Microbial biotechnology, Environmental Microbiology and Molecular Ecology, Environmental Biotechnology, Fermentation and Enzyme technology, Food and Industrial Microbiology, Pollution control, bioresource technology, Immunology and Clinical Microbiology, Food and Industrial Microbiology ইত্যাদি ক্ষেত্রে গবেষণা হচ্ছে। বিভাগের সদস্যবৃন্দ বিভিন্ন জাতীয় ও আন্তর্জাতিক গবেষণা প্রতিষ্ঠানের সাথে যৌথভাবে গবেষণা চালিয়ে যাচ্ছে। এগুলোর মধ্যে অন্যতম হল আইসিডিডিআরবি, বাংলাদেশ পরমাণু গবেষণা কমিশন, বিসিএসআইআর (BCSIR), বাংলাদেশ পাট গবেষণা ইনস্টিটিউট (BJRI), গণস্বাস্থ্য ইনস্টিটিউট (IPH), আন্তর্জাতিক পরমাণু শক্তি সংস্থা (IAEA) ইত্যাদি। বর্তমানে অধ্যাপক ডঃ মাহমুদা ইয়াসমিন এই বিভাগের চেয়ারম্যান হিসেবে নিয়োজিত আছেন।


title: ঢাকা বিশ্ববিদ্যালয়ের অনুষদসমূহ

text: বাংলাদেশের অর্থনীতিতে মৎস খাতের গুরুত্ব অনুধাবন করে ১৯৯৭-৯৮ শিক্ষাবর্ষ থেকে ঢাকা বিশ্ববিদ্যালয়ে অ্যাকুয়াকালচার ও ফিশারিজ বিভাগের কার্যক্রম শুরু হয়। ২৯ মার্চ ২০০৪ তারিখের ঢাকা বিশ্ববিদ্যালয়ের সিন্ডিকেট-এর সভায় এ বিভাগের নাম পরিবর্তন করে মৎসবিজ্ঞান বিভাগ করা হয়। বাংলাদেশের মৎস সম্পদ সংরক্ষণ ও সুষ্ঠু ব্যবস্থাপনার জন্য দেশের সমগ্র মৎস খাতের উন্নয়নের মাধ্যমে দেশের আর্থ-সামাজিক অবস্থার ব্যাপক পরিবর্তনের জন্য প্রয়োজনীয় ও উপযুক্ত মৎস্যবিজ্ঞানী তৈরি করা মৎসবিজ্ঞান বিভাগের প্রধান লক্ষ্য।


title: ঢাকা বিশ্ববিদ্যালয়ের অনুষদসমূহ

text: ঢাকা বিশ্ববিদ্যালয় ও ইউনিভার্সিটি কলেজ লন্ডন-এর সঙ্গে লিংক প্রোগ্রামের অধীনে ব্রিটিশ Department of International Development (DFID) এর অর্থানাকুল্যে এবং ১২ জন ব্রিটিশ বিশেষজ্ঞের সহায়তায় ১৯৯৬ সনে (১৯৯৩-৯৪ শিক্ষাবর্ষ) ঢাকা বিশ্ববিদ্যালয়ের মনোবিজ্ঞান বিভাগের অধীনে ক্লিনিক্যাল সাইকোলজি কোর্সটি চালু হয়। ১৯৯৭ সালে এটি একটি স্বতন্ত্র বিভাগ হিসেবে প্রতিষ্ঠিত হয়। বিভাগে বর্তমানে ৫ জন পূর্ণকালীন ও ২ জন খন্ডকালীন শিক্ষক আছেন।


title: ঢাকা বিশ্ববিদ্যালয়ের অনুষদসমূহ

text: বিভাগটি কার্জন হলের পিছনে অবস্থিত। ২০১১ সালে অধ্যাপক ডঃ আফতাব আহমেদ এই বিভাগের প্রধান নির্বাচিত হন।


title: ঢাকা বিশ্ববিদ্যালয়ের অনুষদসমূহ

text: প্রতিষ্ঠা কাল: ১৯৯৫। পূর্বে এটি রসায়ন বিভাগের অন্তর্ভুক্ত ছিল। এ অনুষদের বর্তমান ডীন হলেন অধ্যাপক ডঃ আব্দুর রহমান। ফার্মেসি অনুষদ চারটি বিভাগ নিয়ে গঠিত।


title: ঢাকা বিশ্ববিদ্যালয়ের অনুষদসমূহ

text: ফার্মেসি অনুষদের অধীনে একটি বিভাগ।এর বর্তমান চেয়ারম্যান অধ্যাপক ডঃ মেহেদী মাসুদ।


title: ঢাকা বিশ্ববিদ্যালয়ের অনুষদসমূহ

text: বর্তমান চেয়ারম্যান ডঃ সেলিম রেজা।


title: ঢাকা বিশ্ববিদ্যালয়ের অনুষদসমূহ

text: ফার্মেসি


title: ঢাকা বিশ্ববিদ্যালয়ের অনুষদসমূহ

text: এই বিভাগটি সর্বপ্রথম ১৯৬৪ সালে যাত্রা শুরু করে।বিভাগটির হাত ধরেই এদেশে ফার্মেসি শিক্ষার প্রচলন শুরু হয়।পরবর্তিতে দেশের অন্যান্য বিশ্ববিদ্যালয়ে ফার্মেসি বিভাগ খোলা হয়।"ফার্মেসি পড়ো ,আমেরিকা উড়ে যাও"- এমন একটি কথার প্রচলন শুরু থেকেই ছিলো।বর্তমানে এতে পাঁচ বছর মেয়াদি অনার্স কোর্স চালু রয়েছে।বিভাগের চেয়ারম্যান ডঃ সীতেশ চন্দ্র বাছার।


title: ঢাকা বিশ্ববিদ্যালয়ের অনুষদসমূহ

text: ইঞ্জিনিয়ারিং এবং টেকনোলজী বিষয়ের তিনটি বিভাগ নিয়ে ০১ জুলাই ২০০৮ তারিখে এই অনুষদ প্রতিষ্ঠিত হয়। বর্তমানে এই অনুষদের ডীন ড. শাহিদা রফিক। কার্জন হল প্রাঙ্গণের সায়েন্স ক্যাফেটেরিয়ার দ্বিতীয় তলায় এ অনুষদের কার্যালয় অবস্থিত। এই অনুষদের অন্তর্ভুক্ত বিভাগগুলো হচ্ছে:


title: ঢাকা বিশ্ববিদ্যালয়ের অনুষদসমূহ

text: বিজ্ঞান ও প্রযুক্তি ক্ষেত্রে বিশব্যাপী যোগাযোগ ও ইলেকট্রনিক এর বিপ্লবের যুগে ১৯৬৫ সালের সেপ্টেম্বর মাসে স্নাতকোত্তর পর্যায়ে মাত্র ২৫-জন ছাত্র নিয়ে ফলিত পদার্থবিদ্যা বিভাগের সূচনা হয়। অধ্যাপক শাহ মোঃ ফজলুর রহমান বিভাগের প্রতিষ্ঠাতা চেয়ারম্যান ছিলেন। বাংলাদেশ স্বাধীন হবার পর দেশে ইলেকট্রনিক্স ও টেলিকমিউনিকেশন শিক্ষার দ্রুত উন্নয়নের জন্য বিভাগে ধীরে ধীরে বিভিন্ন আধুনিক কোর্স চালু হয়। ১৯৭৪ সালে এই বিভাগের নাম পরিবর্তন করে ফলিত পদার্থবিজ্ঞান ও ইলেক্ট্রনিক্স রাখা হয় এবং ২০০৫ সালের ৮ অক্টোবর ফলিত পদার্থবিজ্ঞান, ইলেক্ট্রনিক্স ও যোগাযোগ প্রকৌশল রাখা হয়। এরপর ২০১৪ সালে বিভাগের নতুন নামকরণ করা হয় " তড়িৎ ও ইলেকট্রনিক কৌশল" (Electrical and Electronic Engineering)। ১৯৭৪ সালে এই বিভাগে স্নাতক (সম্মান) কোর্স চালু হয়। বর্তমানে এই বিভাগে স্নাতকোত্তর, এম. ফিল ও পি.এইচ.ডি কোর্সও চালু আছে।


title: ঢাকা বিশ্ববিদ্যালয়ের অনুষদসমূহ

text: ফলিত রসায়ন ও কেমি কৌশল বিভাগের জন্ম হয় ১৯৭২ সালে। রসায়ন, রাসায়নিক প্রযুক্তি ও রসায়ন প্রকৌশল সমন্বয়ে কোর্স কারিকুলাম এমন ভাবে তৈরি করা হয়েছে যেন এখান থেকে ডিগ্রিপ্রাপ্ত ছাত্র-ছাত্রীরা শিল্প-কারখানায় তাদের জ্ঞান দক্ষতার সাথে প্রয়োগ করতে পারে।


title: ঢাকা বিশ্ববিদ্যালয়ের অনুষদসমূহ

text: ১৯৯২ সালের ১ সেপ্টেম্বর ঢাকা বিশ্ববিদ্যালয়ে কম্পিউটার বিভাগ প্রতিষ্ঠিত হয়। প্রথমে শুধু পোস্ট-গ্রাজুয়েশন কোর্স চালু হলেও পরে গ্রাজুয়েশন কোর্সও চালু করা হয়। ২০০৪ সালের ২৭ মার্চ বিভাগের নাম পরিবর্তন করে কম্পিউটার বিজ্ঞান ও প্রকৌশল করা হয়। বিভাগটি মোকাররম ভবনরাজিতে অবস্থিত মনোরম সায়েন্স কমপ্লেক্স ভবনের তৃতীয় ও চতুর্থ তলায় অবস্থিত। এই বিভাগ গড়ার ক্ষেত্রে প্রতিষ্ঠাতা চেয়ারম্যান অধ্যাপক ডঃ লুৎফর রহমানের অবদান উল্লেখযোগ্য। এই বিভাগের ১১টি আধুনিক ল্যাবরেটরী রয়েছে। এই বিভাগের অধ্যাপকগণ বিশ্বের নামকরা বিশ্ববিদ্যালয় থেকে উচ্চশিক্ষা অর্জন করে এসেছেন। ২০১০ সাল থেকে ঢাকা বিশ্ববিদ্যালয়ের প্রকৌশল অনুষদে প্রথম এই বিভাগে সেমিস্টার পদ্ধতি চালু করা হয়। ২০১০ সালের এসিএম আইসিপিসিতে এই বিভাগের ডিইউ ডার্ক নাইট দল অংশগ্রহণ করে। এই বিভাগের একটি সক্রিয় অ্যালমনাই অ্যাসোসিয়েশন আছে। ২০১২ সালে বিভাগটি তার প্রতিষ্ঠার ২০ বছর উদযাপন করে। বাংলাদেশের তথ্য প্রযুক্তি শিল্পের একটি বিশেষ অংশ জুড়ে রয়েছে এ বিভাগের কৃতী শিক্ষার্থীরা। বিশ্বের নামকরা প্রযুক্তি প্রতিষ্ঠান যেমন গুগল, মাইক্রোসফট, মটরোলা, নোকিয়া, সিমেন্স ইত্যাদিতে এই বিভাগের বহু প্রাক্তন শিক্ষার্থী কর্মরত আছেন। ঢাকা বিশ্ববিদ্যালয়ের ভর্তি কার্যক্রম পরিচালনা, জাতীয় বিশ্ববিদ্যালয় ভর্তি কার্যক্রম পরিচালনার জন্য অটোমেটেড সিস্টেম সহ অনেক গুরুত্বপূর্ণ প্রযুক্তি সহায়তায় এই বিভাগের অবদান রয়েছে।


title: ঢাকা বিশ্ববিদ্যালয়ের অনুষদসমূহ

text: এছাড়াও এ বিভাগের একটি নিজস্ব সার্ভার রুম রয়েছে। আছে একটি গ্রন্থাগার ও সেমিনার রুম, শিক্ষার্থীদের অবসর কাটানোর জন্য ইনডোর গেম (টেবিল টেনিস, ডার্টস) রুম।


title: ঢাকা বিশ্ববিদ্যালয়ের অনুষদসমূহ

text: বাংলাদেশের প্রথম নিজস্ব অনলাইন জাজ ওয়েব সাইট এই বিভাগ তৈরি করেছে। শিক্ষার্থীদের সার্বিক উন্নয়নের জন্য রয়েছে বিভাগের প্রোগ্রামিং কন্টেস্ট ক্লাব, কালচারাল ক্লাব, ক্রিকেট ক্লাব, ডিবেটিং ক্লাব, কম্পিউটার ক্লাব। এছাড়াও আই.সি.টি. সর্ট কোর্সের মাধ্যমে বিভাগ বহির্ভুত শিক্ষার্থীদের জন্য কারিগরী ও প্রশিক্ষণ সার্টিফিকেট কোর্স প্রোগ্রামও সফলভাবে এই বিভাগ থেকে পরিচালিত হচ্ছে। শিক্ষার্থীদের সুবিধার জন্য এ বিভাগ পুরোটা ওয়াই-ফাই ইন্টার্নেট সুবিধা সম্পন্ন। এছাড়া প্রতিটি ল্যাবে রয়েছে উচ্চ গতির ইন্টার্নেট সংযোগ। বিভাগের একটি ল্যাব শিক্ষার্থীদের সুবিধার জন্য প্রতিদিন রাত ৮ টা পর্যন্ত খোলা রাখা হয়।


title: ঢাকা বিশ্ববিদ্যালয়ের অনুষদসমূহ

text: রোবোটিক্স ও মেকাট্রনিক্স ইঞ্জিনিয়ারিং বিভাগটি ৮ সেপ্টেম্বর ২০১৫ সালে চালু হয়, যার প্রতিষ্ঠাতা চেয়রাপার্সন ড. হাফিজ মোহাম্মদ হাসান বাবু। বর্তমানে বিভাগটিতে স্নাতক (সম্মান) কোর্স চালু রয়েছে, যা ২০১৫-১৬ শিক্ষাবর্ষে ১৬ জন শিক্ষার্থী নিয়ে তার যাত্রা শুরু করে। বর্তমানে ড. লাফিফা জামাল এই বিভাগটির চেয়ারপার্সন হিসেবে রয়েছেন।


title: ঢাকা বিশ্ববিদ্যালয়ের অনুষদসমূহ

text: ১৯৪৭-৪৮ সালে অধ্যাপক নাফিস আহমেদের উদ্যোগে প্রতিষ্ঠিত হয় ভূগোল বিভাগ। প্রথমে এখানে শুধুমাত্র পোস্ট-গ্রাজুয়েট কোর্স চালু ছিল। ১৯৫৪ সালে ভূগোলে স্নাতক (সম্মান) কোর্স চালু হয়। সম্মান ও স্নাতকোত্তর পর্যায়ে প্রথমে প্রাকৃতিক ও মানবিক ভূগোলের বিভিন্ন শাখা চালু হয়। শ্রেণীকক্ষের বাইরে হাতে-কলমে শেখার জন্য ফিল্ড-ট্রিপ, ফিল্ড-স্টাডিজ ও ফিল্ড-ক্যাম্প সহ মাঠ জরিপ এবং ভূমি ব্যবহার জরিপের উপর বিশেষ গুরুত্ব দেওয়া হত। ১৯৯৬ সাল থেকে নাম পরিবর্তন করে "ভূগোল ও পরিবেশ বিভাগ" করা হয়। এই বিভাগে স্নাতকোত্তর শ্রেণীর কোর্সভিত্তিক ডিগ্রির পাশাপাশি মেধাবী ছাত্রছাত্রীদের থিসিসের মাধ্যমে ডিগ্রি প্রোগ্রামও চালু আছে।


title: ঢাকা বিশ্ববিদ্যালয়ের অনুষদসমূহ

text: ১৯৪৯ সালে ভূতত্ত্ব বিভাগ প্রতিষ্ঠিত হবার পর প্রথমে সনাতন পাস কোর্স পদ্ধতিতে বি.এস.সি. ডিগ্রি প্রবর্তন করা হয়। ১৯৫৭ সনে এম.এস.সি., ১৯৬৭ সনে তিন বছর মেয়াদী স্নাতক (সম্মান) ও ১৯৯৮ সনে চার বছরের সমন্বিত সম্মান কোর্স চালু হয়। এই বিভাগে বর্তমানে ২৩ জন শিক্ষক রয়েছেন। এই বিভাগে জাতীয় ও আন্তর্জাতিক খ্যাতিসম্পন্ন বেশ কিছু প্রতিষ্ঠানের যৌথভাবে গবেষণা কার্যক্রম চালু রয়েছে। এসব বিশ্ববিদ্যালয়ের মধ্যে মার্কিন যুক্তরাষ্ট্রের Columbia University অন্যতম। এই বিভাগের পঠিত বিষয়ের মধ্যে Hydrology, Petroleum Geology, Environmental Geology, Fieldwork এবং Geological Mapping জাতীয় উন্নয়নে যথেষ্ট কার্যকর ভূমিকা রেখে চলেছে।


title: ইউ. কে. চিং

text: উক্য চিং বা ইউ. কে. চিং মারমা বাংলাদেশের স্বাধীনতা যুদ্ধের একমাত্র আদিবাসী বীর বিক্রম খেতাব প্রাপ্ত বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।


title: ইউ. কে. চিং

text: ইউ. কে. চিং ব্রিটিশ ভারতের পার্বত্য চট্টগ্রামের বান্দরবান মহুকুমার উজানী পাড়ায় ১৯৩৩ সালে জন্মগ্রহন করেন। তার পিতার নাম বাইশাউ মারমা।


title: ইউ. কে. চিং

text: ইপিআর-এর একজন সদস্য হিসাবে তিনি বাংলাদেশের স্বাধীনতা যুদ্ধে ৬ নং সেক্টরে যুদ্ধ করেন। উক্য চিং ১৯৫২ সালে ইষ্ট পাকিস্তান রাইফেলস্ (ইপিআর)-এ যোগ দেন এবং ১৯৭১ সালের ২৫ মার্চ নায়েক হিসেবে রংপুর জেলার হাতিবান্ধা বিওপিতে কর্মরত ছিলেন। তিনি সেই বিওপিতে কর্মরত ১ বিহারি কর্মকর্তা ও ২ পাঞ্জাবি সৈন্যকে হত্যা করে ফাঁড়ির অবশিষ্ট ৯ বাঙালি ইপিআর সৈনিককে নিয়ে যুদ্ধে যোগ দেন।


title: ইউ. কে. চিং

text: মুক্তিযুদ্ধের সময়ে কুড়িগ্রামের ভূরুঙ্গামারীসংলগ্ন চৌধুরীহাটের যুদ্ধের ঘটনাটি ছিল খুব ভয়াবহ সেখানে মুক্তিবাহিনীর লেফটেন্যান্ট সামাদসহ আশফাকুস সামাদ, বীর উত্তম তাঁর আরও কয়েকজন সহযোদ্ধা শহীদ হন। তিনিও মারা যেতে বা আহত হতে পারতেন। কিন্তু ভাগ্যক্রমে বেঁচে গেছেন।


title: ইউ. কে. চিং

text: কুড়িগ্রামের নাগেশ্বরী উপজেলার রায়গঞ্জের অন্তর্গত চৌধুরীহাট। সীমান্তবর্তী এলাকা। নভেম্বরের মাঝামাঝি একদল মুক্তিযোদ্ধা রায়গঞ্জে অবস্থান নেন। তাঁরা কয়েকটি দলে বিভক্ত ছিলেন। একটি দলে ছিলেন ইউ কে চিং। সেখানে ছিল পাকিস্তানি সেনাদের একটি শক্ত অবস্থান। রাতে তাঁরা পাকিস্তানিদের অবস্থানে আক্রমণ করেন। সারা রাত যুদ্ধ চলে। ভোররাতে পাকিস্তানিদের দিক থেকে গোলাগুলি বন্ধ হয়ে যায়। রায়গঞ্জের পূর্ব দিকে দুধকুমার নদ। ইউ কে চিংরা ছিলেন এর উত্তর পাড়ে। লে. সামাদও সেদিকে ছিলেন। তাঁরা সেদিক দিয়ে রায়গঞ্জের দিকে অগ্রসর হওয়ার সময় পাকিস্তানি সেনাদের অ্যামবুশে পড়েন। সেখানে একটি সেতুর নিচে বা বাংকারে ছিল পাকিস্তানিদের এলএমজি পজিশন। তা ক্যামোফ্লেজ করা ছিল। ফলে মুক্তিযোদ্ধা যাঁরা রেকি করেছেন, তাঁরা পাকিস্তানিদের ওই সুরক্ষিত অবস্থান টের পাননি। পাকিস্তানি সেনারা মুক্তিযোদ্ধাদের উপস্থিতি টের পাওয়ামাত্র সেখান থেকে বৃষ্টির মতো গুলি করতে থাকে। এরপর মুক্তিবাহিনীর মূল দল আসে। তাঁদের প্রচণ্ড আক্রমণে পাকিস্তানিরা সেখান থেকে পিছু হটে নাগেশ্বরীতে অবস্থান নেয়।


title: ইউ. কে. চিং

text: মুক্তিযুদ্ধে সাহস ও বীরত্বের জন্য উক্য চিং-কে বীর বিক্রম খেতাবে ভূষিত করা হয়। তিনিই এদেশের একমাত্র খেতাবপ্রাপ্ত আদিবাসী / উপজাতী মুক্তিযোদ্ধা।


title: রেলিডি

text: রেলিডি (Rallidae) ছোট ও মাঝারি আকারের একদল পাখির একটি গোত্র। এ গোত্রে যথেষ্ট পরিমাণ বৈচিত্র্য রয়েছে। বিভিন্ন প্রজাতির ঝিল্লি, কুট, পানমুরগি, কালেম ইত্যাদি এ গোত্রের অন্তর্গত। এ সকল প্রজাতি সাধারণত জলাভূমি ও জলজ প্রতিবেশে বসবাস করে। পৃথিবীর কেবলমাত্র শুষ্ক মরুভূমি, মেরু অঞ্চল ও পার্বত্য এলাকা ছাড়া স্থলভূমির সর্বত্রই এসব প্রজাতি দেখা যায়। অ্যান্টার্কটিকা ছাড়া সকল মহাদেশেই এদের দেখা যায়। কয়েক প্রজাতির ঝিল্লির বিস্তৃতি কেবল দ্বীপসমূহে সীমাবদ্ধ (যেমন- গুয়াম ঝিল্লি)। জলাভূমির আশেপাশে ঘন ঝোপঝাড় এদের প্রিয় এলাকা।


title: রেলিডি

text: এদের প্রায়ই জলাভূমির ধারে কাদা, জলজ উদ্ভিদ ও তৃণভূমিতে চরে বেড়াতে দেখা যায়। তবে কিছু প্রজাতি পানিতে ভেসে ঘুরে বেড়ায়। রেলিডি গোত্রের অধিকাংশ প্রজাতির খাটো, গোলাকৃতির ছড়ানো ডানা রয়েছে। তবে কিছু প্রজাতির পাখি উড়তে সম্পূর্ণ অক্ষম। বিপদ দেখলে এরা উড়ে না গিয়ে দৌড়ে পালানোর চেষ্টা করে। শত্রু খুব কাছে চলে আসলে তবে উড়াল দেয়। কয়েকটি প্রজাতি স্বভাবে পরিযায়ী। এদের দৃষ্টিগ্রাহ্য ঠোঁট থাকে। ঠোঁটের বর্ণ সাধারণত দেহের রঙের তুলনায় উজ্জ্বল হয়। পা মজবুত ও লম্বা এবং জলকাদায় চলাচলের উপযোগী। তবে কিছু প্রজাতির পা খাটো। এরা সবাই খুব ভাল সাঁতারু।


title: বেঞ্জামিন হর্নিগোল্ড

text: ক্যাপ্টেন বেঞ্জামিন হর্নিগোল্ড (মৃত্যু: ১৭১৯) ছিলেন ১৮-শতাব্দীর একজন ইংরেজ জলদস্যু। তিনি জলদস্যু পেশায় ১৭১৫ থেকে ১৭১৮ সাল পর্যন্ত সক্রিয় ছিলেন। এরপর তিনি জলদস্যুতা পেশা ছেড়ে বাহামাস কর্তৃপক্ষের পক্ষে প্রাইভেটিয়ার হিসেবে যোগ দেন এবং তার সাবেক সঙ্গীদের ধরার জন্য জীবন অতিবাহিত করেন। ১৭১৯ সালে তাকে বহনকারী জাহাজটি ঝড়ের কবলে পড়ে ধংস্ব হয়ে গেলে তিনি মৃত্যু বরণ করেন।


title: বেঞ্জামিন হর্নিগোল্ড

text: হর্নিগোল্ডের প্রারম্ভিক জীবন সম্পর্কে খুব বেশি জানা যায় না, তবে খুব সম্ভবত তিনি ইংল্যান্ডের নরফোকে জন্মগ্রহন করেন এবং যদি তাই হয় তাহলে তিনি সম্ভবত প্রথম সমুদ্রে যাত্রা করেন যার হোম পোর্ট ছিল কিংস’স লেন বা গ্রেট আর্মাউথ। তার প্রথম জলদস্যুতা সম্পর্কে নথি পত্রে ১৭১৩-১৭১৪ এর শীতকালের কথা উল্লেখ রয়েছে। তখন তিনি নিউ প্রোভিডেন্স ও এর রাজধানী নাসাউএ বণিক জাহাজে নিয়োগ পেয়েছিলেন। ১৭১৭ সালের দিকে হর্নিগোল্ড একটি স্লোপ (ছোট জাহাজ) সংগ্রহ করেন ও ৩০ জন বন্দুকধারীর একটি দল গঠন করে এর নেতৃত্ব দেন। তিনি তার স্লোপের নাম নির্ধারন করেন "রেঞ্জার"।


title: বেঞ্জামিন হর্নিগোল্ড

text: সেসময় হর্নিগোল্ডের সেকেন্ড-ইন-কমান্ড ছিলেন আরেক কুখ্যাত জলদস্যু এডওয়ার্ড টীচ, যিনি পরবর্তীতে ব্ল্যাকবিয়ার্ড নামে পরিচিতি পান। যখন হর্নিগোল্ড রেঞ্জারের ক্যাপ্টেনের দায়িত্ব গ্রহণ করেছিলেন তখন তিনি তার পুরোনো স্লোপের ক্যাপ্টেনের দায়িত্ব ব্ল্যাকবিয়ার্ডের কাছে হস্তান্তর করেন। ১৭১৭ সালের বসন্তে এই দুই জলদস্যু মিলে তিনটি বাণিজ্য জাহাজ আটক করেন যার মধ্যে একটি ১২০ ব্যারেল ময়দার বস্তা নিয়ে হাভানার দিকে যাচ্ছিল, আরএকটি বার্মোডার স্লোপ ছিল যাতে স্পিরিঠের কার্গো ছিল এবং শেষটি ছিল একটি পর্তুগীজ জাহাজ যা মাদিরা থেকে সাদা ওয়াইনের কার্গো নিয়ে যাত্রা করেছিল।


title: বেঞ্জামিন হর্নিগোল্ড

text: ১৭১৭ সালের মার্চে হর্নিগোল্ড দক্ষিণ ক্যারোলিনার সরকার কর্তৃক জলদস্যু নিধনের জন্য বাহামাস প্রেরিত একটি সশস্ত্র বণিক জাহাজ আক্রমণ করেন। বণিকেরা সেখান থেকে পালাতে সক্ষম হয় এবং এর ক্যাপ্টেন পরবর্তীকালে বলেন, হর্নিগোল্ড তার বহরে ৫টি ভেসেল যুক্ত করেছে এবং তার দলে প্রায় ৩৫০ জন জলদস্যু রয়েছে। হর্নিগোল্ড হন্ডোরাসের উপকূলে একটি জাহাজ দখল করেন কিন্তু জাহাজের যাত্রীরা পরবর্তীতে বলেছিলেন, জলদস্যুরা তাদের টুপি নিয়েছিল এছাড়া তাদের আর কোন নির্যাতন করে নি।


title: বেঞ্জামিন হর্নিগোল্ড

text: হর্নিগোল্ড তার জলদস্যু জীবনে ব্রিশি পতাকা সম্বলিত জাহাজে আক্রমণের ব্যাপারে সতর্ক ছিলেন, এরকমও কথা প্রচলিত রয়েছে যে, তিনি স্প্যানিশ ও ব্রিটিশ যুদ্ধের সময় ইংল্যান্ডের শত্রু জাহাজের বিরুদ্ধে প্রাইভেটারিং এর কাজ করতেন। কিন্তু তার এই ব্রিটিশপ্রীতি তার অনুসারীদের পছন্দ ছিল না এবং ১৭১৭ সালে তার অনুসারীদের মধ্যে একটি ভোটগ্রহন হয় ও তাতে সিদ্ধান্ত হয় যে কোন জাহাজ আক্রমণের। হর্নিগোল্ড এই সিদ্ধান্তের বিরোধিতা করেন এবং ক্যাপ্টেনের পদ থেকে অপসারিত হন।


title: বেঞ্জামিন হর্নিগোল্ড

text: হর্নিগোল্ডের অপর জাহাজের কমান্ডার হিসেবে দ্বায়িত্বে থাকা এডওয়ার্ড টীচ সম্ভবত এই বিদ্রোহের খবর জানত না যতক্ষণ পর্যন্ত না দুটি জাহাজ এক বছরের মধ্যে মিলিত হয়। এরপর দুজন জলদস্যুর দুটি ভিন্ পথে যাত্রা করেন। ব্ল্যাকবিয়ার্ড পুনরায় ক্যারিবীয় অঞ্চলের দিকে যাত্রা করেন ও হর্নিগোল্ড একটি স্লোপ ও কিছু ক্রু নিয়ে নিউ প্রোভিডেন্সে রয়ে যান। ডিসেম্বর ১৭১৭ সালে রাজা কর্তৃক জলদস্যুদের ক্ষমা করে দেওয়ার খবর পৌঁছানোর পূর্ব পর্যন্ত হর্নিগোল্ড নাসাউ-এর আশেপাশে জলদস্যুতা অব্যহত রাখেন। ক্ষমা করার খবর পৌঁছার পর তিনি ১৭১৮ সালের জানুয়ারিতে (পদটীকা: তখনো ইংরেজরা গ্রেগোরিয়ান পঞ্জিকা গ্রহন করেনি, সুতরাং তাদের মতে এটি ছিল জানুয়ারি, ১৭১৭। নতুন বছর শুরু হত মার্চের দিকে।) জ্যামাইকার উদ্দেশ্যে যাত্রা করেন এবং সেখানকার গভর্নরের কাছ থেকে রাষ্ট্রীয় ক্ষমা পান। পরবর্তীতে সে বাহামাস সরকারের পক্সে জলদস্যু শিকারীতে পরিনত হন।


title: বেঞ্জামিন হর্নিগোল্ড

text: বাহামাসের গভর্নর উডস রজার হর্নিগোল্ডের ক্ষমরা আবেদন গ্রহণ করেছিলেন কিন্তু তাকে প্রাইভেটিয়ার হিসেবে নিয়োগ দেন। শর্ত ছিল, টীচসহ তার পুরোনো সঙ্গীদের আটক করে সরকারের হাতে তুলে দিতে হবে। তিনি পরবর্তী ১৮ মাস স্টিডি বোনেট ও জ্যাক রেকহাম-এর খুঁজে বাহামাস চষে বেড়ান। ১৭১৮ সালে গভর্নর "রজারস" বাণিজ্য বোর্ডের কাছে লিখা এক পত্রে হর্নিগোল্ডকে তার পুরোনো সঙ্গীদের ধরিয়ে দিতে সাহায্য করার জন্য জলদস্যুর তালিকা থেকে নাম বাদ দিতে বলেন।


title: বেঞ্জামিন হর্নিগোল্ড

text: ১৭১৯ সালের শেষের দিকে হর্নিগোল্ডের জাহাজ নিউ প্রোভিডেন্স ও মেক্সিকোর মাঝামাঝি কোন এক জায়গায় হারিকেনের কবলে পরে এবং তাদের জাহাজ একটি শৈলশ্রেণীর আঘাতে ধংস্ব হয়ে যায়। ক্যাপ্টেন "চার্লস জনসন" লিখিত "অ্য জেনারেল হিস্টোরি অফ দ্য পাইরেটস" গ্রন্থে বর্নিত আছে, আরেকজন বিখ্যাত জলদস্যু ক্যাপ্টেন হর্নিগোল্ড তার এই যাত্রায় একটি শৈলশ্রেণীর আঘাতে মৃত্যুবরণ করেন কিন্তু তার পাঁচজন লোক জীবীত ফিরে এসেছিল। শৈলশ্রেণীর নির্দিষ্ট অবস্থান এখনো জানা যায়নি।


title: এডওয়ার্ড লু

text: ক্যাপ্টেন এডওয়ার্ড নেড লু (সিএ. ১৬৯০ - সিএ. ১৭২৪) ছিলেন জলদস্যুতার স্বর্ণযুগ বলে পরিচিত আঠারোশ শতকের প্রথমদিকের একজন কুখ্যাত ইংরেজ জলদস্যু। তিনি ১৬৯০ সালের কোন এক সময় লন্ডনের ওয়েস্টমিন্সটারে এক দরিদ্র পরিবারে জন্মগ্রহন করেন। যুবক বয়সে তিনি চুরি করে জীবিকা নির্বাহ করতেন। লু তার যুবক বয়সেই মেসাচুয়েটস-এর বোস্টনে স্থানান্তরিত হন। ১৭১৯ সালের শেষের দিকে তার স্ত্রী, সন্তান জন্ম দিতে গিয়ে মৃত্যুবরণ করেন। এর দুই বছর পর তিনি জলদস্যু হিসেবে পরিচিত হয়ে উঠেন ও তিনি সাধারনত নিউ ইংল্যান্ড, আজোরিস এবং ক্যারিবীয় অঞ্চলে বিচরন করতেন।


title: এডওয়ার্ড লু

text: এডওয়ার্ড লু একই সাথে কয়েকটি জাহাজের ক্যাপ্টেন ছিলেন, তিনি সাধারনত তিন বা চারটি জাহাজের সমন্বয়ে গঠিত ছোট একটি বহরের নেতৃত্ত দিতেন। যদিও তিনি মাত্র তিন বছর সক্রিয় ছিলেন, তবুও তিনি তার বন্দিদের হত্যার পূর্বে নির্যাতন করার জন্য তার সময়ের সবচেয়ে কুখ্যাত জলদস্যুর খেতাব অর্জন করেন। ক্যাপ্টেন লু তার এই সল্প জলদস্যুতার জীবনে তিনি ও তার জলদস্যু ক্রুরা মিলে কমপক্ষে একশত জাহাজ আটক করেছিলেন যার অধিকাংশই তিনি পুড়িয়ে দিয়েছেন। স্যার আর্থার কোনান ডয়েল এডওয়ার্ড লুকে নৃশংস ও বেপরোয়া এবং বিষ্ময়কর বিকৃত মানসিকতার অধিকারী ব্যক্তি হিসেবে বর্ননা করেছেন। দ্য নিউ ইয়র্ক টাইমস তাকে নির্যাতনকারী ও স্পেনীয় অন্ধকার যুগের উদ্ভট মানসিকতার অধিকারী ব্যক্তিদের সাথে তুলনা করেছেন। ১৭২৪ সালের দিকে এডওয়ার্ড লু এর মৃত্যুকে ঘিরে অনেক বিতর্ক রয়েছে।


title: এডওয়ার্ড লু

text: চার্লস জনসনের অ্য জেনারেল হিস্টোরি অফ দ্য পাইরেটস গ্রন্থ অনুসারে এডওয়ার্ড লু ১৬৯০-এর দিকে লন্ডনের ওয়েস্টমিন্সটারে জন্মগ্রহণ করেন। বর্ননা অনুসারে তিনি ছিলেন নিরক্ষর, ঝগড়াটে স্বভাবের ও সবসময় লোকজনের সাথে প্রতারনা করতেন। যৌবনে তিনি পকেট মারতেন ও জুয়া খেলে চরম বিশৃঙ্খলতার মধ্যে জীবন অতিবাহিত করেছেন।


title: এডওয়ার্ড লু

text: তার পরিবারের অধিকাংশ সদস্য ছিল চোর। তার চেয়ে কয়েক বছরের ছোট ভাই রিচার্ড তার বন্ধুদের কাছ থেকে বাক্স চুরি করত ও পথচারীদের টুপি চুরি করত। রিচার্ড লুকে পরবর্তীতে সন্ত্রাসী কর্মকান্ড ও স্টেপনির একটি বাড়ি থেকে সিঁধ কেটে চুরি করার অপরাধে ১৭০৭ সালে টেবার্ণে ফাঁসিতে ঝুলানো হয়।


title: হেনরি এভরি

text: হেনরি এভরি বা এভোরি (২৩ আগস্ট ১৬৫৯-১৬৯৬-এর পর) ছিলেন একজন ইংরেজ জলদস্যু যিনি ১৬৯০-এর দশকের মাঝামাঝি আটলান্টিক ও ভারত মহাসাগরে বিচরন করতেন। তিনি তার জীবদ্দশায় বেশ কয়েকটি নাম ব্যবহার করেছেন তার মধ্যে, হেনরি ব্রিজম্যান এবং তার ক্রু ও অন্যান্যদের কাছে তিনি লং বেন নামে পরিচিত ছিলেন। এছাড়া তার নাম কখনো কখনো ভুলভাবে জন এভরি হিসেবেও উচ্চারিত হয়। সমকালীন ব্যক্তিরা তাকে "আর্ক পাইরেট" ও "দ্য কিং অফ পাইরেটস" বলতেন। এভরি ছিলেন তার সময়কার সবচেয়ে কুখ্যাত জলদস্যু এবং সেসময়কার সল্প সংখ্যক জলদস্যুদের মধ্যে একজন যারা কোন প্রকার গ্রেফতার বা যুদ্ধে মৃত্যু এড়িয়ে জলদস্যু পেশা থেকে অবসর গ্রহণ করেন। যদিও এভরির জলদস্যুবৃত্তি দুই বছর স্থায়ী ছিল কিন্তু তিনি এই সময়ের মধ্যে এমন কিছু কাজ করেছেন যার জন্য অনেকেই জলদস্যু পেশায় আসতে উৎসাহিত হয়েছেন এবং তার বিচিত্র জীবন নিয়ে অসংখ্য সাহিত্য সৃষ্ঠি হয়েছে।


title: হেনরি এভরি

text: এভরি ইংল্যান্ডের পশ্চিমাঞ্চলে জন্মগ্রহন করেন কিন্তু তার প্রারম্ভিক জীবন সম্পর্কে তেমন জানা যায় না। তিনি ১৬৮৯ থেকে ১৬৯০ পর্যন্ত রাজকীয় নৌবাহিনীতে অতিবাহিত করেন এবং সম্ভবত নয় বছরের যুদ্ধের (১৬৮৮-১৬৯৭) সময় কয়েকটি ভিন্ন ভিন্ন যুদ্ধে অংশ নেন। নেভি থেকে অপসারিত হওয়ার পর তিনি আফ্রিকা উপকূলে দাস বাণিজ্য শুরু করেন। ১৬৯৩ সালে তিনি পুনরায় নৌবাহিনীতে যোগদান করেন ও এসময় তিনি ফার্স্ট ম্যাট হিসেবে চার্লস ২ নামক যুদ্ধজাহাজে নিযুক্ত হন। ১৬৯৩ সালের আগস্টে চার্লস ২ লন্ডন ত্যাগ করার পর করোনার উত্তর স্প্যানিশ হার্বারে নোঙ্গর ফেলে যেখানে অন্যান্য জাহাজ এক্সপিডিসনের জন্য জড়ো হয়েছিল। ৭ই মে ১৬৯৪ সালে চার্লস ২-এর ক্রুরা বিদ্রোহ করে। জাহাজের নাম পরিবর্তন করে ফেঞ্চি রাখা হয় এবং ক্রুরা এভরিকে তাদের নতুন ক্যাপ্টেন হিসেবে মনোনয়ন দেন। ফেঞ্চি দক্ষিনের পথ ধরে ভারত মহাসাগরের দিকে যাত্রা করে এবং তারা শীঘ্রই পশ্চিম আফ্রিকা উপকূল থেকে পাঁচটি জাহাজ লুট করে।


title: হেনরি এভরি

text: ১৬৯৫-এর প্রথম দিকে ফেঞ্চি কমোরুজ দ্বীপপুঞ্জে পৌঁছে, সেখানে এভরির ক্রুরা একটি ফরাসি ভেসেরে অভিযান চালায় এবং অল্পের জন্য ইস্ট ইন্ডিয়ার সৈন্যদের হাত থেকে রক্ষা পান। পরবর্তীতে এভরি উত্তরে আরবীয় সাগরের দিকে যাত্রা করে। সেখানে মুঘলদের ২৫টি জাহাজের একটি বহর মক্কার দিকে যাওয়ার উদ্দেশ্যে অবস্থান করছিল। এছাড়াও এই বহরে ধন-রত্ন বহনকারী জাহাজ গঞ্জ-ই-সাওয়াইও অবস্থান করছিল। এভরি নিজে এবং থমাস টিউসহ আরো কয়েকজন জলদস্যুর সহয়তায় মুঘলদের বহরে অভিযান পরিচালনা করেন। থমাস টিউ মুঘলদের হাতে নিহত হন ও এভরি জলদস্যুদের একটি ছোট দল নিয়ে গঞ্জ-ই-সাওয়াই-এর এসর্ক্ট জাহাজ ফাহাত মুহাম্মদ আটক করেন এবং পরবর্তীতে গঞ্জ-ই-সাওয়াই আটক করেন। গঞ্জ-ই সাওয়াই আটকের সময় জলদস্যুদের সাথে মুঘল সৈন্যদের লড়াই হয় কিন্তু অধিকাংশ জলদস্যু নিহত হওয়ার পরও লড়াইয়ে জলদস্যিরা জয় লাভ করে। জাহাজ থেকে এভরি £৬০০,০০০ সমমূল্যের ধন-রত্ন ও গহনা লুট করে। এই ধন-রত্ন তাকে পৃথিবীর সবচেয়ে ধনী জলদস্যুতে পরিনত করে।


title: হেনরি এভরি

text: এভরির গঞ্জ-ই-সাওয়াই লুটের ঘটনা তখনকার ব্রিটিশ ও মুঘল কূটনৈতিক সম্পর্কে প্রভাব ফেলেছিল। পরবর্তীতে প্রাইভে কাউন্সিল ও ব্রিটিশ ইস্ট ইন্ডিয়া কোম্পানি সম্মিলিতভাবে এভরিকে ধরার জন্য £১,০০০ ইউরো পুরস্কার ঘোষণা করেছিল, যা ছিল বৈশ্বয়ীকভাবে ইতিহাসের প্রথম মানুষ শিকার। এভরি ও তার ক্রুরা পালিয়ে বাহামাস চলে আসেন এবং তারা সেসময় জলদস্যুদের স্বর্গরাজ্য বলে পরিচিত নিউ প্রোভিডেন্সে আশ্রয় গ্রহণ করেন। পরবর্তীতে জলদস্যুরা দল ভেঙ্গে দেন, তাদের কেউ কেউ বাড়ি ফিরে যান, কেউ কেউ ব্রিটিশ ওয়েস্ট ইন্ডিজে রয়ে যান বা উত্তর আমেরিকা উপনিবেশে চলে যান। ২৪ জন জলদস্যু ধরা পরেন, তাদের মধ্যে ছয় জনকে লন্ডনে ১৬৯৬ সালের নভেম্বরে ফাঁসিতে ঝুলানো হয়। যাইহোক, এভরি গ্রেফতার এড়াতে সমর্থ হন, ১৬৯৬ সালে তিনি তার সমস্ত রেকর্ড মুছে ফেলেন এবং তার পরবর্তী জীবন বা কর্মজীবন অজানা। অনিশ্চিত সূত্র থেকে পাওয়া তথ্যমতে, তিনি সম্ভবত তার নাম পরিবর্তন করে অবসর গ্রহণ করেন এবং তার বাকী জীবন ইংল্যান্ড বা কোন অজানা দ্বীপে অতিবাহিত করেন ও ১৬৯৬ সালের পরে কোন একসময় মৃত্যুবরণ করেন।


title: রুকাইয়া সুলতান বেগম

text: রুকাইয়া সুলতানা বেগম () সম্রাট আকবর এর প্রথম স্ত্রী। তিনি ছিলেন মুঘল সাম্রাজ্য এর সবচেয়ে বেশি সময় কাল জুড়ে থাকা প্রধান রানী। তিনি ৪৯ বছর ধরে সম্রাট আকবর এর প্রধান রানী।


title: রুকাইয়া সুলতান বেগম

text: তিনি ছিলেন মুঘল রাজকুমার হিন্দাল মির্জা কন্যা। হিন্দাল মিরজা ছিলেন আকবরের কাকা। তিনি ছিলেন বাবর এর নাতনি ও হুমায়ুন এর ভাইঝি। আকবরের প্রধান রানী হিসেবে আকবরের উপর তার বড় প্রভাব ছিল।


title: রুকাইয়া সুলতান বেগম

text: রুকাইয়া সুলতানা বেগম জন্মেছিলেন তিমুরিদ সাম্রাজ্যে। তিনি ছিলেন জিন্দাল মির্জার একমাত্র কন্যা। জিন্দাল মির্জা ছিলেন বাবর এর কনিষ্ঠ পুত্র। রুকাইয়া ৯ বছর বয়েসে তার বাবার মৃত্যুর ১৫৫১ সালে কাবুল এ আকবর কে বিবাহ করেন। তিনি ১৫৫৬ সালে প্রধান রানী হন ও " বাদশাহ বেগম " উপাধি পান। ৫৩ বছর রানী থাকার সময় তাদের কোন পুত্র বা কন্যা হয় নি। তবে তিনি শাহজাহান কে বড় করে তোলেন।


title: রুকাইয়া সুলতান বেগম

text: ১৬২৬ সালে তিনি মারা যান। শাহজাহান কাবুল এ তার সমাধিস্থল তৈরি করেন।


title: ফটোপিরিয়ডিজম

text:
আলোক-পর্যাবৃত্তি () হল দিন বা রাত্রির দৈর্ঘ্যের প্রতি জীবের শারীরবৃত্তীয় সাড়া প্রদান। উদ্ভিদ ও প্রাণী, উভয় ক্ষেত্রেই এই ঘটনা ঘটে। আলো এবং অন্ধকার দশার তুলনামূলক দৈর্ঘ্যের প্রতি উদ্ভিদের বিকাশগত সাড়া প্রদানকেও আলোক-পর্যাবৃত্তি হিসেবে সংজ্ঞায়িত করা যেতে পারে। এখানে যে বিষয়টি জোর দিতে হবে তা হল, আলোক-পর্যাবৃত্তিজনিত প্রভাব, আলো ও অন্ধকার দশার সময়নির্ণয়ের প্রতি সরাসরি সম্পর্কিত।
উদ্ভিদের পুষ্পধারনের ওপর দিবালোকের দৈর্ঘ্যের প্রভাব ই হচ্ছে ফটোপিরিয়ডিজম।


title: ফটোপিরিয়ডিজম

text: বহু সপুষ্পক উদ্ভিদ রাত্রির দৈর্ঘ্যের মৌসুমি পরিবর্তন অনুধাবনের জন্য ফাইটোক্রোম বা ক্রিপ্টোক্রোমের মতো ফটোরিসেপ্টর প্রোটিন ব্যবহার করে যা তাদের পুষ্পধারণের জন্য সঙ্কেত হিসেবে কাজ করে। অবলিগেট বা আবশ্যকীয় ফটোপিরিয়ডের উদ্ভিদের পুষ্পধারণের পূর্বে একটি পরম দীর্ঘ অথবা ছোট রাত্রির প্রয়োজন পড়ে। অন্যদিকে, ফ্যাকালটেটিভ বা ঐচ্ছিক ফটোপিরিয়ডের উদ্ভিদসমূহ সঠিক আলোক দশায় পুষ্পধারণ করলেও রাত্রির দৈর্ঘ্যের প্রভাব ছাড়াই অবশেষে পুষ্পধারণ করতে সক্ষম হবে।


title: ফটোপিরিয়ডিজম

text: ১৯২০ সালে যখন গার্নার এবং অ্যালার্ড ফটোপিরিয়ডিজম আবিষ্কার করেন তখন তারা দিবালোকের দৈর্ঘ্যকেই দায়ী হিসেবে ধারণা করেছিলেন, কিন্তু পরবর্তীতে রাত্রির দৈর্ঘ্যকেই এক্ষেত্রে প্রধান নিয়ন্ত্রণকারী প্রভাবক বলে আবিষ্কার করা হয় । যদিও রাত্রিকালই ফটোপিরিয়ডিজমের মূল নিয়ন্তা, কিন্তু সর্বপ্রথম আবিষ্কারের সময় দিবাদৈর্ঘ্য নিয়ে ভুল বুঝার ফলে ফটোপিরিয়ডজনিত সপুষ্পক উদ্ভিসমূহকে বড়-দিনের উদ্ভিদ এবং ছোট-দিনের উদ্ভিদ- এই দুই ভাগে বিভক্ত করা হয়। প্রতিটি উদ্ভিদেরই ভিন্ন ভিন্ন ক্রিটিক্যাল বা অধিষ্ঠিত ফটোপিরিয়ড বা অধিষ্ঠিত রাত্রি দৈর্ঘ্য রয়েছে।


title: ফটোপিরিয়ডিজম

text: বড়-দিনের উদ্ভিদসমূহ তখনই ফুল ফোটায় যখন দিবা দৈর্ঘ্য তাদের অধিষ্ঠিত ফটোপিরিয়ড অতিক্রম করে। বসন্তের শেষের দিকে অথবা গ্রীষ্মের প্রথম দিকে যখন দিনের দৈর্ঘ্য লম্বা হতে থাকে, উত্তর গোলার্ধের সপুষ্পক উদ্ভিদমূহ সাধারণত তখনই পুষ্পধারণ করে। উত্তর গোলার্ধের সবচাইতে বড় দিন হল ২১ জুন । এই দিনের পর থেকে ২১ ডিসেম্বরের আগ পর্যন্ত দিন ছোটো হতে থাকে (অর্থাৎ রাত লম্বা হয়)। এই পরিস্থিতি দক্ষিণ গোলার্ধে সম্পূর্ণ উল্টো হয় (অর্থাৎ, সবচেয়ে বড় দিন হল ২১ ডিসেম্বর এবং সবচেয়ে ছোট দিন হল ২১ জুন)। পৃথিবীর কিছু জায়গায় যদিও শীতকাল অথবা গ্রীষ্মকাল বলতে বছরের সবচাইতে ঠান্ডা বা গরম সময় না বুঝিয়ে বর্ষা অথবা শুষ্ককাল বুঝাতে পারে।


title: ফটোপিরিয়ডিজম

text: কিছু বড়-দিনের আবশ্যকীয় উদ্ভিদ হলঃ


title: ফটোপিরিয়ডিজম

text: বড়-দিনের ঐচ্ছিক কিছু উদ্ভিদ হলঃ


title: ফটোপিরিয়ডিজম

text: অধিষ্ঠিত ফটোপিরিয়ডের চেয়ে দিনের দৈর্ঘ্য যখন কম হয় তখনই ছোট-দিনের উদ্ভিদরা ফুল ফোটায়। এরা দীর্ঘ দীবালোকে অথবা মধ্যরাতে যদি কয়েক মিনিটের জন্য কৃত্রিম আলোর স্পন্দন গাছের উপর প্রয়োগ করা হয়, ফুল ফোটাতে ব্যর্থ হয়। পুষ্প বিকাশের পূর্বে তাদের সংহত অন্ধকার দশার প্রয়োজন হয়। তবে প্রাকৃতিক রাত্রিকালিন আলো যেমন, চন্দ্রালোক বা বিদ্যুৎ চমকানো, তাদের পুষ্পধারণে ব্যঘাত ঘটাতে পারেনা।


title: ফটোপিরিয়ডিজম

text: কয়েকটি ছোট-দিনের ঐচ্ছিক উদ্ভিদের উদাহরণ হলঃ


title: ফটোপিরিয়ডিজম

text: শশা, গোলাপ বা টমেটোর মতো দিবা-নিরপেক্ষ উদ্ভিদের ক্ষেত্রে পুষ্পধারণের জন্য ফটোপিরিয়ডিজমের প্রয়োজন পড়ে না। রাত্রির নির্দিষ্ট দৈর্ঘ্য ছাড়াই এরা ফুল ফোটাতে পারে। একটা নির্দিষ্ট সার্বিক বিকাশমূলক ধাপ বা বয়স অর্জন করার পর অথবা ফটোপিরিয়ডিজমের প্রতি সাড়া দেবার বদলে ভার্নালাইজেশনের মতো কিছু বিকল্প পরিবেশগত উদ্দীপকের প্রতি সাড়া দিয়ে তারা পুষ্পধারণ শুরু করে দিতে পারে।


title: ফটোপিরিয়ডিজম

text: দিনের দৈর্ঘ্য, অর্থাৎ বছরের মৌসুমের জ্ঞান, প্রাণীর ক্ষেত্রে খুবই গুরুত্বপূর্ণ। অনেক ধরণের জৈবিক ও আচরণমূলক পরিবর্তন এসব জ্ঞানের উপর নির্ভরশীল। তাপমাত্রার পরিবর্তনসহ এই ফটোপিরিয়ড বিভিন্ন বৈশিষ্ট্য, যেমন, পশম ও পালকের রঙ, অভিপ্রয়াণ, শীতনিদ্রায় প্রবেশণ, যৌন আচরণ, এবং এমনকি যৌন অঙ্গের মাপ পরিবর্তনের প্ররোচনা জুগিয়ে থাকে।


title: ফটোপিরিয়ডিজম

text: ক্যানারির মতো গায়ক পাখির গানের পৌনঃপুনিকতা ফটোপিরিয়ডের উপর নির্ভর করে। বসন্তে যখন ফটোপিরিয়ড বাড়ে অর্থাৎ দিনের দৈর্ঘ্য বৃদ্ধি পায় তখন পুরুষ ক্যানারির শুক্রাশয় বৃদ্ধি পায়। শুক্রাশয় বৃদ্ধির সাথে সাথে অধিক এন্ড্রোজেন নিঃসৃত হয় এবং গানের পুনরাবৃত্তি বেড়ে যায়। শরতে ফটোপিরিয়ড কমে যাওয়ার ফলে ক্যানারি পুরুষের শুক্রাশয় ছোট হয়ে যায় এবং এন্ড্রোজেন নিঃসরণের হার নাটকীয়ভাবে কমে যায় এবং ফলস্বরুপ গানের পুনরাবৃত্তিও কমে যায়। শুধুমাত্র গান গাওয়াই নয়, গানের সম্ভারও ফটোপিরিয়ডিজমের উপর নির্ভরশীল। বসন্তের দীর্ঘ দিবাদৈর্ঘ্য গানের সম্ভার বাড়িয়ে দেয়, অন্যদিকে শরতের স্বল্প দিবাদৈর্ঘ্য গানের সম্ভার কমিয়ে দেয়। পুরুষ ক্যানারিতে ফটোপিরিয়ডের সাথে সাথে এরকম আচরণগত পরিবর্তন মস্তিষ্কের গানের কেন্দ্রে পরিবর্তনের ফলে সংঘটিত হয়। ফটোপিরিয়ড বাড়লে উচ্চ কন্ঠ্য কেন্দ্র এবং আর্কিস্ট্রিয়াটামের বৃহৎ কেন্দ্রিন বাড়ে। ফটোপিরিয়ড কমে গেলে মস্তিষ্কের আয়তন কমে যায়।


title: ফটোপিরিয়ডিজম

text: স্তন্যপায়ীদের ক্ষেত্রে দিবালোক সুপ্রাকিয়াজম্যাটিক নিউক্লিয়াসে নিবন্ধিত হয় যা দর্শনের সাথে অসম্পর্কিত রেটিনার আলোক সংবেদি গ্যাংলিয়ন কোষের দ্বারা অবগত হয়। রেটিনোহাইপোথ্যালামিক ট্র্যাক্ট’র মাধ্যমে তথ্য প্রবাহিত হয়। কিছু স্তন্যপায়ী অতিমাত্রায় মৌসুমী যেখানে মানুষের ঋতুর ব্যাপারটি অনেকাংশেই বিবর্তনীয় পোঁটলা বা ইভোলূ্যশনারি ব্যাগেজ।


title: টুবিঙেন বিশ্ববিদ্যালয়

text: টুবিঙেন বিশ্ববিদ্যালয (জার্মান ভাষায়: Eberhard Karls Universität Tübingen) জার্মানির বিশ্ববিদ্যালয শহরে অবস্থিত একটি প্রাচীন বিশ্ববিদ্যালয়।


¥ চীনা ইউয়ান (CNY) এবং জাপানি ইয়েন (JPY) মুদ্রায় ব্যবহৃত একটি মুদ্রা চিহ্ন। এই অর্থ সম্বন্ধীয় প্রতীকটি একটি ডবল (দুই) স্ট্রোকসহ লাতিন অক্ষর ওয়াই (Y) বর্ণনার অনুরূপ। উভয় মুদ্রার ভিত্তি একক একই চীনা অক্ষরের (প্রথাগত চীনা:圓; সরলীকৃত চীনা: 元; শিঞ্জিতাই: 円) উচ্চারণ ম্যান্ডারিন চীনা ভাষায় "ইউয়া্ন" এবং আদর্শ জাপানিতে এঙ (En)। চীনে, অক্ষরটি পরে আলাদা অক্ষর 元 দিয়ে সংক্ষেপিত করা হয়, যা ম্যান্ডারিন উচ্চারণ একই আছে (কিন্তু জাপানিতে নয়)।
মাইক্রোসফট অপারেটিং সিস্টেমের জাপানি সংস্করণে, কোড পাতা ৯৩২ অক্ষর এনকোডিংয়ে ইয়েন চিহ্নের বাইটের মান অ্যাসকিতে ব্যাকস্ল্যাশ মানের সমান।
চীনা পিনয়িন আইএমইএস অধীন মাইক্রোসফট বা সোগউ.কম-এর মত যারা, "$" টাইপিংয়ে ডবল প্রস্থ অক্ষর "¥" প্রদর্শন করে, যা জাপানি আইএমইএস-এ ব্যবহৃত একক-প্রস্থ "¥" থেকে ভিন্ন।
ইউনিকোড কোড বিন্দু হচ্ছে ।


অতিরিক্ত, কোড বিন্দুতে একটি ডবল প্রস্থ অক্ষর (￥) আছে চওড়া ফন্টে ব্যবহারের জন্য, বিশেষ করে পূর্ব এশীয় ফন্ট।


title: উবুন্টু এজ

text: উবুন্টু এজ হল ক্যানোনিকাল লিমিটেড কর্তৃক প্রস্তাবিত হাই কনসেপ্ট স্মার্টফোন। ২২ জুলাই ২০১৩ থেকে প্রায় চল্লিশ হাজার ফোন তৈরীর উদ্দেশ্যে ক্যানোনিকাল লিমিটেড সাধারণ মানুষের কাছে থেকে তহবিল সংগ্রহের আবেদন জানিয়ে আসছে। মাত্র এক মাসের প্রচারনায় আজ পর্যন্ত সাধারণ মানুষের কাছ থেকে সংগৃহীত তিন কোটি বিশ লাখ মার্কিন ডলারের সর্ববৃহৎ তহবিল সংগ্রহের পরিকল্পনা করেছিল। এই স্মার্টফোনটির ব্যাপক উৎপাদনে যাওয়ার কোন পরিকল্পনা ক্যাননিক্যালের নেই, এটি শুধুমাত্র স্মার্টফোন শিল্পের প্রযুক্তিগত উৎকর্ষের একটি প্রদর্শন মাত্র।


title: উবুন্টু এজ

text:
এই স্মার্টফোনটি একটি হাইব্রিড ডিভাইস হিসেবে নকশা করা হয়েছে। এটি যে শুধুমাত্র একটি স্মার্টফোন তাই নয়, মনিটর, কিবোর্ড এবং মাউস যুক্ত করলে এটি একটি গতানুগতিক উবুন্টু ডেক্সটপের মত কাজ করবে। এটিতে এনড্রয়েড অপারেটিং সিস্টেমের সাথে ডুয়েল বুট সক্ষমতা রয়েছে।
ক্যানোনিকালের এই ঘোষণার ফলে মিশ্র প্রতিক্রিয়া দেখা দেয় এবং মাত্র পাচ ঘন্টার ব্যবধানে এক মিলিয়ন মার্কিন ডলার মাইলফলক ছুয়ে ফেলে। কিছু মতামত দানকারীর মতে অনেক স্মার্টফোন অপারেটিং সিস্টেম বাজারে বিদ্যমান থাকায় এই স্মার্টফোনের বাজার সম্ভাবনা অস্পস্ট এবং গ্রাহকেরা স্মার্টফোনকে একটি ডেক্সটপ হিসেবে ব্যবহার করবে এমন চাহিদার নজিরও বিরল। ৮২৫ মার্কিন ডলার খরচের বিপরীতে প্রথম দিককার ফোনগুলোর মূল্য নির্ধারণ করা হয়েছিল ৬০০ মার্কিন ডলার। তবে অনেক পরিবর্তনের পর ৮ আগস্টে এর চূরান্ত মূল্য নির্ধারণ করা হয় ৬৯৫ মার্কিন ডলার।


title: উবুন্টু এজ

text: ক্যাম্পেইনের ৮ দিন বাকী থাকতেই ১৪ আগস্টে এই প্রকল্প ১০ মিলিয়ন মার্কিন ডলার তহবিল সংগ্রহের মাইলফলক ছুয়ে ফেলে। ১৫ আগস্টেই এই ক্যাম্পেইনটি এযাবৎকালে ক্রাউডফান্ডিং এর মাধ্যমে সর্বোচ্চ তহবিল সংগ্রহের রেকর্ড গড়ে। তবে ক্যাম্পেইনের এক মাস অতিবাহিত হওয়ার পর ৩,২০,০০,০০০ মার্কিন ডলারের কক্ষ্যমাত্রার বিপরীতে মাত্র ১,২৮,০৯,৯০৬ মার্কিন ডলার সংগ্রহ করতে সমর্থ হয়।


title: উবুন্টু এজ

text: উবুন্টু এজ একটি প্রস্তাবিত উচ্চ মর্গের স্মার্টফোন যাকে অনেকেই সুপারফোন বলে অবিহিত করেছেন। এই ফোনে একাধিক কোরের প্রসেসর এবং কমপক্ষে চার জিবি র‍্যাম থাকবে। এর অভ্যন্তরিন ডাটা ধারনক্ষমতা ১২৮ জিবি এছাড়াও একটি মাইক্রো-সিম স্লটও থাকবে। পেছনের ক্যামেরা ৮ মেগাপিক্সেল এবং সামনের ক্যামেরা হবে ২ মেগাপিক্সেল। এর ডিসপ্লে হবে ৪.৫ ইঞ্চি এবং একটি সিলিকন এনোড লি-আয়ন ব্যাটারির মাধ্যমে এর শক্তি সরবরাহের ব্যাবস্থা করা হবে।


title: উবুন্টু এজ

text: সফটওয়্যারের দিক থেকে এটি উবুন্টু টাচ এবং এনড্রয়েড দুটি অপারেটিং সিস্টেমেই বুট করতে সক্ষম হবে। ক্যাম্পেইন অণুশারে এটিই হবে বিশ্বে প্রথম ফোন যা দুটি ভিন্ন অপারেটিং সিস্টেমে বুট করতে পারবে যা স্মার্টফোন শিল্পে একেবারেই একটি নতুন ধারণা। এছাড়াও এটিই হবে পৃথিবীর প্রথম স্মার্টফোন যাকে একটি মনিটর এবং কিবোর্ডের সাথে সংযোগ করলে একটি ডেস্কটপ কম্পিউটারের কাজ করবে।


title: ঢাকা বিশ্ববিদ্যালয়ের আবাসিক হলসমূহ

text: ঢাকা বিশ্ববিদ্যালয়ের সকল ছাত্র-ছাত্রীকে কোনো না কোনো হলের সাথে আবাসিক/অনাবাসিক ছাত্র-ছাত্রী হিসেবে যুক্ত থাকতে হয়। বর্তমানে বিশ্ববিদ্যালয়ে ছাত্রদের জন্য ১৪ টি এবং ছাত্রীদের জন্য ৫ টি আবাসিক হল রয়েছে। এছাড়া চারুকলা অনুষদ ও ব্যবসায় প্রশাসন ইনস্টিটিউটের ছাত্র-ছাত্রীদের জন্য রয়েছে আলাদা হোস্টেল এবং বিদেশী ছাত্রদের জন্য আন্তর্জাতিক ছাত্রাবাস।


title: ঢাকা বিশ্ববিদ্যালয়ের আবাসিক হলসমূহ

text: ১৯২১ সালে এই হলের যাত্রা শুরু হয় বিশ্ববিদ্যালয়ের সাথেই। এর মূলভবন তৈরি হয় বিশের দশকের শেষের দিকে। এই হলের প্রথম প্রোভোস্ট ছিলেন অধ্যাপক এ এফ রাহমান। এই হলের প্রথম নাম ছিল মুসলিম হল, কিন্তু পরবর্তীতে ঢাকা নবাব নবাব স্যার সলিমুল্লাহের নামে এই হলের নামকরণ করা হয়। ঢাকা বিশ্ববিদ্যালয় প্রতিষ্ঠার প্রায় দশ বছর পর নওয়াব স্যার সলিমুল্লার মৃত্যুবার্ষিকির অনুষ্ঠানে তার নামে একটা ছাত্রাবাস করার প্রস্তাব করা হয়। মুসলিম ছেলেদের জন্য তখন হল তৈরি হয়ে গেছে। প্রথমে এ হল ছিল এখনকার মেডিকেল কলেজ হাসপাতাল বিল্ডিংএ। আবদুল্লাহ সোহরাওয়ার্দি বললেন এই হলকে সলিমুল্লাহ মুসলিম হল করা হোক। এর পর বর্তমান সলিমুল্লাহ মুসলিম হল নির্মাণ করা হয় এবং সলিমুল্লার নামে নামকরণ করা হয়


title: ঢাকা বিশ্ববিদ্যালয়ের আবাসিক হলসমূহ

text: ঢাকা বিশ্ববিদ্যালয়ের অন্যতম ঐতিহ্যবাহী হল। প্রথমে এই হলের নাম ছিল ঢাকা হল। ১৯৬৯ সালে এশিয়ার বিখ্যাত পণ্ডিত, জ্ঞানতাপস ডঃ মুহম্মদ শহীদুল্লাহের নামানুসারে এই হলের নাম করণ করা হয় শহীদুল্লাহ্ হল।পরে ১৭ জুন, ২০১৭ তারিখে এই হলের নাম ডঃ মুহাম্মদ শহীদুল্লাহ হল করা হয়। এ হলে মোট ছয়টি ভবন রয়েছে। একটি তিন তলা আভিজাত মূল ভবন, যেটি কার্জন হলের নকশার সাথে সামঞ্জস্যপূর্ণ। এছাড়াও ৫ তলা বিশিষ্ট দুটি বর্ধিত ভবন। মোট আবাসিক ও দ্বৈতাবাসিক ছাত্রে সংখ্যা প্রায় ১০৯৫ জন। এই হলে আনোয়ারুল আজিম ভবন নামে একটি ভবন রয়েছে যেটিতে রয়েছে ছাত্রদের ডাইনিং রুম, ক্যান্টিন, ২ টি ইনডোর গেমস্ (টেবিল টেনিস, ক্যারোম) রুম, একটি টিভি রুম,ডঃ মুহাম্মদ শহীদুল্লাহ্ হল ডিবেটিং ক্লাব রুম, ল্যাঙ্গুয়েজ ক্লাব অব ডঃ মুহাম্মদ শহীদুল্লাহ্ হল রুম, বাঁধন (স্বেচ্ছায় রক্তদাতাদের সংগঠন) রুম, একটি কনফারেন্স রুম, একটি রিডিং রুম, একটি নিউজ পেপার রুম। আর আছে একটি মেস ভবন যার উপর তলায় হলের সুদৃশ্য মসজিদ। এই হলের প্রশাসনিক ভবন লিটন হল নামে পরিচিত। আরো রয়েছে একটি লন্ড্রি, সেলুন এবং একটি কারপেন্টার হাউজ।


title: ঢাকা বিশ্ববিদ্যালয়ের আবাসিক হলসমূহ

text: পুরো হল জুড়েই মনোমুগ্ধকর বাগান তৈরি করেছে একটি সুন্দর পরিবেশ। হলের মাঝখানে একটি বহুমুখী খেলার মাঠ রয়েছে। হলের সামনের বিশাল পুকুর এর অনন্য বৈশিষ্ট। ১৯৫২ সালে এই পুকুর ঘাটে বসেই ১৪৪ ধারা ভেঙে ভাষা আন্দোলনের মিছিল করার সিদ্ধান্ত নেয়া হয়। ১৯৭১ সালের মার্চ ২৫ রাতে এই হলের পাশেই পাকিস্তানি হানাদার বাহিনীর বিরুদ্ধে প্রথম প্রতিরোধ গড়ে তোলা হয়। যার ফলে ক্ষিপ্ত পাক সেনারা সর্বপ্রথম হত্যাকাণ্ডটি চালায় এই হলে ঢুকে। সেই রাতে বর্বর পাক সেনাদের হাতে খুন হন এ হলের আবাসিক শিক্ষক পদার্থবিজ্ঞান বিভাগের আতাউর রহমান খান খাদিম সহ আরো অনেকে।


title: ঢাকা বিশ্ববিদ্যালয়ের আবাসিক হলসমূহ

text: শহীদুল্লাহ হল এলাকার পূর্বের নাম ছিল বাগ-এ-মুসা খাঁ। এটি বারো ভূইয়াঁর অন্যতম ভূইয়াঁ ঈসা খাঁর পুত্র মুসা খাঁয়ের নামে নামাঙ্করণ করা হয়। মুসা খাঁ সুবেদার ইসলাম খাঁয়ের নিকট যুদ্ধে হেরে যাবার পর যুদ্ধাবন্দী হিসেবে আটক ছিল। তবে সুবেদার ইসলাম খাঁ তার প্রতি বেশ সহৃদয় ছিল। হাকিম হাবিবুর রহমানের মতে এটি একটি বাগান ছিল যা মুসলিম বাগান হিসেবেও বিখ্যাত ছিল। সেই সময়ের নিদর্শন হিসাবে রয়েছে মুসা খাঁয়ের মসজিদ, এবং সমাধি।


title: ঢাকা বিশ্ববিদ্যালয়ের আবাসিক হলসমূহ

text: জগন্নাথ হল ঢাকা বিশ্ববিদ্যালয়ের সংখ্যালঘু তথা হিন্দু-বৌদ্ধ-খ্রীষ্টান সম্প্রদায়সহ উপজাতি ছাত্রদের জন্য সংরক্ষিত বিশেষ হল। ঢাকা বিশ্ববিদ্যালয় প্রথম যে তিনটি হল নিয়ে যাত্রা শুরু করে জগন্নাথ হল তার একটি।


title: ঢাকা বিশ্ববিদ্যালয়ের আবাসিক হলসমূহ

text: ১৯৮৫ খ্রীস্টাব্দের ১৫ অক্টোবর প্রাচীন জগন্নাথ হলের একটি আবাসিক ভবনের ছাদ ধ্বসে পড়লে সংঘটিত হয় এক মর্মান্তিক দুর্ঘটনা। এতে প্রাণ হারায় ৩৯ জন ছাত্র, কর্মচারী ও অতিথি। এরপর থেকেই সাংবার্ষিকভিত্তিতে ঐ দিনটি ঢাকা বিশ্ববিদ্যালয় শোক দিবস হিসেবে পালন করা হয়। নিহতদের স্মরণে নির্মিত হয় অক্টোবর স্মৃতি ভবন ও স্মৃতিসৌধ।


title: ঢাকা বিশ্ববিদ্যালয়ের আবাসিক হলসমূহ

text: অবিভক্ত বাংলার তৎকালীন প্রধানমন্ত্রী এ কে ফজলুল হকের নামানুসারে হলের নামকরণ করা হয় ফজলুল হক হল। ১৯৪০ সালের ১ জুলাই ৩৬৩ জন ছাত্র নিয়ে শুরু হয় এই হলের যাত্রা। মূল ভবনের পাশাপাশি এর একটি বর্ধিত ভবন রয়েছে যা দক্ষিণ ভবন নামে পরিচিত। আবাসিক ছাত্রের সংখ্যা ৭৬৬ জন এবং অনাবাসিক ছাত্রের সংখ্যা ৯৯৭ জন। অধ্যাপক ড. মিজানুর রহমান এই হলের বর্তমান প্রভোস্টের দায়িত্ব পালন করছেন।


title: ঢাকা বিশ্ববিদ্যালয়ের আবাসিক হলসমূহ

text: প্রথমে এ হলের নাম ছিল "ইকবাল হল"। ১৯৭১ সালে বাংলাদেশ স্বাধীন হওয়ার পর পাকিস্তানীদের গুলিতে নিহত আগরতলা ষড়যন্ত্র মামলার ৩৫জন আসামীর অন্যতম শহীদ সার্জেন্ট জহুরুল হকের নামানুসারে এর নামকরণ করা হয় শহীদ সার্জেন্ট জহুরুল হক হল। আবাসিক ছাত্রের সংখ্যা ৭৫০ জন এবং অনাবাসিক ছাত্রের সংখ্যা ১৬২৩ জন।


title: ঢাকা বিশ্ববিদ্যালয়ের আবাসিক হলসমূহ

text:
চামেলি হাউজে মাত্র ১২ জন নারী শিক্ষার্থী নিয়ে ১৯৩৮ সালে ঢাকা বিশ্ববিদ্যালয়ের প্রথম আবাসিক নারী শিক্ষার্থী হল হিসাবে যাত্রা শুরু হয় রোকেয়া হলের। ১৯৬৪ সালে এর নামকরণ করা হয় "রোকেয়া হল" নামে, মূলত বেগম রোকেয়া ছিলেন ভারতীয় উপমহাদেশ এর নারী জাগরণের অগ্রদূত। মিসেস আক্তার ইমাম ছিলেন এই হলের প্রথম প্রভোস্ট।
মাস্টারদা সূর্যসেন হল ১৯৬৪ সালে তৎকালীন পাকিস্তান সরকারের আমলে প্রতিষ্ঠিত হয়। শুরুতে এই আবাসিক হলের নাম ছিল জিন্নাহ হল। বাংলাদেশ স্বাধীন হওয়ার পর ১৯৭২ সালে ব্রিটিশ-বিরোধী বিপ্লবী সূর্য সেনের নামানুসারে এই হলের নামকরণ করা হয়। ছয়তলা এই হলে ছাত্রদের বসবাসের জন্য রয়েছে প্রায় ৫০০টি কক্ষ। এছাড়াও রয়েছে একটি মসজিদ, একটি পাঠ কক্ষ, একটি গ্রন্থাগার, একটি মিলনায়তন ও খেলাধুলার কক্ষ, অতিথি কক্ষ, কম্পিউটার ল্যাবরেটরি এবং তিনটি খাবার কেন্টিন। হলের বর্তমান প্রধ্যাক্ষ হিসেবে কর্মরত আছেন অধ্যাপক ড. এ. এস. এম. মাকসুদ কামাল। আবাসিক ভবনের মাঝখানে রয়েছে একটি ফুলের বাগান এবং একটি কৃত্রিম জলাধার ও ফোয়ারা। উল্ল্যেখযোগ্য স্থাপনার মধ্যে রয়েছে একটি শহীদ মিনার ও ১৯৭১ সালে বাংলাদেশের স্বাধীনতা যুদ্ধে এই হলের শহীদ ছাত্র-শিক্ষকবৃন্দের স্মরণে নির্মিত ভাষ্কর্য "স্মৃতির জানালা"। হলটির অবস্থান বিশ্ববিদ্যালয়ের ব্যাবসায় শিক্ষা অনুষদের ১০০ মিটার উত্তর পশ্চিমে। এর পাশেই রয়েছে ইন্টারন্যাশনাল হল ও বিশ্ববিদ্যালয় প্রাশাসনিক ভবন।


title: ঢাকা বিশ্ববিদ্যালয়ের আবাসিক হলসমূহ

text: প্রতিষ্ঠা ১ জানুয়ারি ১৯৬৭। বর্তমান আবাসিক ছাত্রের সংখ্যা ৬০০, দ্বৈতাবাসিক ছাত্রের সংখ্যা ৮২০ এবং অনাবাসিক ছাত্রের সংখ্যা ৮৯০। হলের পাশে একটি মাঠ রয়েছে। এই হলে দুটি রিডিং রুম ও একটি লাইব্রেরি (গিয়াস উদ্দিন পাঠাগার), একটি ডাইনিং (আলমগিরের ক্যান্টিন)ও একটি মেস(ফয়োটস এন্টারটেইনমেন্ট) রয়েছে। আছে একটি টিভি রুম ও একটি গেমস রুম।


title: ঢাকা বিশ্ববিদ্যালয়ের আবাসিক হলসমূহ

text: এই হলের ৫৬৪ নাম্বার কক্ষে বাংলা সাহিত্যের বিখ্যাত লেখক হুমায়ুন আহমেদ থাকতেন। এখানে বসেই তিনি তার অনেক বিখ্যাত বই লিখেছেন।


title: ঢাকা বিশ্ববিদ্যালয়ের আবাসিক হলসমূহ

text: এছাড়া বাংলাদেশ আওয়ামী লীগের সাধারণ সম্পাদক ওবায়দুল কাদেরও এই হলে থাকতেন।


title: ঢাকা বিশ্ববিদ্যালয়ের আবাসিক হলসমূহ

text: ঢাকা বিশ্ববিদ্যালয়ের দ্বিতীয় ছাত্রী হল। বিশিষ্ট সাহিত্যিক ও কবি শামসুন নাহার মাহমুদের নামে এই হলের নামকরণ করা হয়।


title: ঢাকা বিশ্ববিদ্যালয়ের আবাসিক হলসমূহ

text:
স্বাধীনতা পরবর্তী সময়ে ১৯৭৬ সালে পল্লীকবি জসীম উদ্ দীন এর নামে এই হলের নামকরণ করা হয়।হলটিতে রয়েছে৫তলা বিশিষ্ট দুইটি সংযুক্ত ভবন।হলটিতে দুইটি রিডিং রুম,একটি টিভি রুম,একটি পেপার রুম, একটি গেমস রুম, কেন্টিন ও মেস আছে,।এছাড়া নিচতলায় মসজিদ,ডিবেটিং ক্লাব এবং স্বেচ্ছা রক্তদানের সংগঠন বাঁধনেরও কার্যক্রম রয়েছে।
হলের পাশে রয়েছে একটি খেলার মাঠ এবং সামনের অংশে রয়েছে মনোরম ফুল বাগান।


title: ঢাকা বিশ্ববিদ্যালয়ের আবাসিক হলসমূহ

text:
হলের বিশেষ আকর্ষণ একসারি দোকান যেগুলোর গ্রহনযোগ্যতা বিশ্ববিদ্যালয়ে ছাত্রছাত্রী বিশেষ করে ছাত্রীদের কাছে সন্দেহাতীত ভাবে প্রচন্ড।
মনোরম ও নিরিবিলি পরিবেশের জন্য হলটি সকলের কাছে পরিচিত।


title: ঢাকা বিশ্ববিদ্যালয়ের আবাসিক হলসমূহ

text: বর্তমান আবাসিক ছাত্রের সংখ্যা ৩৮৭ এবং অনাবাসিক ছাত্রের সংখ্যা ৭৮৯।


title: ঢাকা বিশ্ববিদ্যালয়ের আবাসিক হলসমূহ

text: ১৯৭৬ সালে প্রতিষ্ঠিত এই হলটির নামকরণ করা হয় ঢাকা বিশ্ববিদ্যালয়ের প্রথম বাঙালি ভিসি এবং বিশিষ্ট শিক্ষানুরাগী আহমেদ ফজলুর রহমান- এর নামে। আবাসিক/দ্বৈতবাসিক ছাত্রের সংখ্যা ৯৯২ জন ও অনাবাসিক সংযুক্ত ছাত্র সংখ্যা ৮৯৫ জন। হলটির অবস্থান নীলক্ষেত থেকে বিশ্ববিদ্যালয়ের প্রবেশ মুখে।


title: ঢাকা বিশ্ববিদ্যালয়ের আবাসিক হলসমূহ

text:
১৯৮৮ সালে বঙ্গবন্ধু শেখ মুজিবুর রহমানের নামানুসারে এ হলের নামকরণ করা হয়। এ হলে আবাসিক ছাত্রের সংখ্যা ৪৮৪ জন এবং অনাবাসিক ছাত্রের সংখ্যা ৩৭৫২ জন।
হলটি জাতির পিতার স্মৃতি ধরে রাখার জন্য নামকরণ করা হয়।


title: ঢাকা বিশ্ববিদ্যালয়ের আবাসিক হলসমূহ

text: ১৯৮৮ সালে মরহুম রাষ্ট্রপতি মুক্তিযোদ্ধা শহিদ জিয়াউর রহমানের নামানুসারে হলের নামকরণ করা হয়। এ হলের আবাসিক ছাত্রের সংখ্যা ১২০৫ জন এবং অনাবাসিক ছাত্রের সংখ্যা ৩৭৫২ জন।


title: ঢাকা বিশ্ববিদ্যালয়ের আবাসিক হলসমূহ

text: বিশ্ববিদ্যালয়ের মূল ক্যাম্পাস থেকে একটু দূরে নিউ মার্কেটর পিছনে বিজিবি ৩নং গেইটের মধ্যবর্তী এলাকাতে এই হল অবস্থিত। এই হলের পাশেই ঢাকা বিশ্ববিদ্যালয়ের সমাজকল্যাণ ইনিষ্টিটিউট অবস্থিত।


title: ঢাকা বিশ্ববিদ্যালয়ের আবাসিক হলসমূহ

text: ১৯৬৬ সালে আন্তর্জাতিক হোস্টেল নামে এটি প্রতিষ্ঠিত হয়। ২০০২ সালে এটি ছাত্রাবাসে উন্নিত হয়। এ হলে ৩৬ জন বিদেশি ছাত্র আছে। এছাড়া এ হলে বিশ্ববিদ্যালয়ের ৩৫ জন তরুণ শিক্ষকের আবাসিক ব্যব্যস্থা আছে।


title: ঢাকা বিশ্ববিদ্যালয়ের আবাসিক হলসমূহ

text: ২০০১ সালে এই হলটি প্রতিষ্ঠিত হয়। আবাসিক ছাত্র সংখ্যা ৪২৫ জন এবং অনাবাসিক ৩৭০ জন।


title: ঢাকা বিশ্ববিদ্যালয়ের আবাসিক হলসমূহ

text: ২০১৩ সালের ১৪ নভেম্বর প্রধানমন্ত্রী শেখ হাসিনা এই নতুন হল উদ্বোধন করেন। এটি ঢাকা বিশ্ববিদ্যালয়ের টুইন-টাওয়ার ও অসাম্প্রদায়িক হল বলে খ্যাত।


title: ঢাকা বিশ্ববিদ্যালয়ের আবাসিক হলসমূহ

text: কবি সুফিয়া কামালের নাম অনুসারে এই হলের নাম করন করা হয়। হলে আবাসন সংখ্যা ১,৪০০। দুটি ১০ তলা ভবন প্রদীপ্ত ও প্রত্যয়। এই হলে রয়েছে একটি ক্যান্টিন, লাইব্রেরি, পড়ার কক্ষ ও মেয়েদের পার্লার।


title: ঢাকা বিশ্ববিদ্যালয়ের আবাসিক হলসমূহ

text: রাজধানীর ফার্মগেট এলাকাতে এই হোস্টেল অবস্থিত। ব্যবসায়ে প্রশাসন ইনিষ্টিটিউট বা আই বি এর ছাত্রদের জন্য এই হোস্টেল।


title: ঢাকা বিশ্ববিদ্যালয়ের আবাসিক হলসমূহ

text: ঢাকা বিশ্ববিদ্যালয়ের স্যার এ. এফ. রহমান হলের বর্ধিতাংশ হিসেবে নিউ মার্কেট বিপণী বিতানের পিছনে এই ছাত্রাবাসের অবস্থান।


title: ঢাকা বিশ্ববিদ্যালয়ের আবাসিক হলসমূহ

text: ইনস্টিটিউট অব লেদার ইঞ্জিনিয়ারিং অ্যান্ড টেকনোলজি এর ছাত্রদের জন্য এই ছাত্রাবাসটি। এটি হাজারীবাগে উক্ত ইনস্টিটিউটের পাশে অবস্তিত।


title: ঢাকা বিশ্ববিদ্যালয়ের আবাসিক হলসমূহ

text: ঢাকা বিশ্ববিদ্যালয়ের হলসমুহ


title: চেতেশ্বর পুজারা

text: চেতেশ্বর অরবিন্দ পুজারা (; জন্ম: ২৫ জানুয়ারি, ১৯৮৮) গুজরাটের রাজকোটে জন্মগ্রহণকারী বিশিষ্ট ভারতীয় ক্রিকেটার। ডানহাতি ব্যাটসম্যান হিসেবে ভারত দলের হয়ে আন্তর্জাতিক ক্রিকেট খেলছেন। ৯ অক্টোবর, ২০১০ তারিখে ব্যাঙ্গালোরে অনুষ্ঠিত টেস্ট ক্রিকেটে অস্ট্রেলিয়া দলের বিপক্ষে অভিষিক্ত হন। ঘরোয়া ক্রিকেটে সৌরাষ্ট্র এবং আইপিএলে রয়্যাল চ্যালেঞ্জার্স ব্যাঙ্গালোর দলের হয়ে খেলেন।


title: চেতেশ্বর পুজারা

text: প্রথম-শ্রেণীর ক্রিকেটার অরবিন্দ শিবলাল পুজারা তার বাবা এবং বিপিন শিবলাল পুজারা তার কাকা। ১৩ ফেব্রুয়ারি, ২০১৩ তারিখে রাজকোটে পুজা পাবারি’র সাথে বিবাহ-বন্ধনে আবদ্ধ হন তিনি।


title: চেতেশ্বর পুজারা

text: ২০১০ সালের গ্রীষ্মে ভারতের এ দলের হয়ে ইংল্যান্ড সফর করেন। দলের পক্ষে তিনি সর্বোচ্চ রান সংগ্রহকারী ছিলেন। অক্টোবর, ২০১১ সালে বিসিসিআই জাতীয় পর্যায়ে খেলার জন্য তাকে গ-শ্রেণীভূক্ত খেলোয়াড় হিসেবে অন্তর্ভুক্ত করে। দীর্ঘসময় ধরে ইনিংস খেলার জন্য ভারতের মাঝারি স্তরের ব্যাটসম্যান হিসেবে রাহুল দ্রাবিড় ও ভিভিএস লক্ষ্মণের অবসরের পর তাকে বিবেচনা করা হয়ে থাকে।


title: চেতেশ্বর পুজারা

text: ২০১২ সালের আগস্টে পুণরায় টেস্টে ফিরে আসেন নিউজিল্যান্ডের বিরুদ্ধে সেঞ্চুরি করেন। নভেম্বর, ২০১২ সালে আহমেদাবাদে ইংল্যান্ডের বিপক্ষে অনুষ্ঠিত টেস্টে তিনি তার প্রথম দ্বি-শতক ইনিংস করেন। মার্চ, ২০১৩ সালেও অস্ট্রেলিয়ার বিরুদ্ধে আরও একটি দ্বি-শতক রান করেন। উভয় খেলায়ই ভারত জয়ী হয় ও তিনি ম্যান অব দ্য ম্যাচের পুরস্কার লাভ করেন।


title: চেতেশ্বর পুজারা

text: ২০১৪ সালে ডার্বিশিয়ার কাউন্ট্রি দলের হয়ে ওভাল স্টেডিয়ামে সারের বিরুদ্ধে অপরাজিত ৯০ এবং ডার্বি কাউন্ট্রি গ্রাউন্ডে লেইসেস্টারসায়রের বিরুদ্ধে অপরাজিত ১০০ রানের ইনিংস খেলেন।


title: চেতেশ্বর পুজারা

text: ২০১৫ সালে ইয়র্কশায়ার দলের জন্য খেলেন। ইয়র্কশায়ার ডিভিশন ওয়ান চ্যাম্পিয়ন হয়। হেডিংলে গ্রাউন্ডে হাম্পশায়ারের বিরুদ্ধে অপরাজিত ১৩৩ রানের ইনিংস খেলেন।


title: চেতেশ্বর পুজারা

text: প্রথম-শ্রেণীর ক্রিকেটে একমাসের মধ্যে তিনটি ত্রি-শতক হাঁকিয়ে অনন্য রেকর্ড স্থাপন করেন পুজারা। দ্রুততম ব্যাটসম্যান হিসেবে একহাজার রান করেন মাত্র ১১ টেস্টের ১৮ ইনিংসে।


title: নাজিম উদ্দিন মোস্তান

text: নাজিম উদ্দিন মোস্তান (জন্ম: ১১ সেপ্টেম্বর, ১৯৪৮ - মৃত্যু: ১৮ আগস্ট, ২০১৩) বাংলাদেশের প্রথিতযশা সাংবাদিক। সাংবাদিকতায় বিশেষ অবদানের জন্য তিনি একুশে পদক পান।


title: নাজিম উদ্দিন মোস্তান

text: নাজিম উদ্দিন মোস্তানের পৈতৃক বাড়ি চাঁদপুর জেলার সকদি গ্রামে। তিনি ১৯৪৮ সালের ১১ সেপ্টেম্বর জন্মগ্রহণ করেন। তাঁর বাবার নাম হাফিজউদ্দিন এবং মায়ের নাম সায়েরা খাতুন। নিজ গ্রামে পড়াশোনা শুরু করে প্রথম বিভাগে মাধ্যমিক পাস করে চট্টগ্রাম থেকে। পরবর্তীতে উচ্চ মাধ্যমিক পাস করে ১৯৬৯ সালে স্নাতক ডিগ্রি অর্জন করেন। তারপর ঢাকা বিশ্ববিদ্যালয় ১৯৭৯ সালে স্নাতকোত্তর ডিগ্রি অর্জন করেন।


title: নাজিম উদ্দিন মোস্তান

text: চট্টগ্রামের দৈনিক সমাচার পত্রিকায় প্রুফ রিডারের চাকরি দিয়ে তাঁর কর্মজীবন শুরু করেন নাজিম উদ্দিন মোস্তান। তারপর ঢাকায় এসে বাংলাবাজারে একটি প্রকাশনা সংস্থায় প্রুফ রিডারের কাজ শুরু করেন। এরপর দৈনিক পয়গাম পত্রিকায় সহসম্পাদক ছিলেন এবং ১৯৭১ সালে দৈনিক সংবাদ ও ১৯৭৫ সালে দৈনিক ইত্তেফাকে সহসম্পাদক পদে কাজ শুরু করেন। নাজিম উদ্দিন মোস্তান দীর্ঘ সময় ধরে দৈনিক ইত্তেফাক পত্রিকায় সাংবাদিকতা করেন এবং তিনি এর প্রধান প্রতিবেদক ছিলেন। সব শেষে তিনি রাষ্ট্র নামে একটি সাপ্তাহিক পত্রিকার প্রকাশক ছিলেন।


title: নাজিম উদ্দিন মোস্তান

text: সহজ ভাষায় বিজ্ঞানকে জনপ্রিয় করে লেখালেখির জন্য ১৯৮৫ সালে বাংলাদেশ ইনস্টিটিউট অব ডিপ্লোমা অ্যান্ড ইঞ্জিনিয়ার্স নাজিম উদ্দিন মোস্তানকে সম্মানিত করে। প্রযুক্তিবিষয়ক পত্রিকা কারিগর ১৯৯০ সালে সাংবাদিকতায় অবদান রাখায় পদক প্রদান করে এবং সমাজ কল্যাণ সংঘ তাঁকে পুরস্কৃত করে। তিনি রোটারি ক্লাব অব রমনার পদকও পান। সাংবাদিকতায় বিশেষ অবদান রাখায় ২০০৩ সালে তিনি একুশে পদক লাভ করেন। একই বছর বাংলাদেশ কম্পিউটার সমিতি ও বিসিএস কম্পিউটার সিটি তাঁকে আজীবন সম্মাননা জানায়।


title: মোহাম্মদ ওয়াহিদ হাসান

text: মোহাম্মদ ওয়াহিদ হাসান মানিক (; জন্ম: ৩ জানুয়ারি, ১৯৫৩) মালেতে জন্মগ্রহণকারী মালদ্বীপের বিশিষ্ট রাজনীতিবিদ। ৭ ফেব্রুয়ারি, ২০১৩ থেকে ১৭ নভেম্বর, ২০১৩ তারিখ পর্যন্ত মেয়াদকালে তিনি মালদ্বীপের ৫ম রাষ্ট্রপতির দায়িত্ব পালন করেছেন। একসময় তিনি সংবাদ উপস্থাপক ছিলেন। এছাড়াও তিনি জাতিসংঘে ইউনিসেফ, ইউএনডিপি ও ইউনেস্কো’র কর্মকর্তার দায়িত্ব পালন করেন। তিনি মালদ্বীপের সংসদের সদস্য ছিলেন। মালদ্বীপের প্রথম নাগরিক হিসেবে মার্কিন যুক্তরাষ্ট্রের স্ট্যানফোর্ড বিশ্ববিদ্যালয় থেকে পিএইচডি ডিগ্রী অর্জন করেন। প্রথম ব্যক্তি হিসেবে মালদ্বীপ টেলিভিশনের পর্দায় উপস্থাপিত হয়েছেন তিনি।


title: মোহাম্মদ ওয়াহিদ হাসান

text: হাসান ইব্রাহিম মানিকু ও এইশাথ মুসা দম্পতির সন্তান মোহাম্মদ ওয়াহিদ হাসান। দশ ভাই-বোনের মধ্যে তাঁর অবস্থান প্রথম।


title: মোহাম্মদ ওয়াহিদ হাসান

text: সংসদ সদস্যরা নাটকীয়ভাবে দেশ পুণর্গঠন করতে পারবেন না চিন্তা করে উচ্চতর শিক্ষার লক্ষ্যে মালদ্বীপ ত্যাগ করে মার্কিন যুক্তরাষ্ট্র গমন করেন। সেখানে তিনি দু’টি স্নাতকোত্তর ডিগ্রী ও স্ট্যানফোর্ড বিশ্ববিদ্যালয় থেকে পিএইচডি ডিগ্রী অর্জন করেন। পিএইচডি ডিগ্রী অর্জনের ফলে তিনি মালদ্বীপের প্রথম ব্যক্তি হবার সৌভাগ্য অর্জন করেন। শিক্ষাজীবন শেষে দেশে ফিরে সংসদ নির্বাচনে প্রতিদ্বন্দ্বিতা করেন। সাবেক রাষ্ট্রপতি মামুন আব্দুল গাইয়ুমের শ্যালক ইলিয়াস ইব্রাহিমের বিরুদ্ধে নির্বাচনে তিনি বিজয়ী হন।


title: মোহাম্মদ ওয়াহিদ হাসান

text: ২০০৮ থেকে ২০১২ সাল পর্যন্ত তিনি মালদ্বীপের উপ-রাষ্ট্রপতির দায়িত্ব পালন করেন। সাবেক রাষ্ট্রপতি মোহাম্মদ নাশিদের পদত্যাগজনিত কারণে ৭ ফেব্রুয়ারি, ২০১২ তারিখে মোহাম্মদ ওয়াহিদ হাসান রাষ্ট্রপতির দায়িত্ব নেন। পরদিনই নাশিদ জানান যে, তিনি সামরিক বাহিনী ও পুলিশের বন্দুকের নলের মুখে জোরপূর্বক পদত্যাগপত্রে স্বাক্ষর করতে বাধ্য হন। প্রতিবেদনে প্রকাশ পায় যে, ওয়াহিদ ও তাঁর সমর্থকেরা সামরিকবাহিনীর সহায়তায় জনগণকে নির্যাতন করেছেন।


title: এম আব্দুর রহিম মেডিকেল কলেজ

text: এম আব্দুর রহিম মেডিকেল কলেজ (পূর্বনাম: দিনাজপুর মেডিকেল কলেজ) বাংলাদেশের রংপুর বিভাগের দিনাজপুর জেলায় অবস্থিত, যা ১৯৯২ সালে প্রতিষ্ঠিত হয়। এম আব্দুর রহিম মেডিকেল কলেজ রাজশাহী বিশ্ববিদ্যালয়ের অধীনে চিকিৎসা অনুষদের অন্তর্ভুক্ত একটি মেডিকেল কলেজ।


title: এম আব্দুর রহিম মেডিকেল কলেজ

text: ১৯৭৮-৭৯ সালে বাংলাদেশ সরকার দেশে উন্নত চিকিৎসা সেবা প্রদানের লক্ষ্যে বগুড়া, কুমিল্লা, ফরিদপুর, কুষ্টিয়া, খুলনা, নোয়াখালীতে মেডিকেল কলেজ স্থাপন করার পরিকল্পনা গ্রহন করে। পরিকল্পনা অনুযায়ী ১৯৮০-৮১ সালে কুমিল্লা, খুলনা, পাবনা এবং আইপিএমজিআর (ঢাকা) - এ সেখানকার মেডিকেল কলেজগুলোর কার্যক্রম শুরু হয়। কিন্তু কিছু সমস্যার কারনে সেই মেডিকেল কলেজগুলোর কার্যক্রম স্থগিত হয়ে যায় এবং শিক্ষার্থীদের দেশে বিদ্যমান আটটি মেডিকেল কলেজে স্থানান্তর করা হয়। আবার ১৯৯১-৯২ সালে সরকার আবারও আরও মেডিকেল কলেজ স্থাপনের প্রয়োজনীয়তা অনুভব করে এবং আরও ৫টি মেডিকেল কলেজ স্থাপন করার সিদ্ধান্ত নেয়। সেজন্য উক্ত বছরে সরকার দিনাজপুর, বগুড়া, খুলনা, ফরিদপুর এবং কুমিল্লাতে প্রতিটিতে ৫০ জন ছাত্র ভর্তি করানোর মাধ্যমে আরোও ৫টি মেডিকেল কলেজ প্রতিষ্ঠা করে।


title: এম আব্দুর রহিম মেডিকেল কলেজ

text: দিনাজপুর মেডিকেল কলেজ ১৯৯২ সালের ১৬ই আগস্ট কার্যক্রম শুরু করে এবং ১লা জুলাই ২০০০ সালে দিনাজপুর শহরে আনন্দ সাগর এলাকায় নতুন ভবনে কার্যক্রম শুরু করে। শেষ পর্যন্ত ৭ই মার্চ, ২০১০ সালে দিনাজপুর মেডিকেল কলেজ নিজস্ব ভবনে ১৩০ জন শিক্ষার্থী নিয়ে তার কার্যক্রম স্থানান্তর করে।


title: আস্ক.এফএম

text: আস্ক.এফএম () হল ইন্টারনেট ভিত্তিক একটি প্রশ্ন ও উত্তরের ওয়েবসাইট। ওয়েবসাইটটি ২০১০ সালের জুনে চালু হয়।ব্যবহারকারীরা সাইটের সদ্যস্যদের প্রশ্ন করতে পারেন এবং এর উত্তর প্রবেশ (লগ-ইন) না করেও পাওয়া যায়।


title: আস্ক.এফএম

text: ২০১০ সালে লাটভিয়াতে সাইটটি চালু হলেও পরবর্তীকালে এটি বিশ্বব্যাপী পরিচিত হয়ে উঠে। সম্প্রতি ওয়েবসাইটির বিরুদ্ধে সাইবার নির্যাতনের অভিযোগে কয়েকটি সংবাদ মাধ্যমে নিবন্ধ প্রকাশিত হয়। এধরনের সাইবার নির্যাতনের শিকার হয়ে অনেক শিশু আত্মহত্যা করায় সাইটি আদালত কর্তৃক বিতর্কের শিকার হয়। অভিযোগে বলা হয় ওয়েবসাইটটিতে আপত্তিকর মন্তব্যকারীদের কোন প্রকার ট্র্যাকিং-এর ব্যবস্থা নেই ও বাবা মায়েরা শিশুদের কাছ থেকে এটি নিয়ন্ত্রন করতে পারছে না। অন্যান্য সামাজিক যোগাযোগের ওয়েবসাইট মূলত এধরনের ব্যবস্থা থাকে। যাইহোক পরবর্তীকালে ওয়েবসাইটটি এই মর্মে ঘোষণা দেয় যে, তারা অভিযোগ গ্রহণের জন্য আলাদা ফিচার চালু করবে ও শীঘ্রই তাদের ওয়েবসাইটটি পর্যবেক্ষনের জন্য কিছু সঞ্চালক নিয়োগ করবে।


title: বেবো

text: বেবো ২০০৫ সালে চালু হওয়া একটি সামাজিক যোগাযোগের ওয়েবসাইট। ওয়েবসাইটটি ক্রাইটেরিওন ক্যাপিটাল পার্টনারস কর্তৃক পরিচালিত হয়। ২০১০-এর জুনে আমেরিকান অনলাইনের কাছ থেকে ক্রাইটেরিওন বেবো ক্রয় করে। বেবো ওয়েবসাইটে ব্যবহারকারীরা একটি ব্যাক্তিগত প্রোফাইল তৈরি করতে পারে এবং প্রোফাইলে তারা নিজের ইচ্ছেমত ব্লগ লিখতে পারে, ছবি, সঙ্গীত, ভিডিও ও প্রশ্ন রাখতে পারে। অন্যান্য ব্যবহারকারীদের সেই প্রশ্নের উত্তর দেওয়ারও ব্যবস্থা রায়েছে। এছাড়াও ব্যবহারকারীরা নিজের প্রোফাইল ব্যবহার করে অন্যান্য ব্যবহারকারীদের সাথে বার্তার মাধ্যমে যোগাযোগ ও তাদের বন্ধু তালিকায় যুক্ত করতে পারে।


title: বেবো

text:
বেবো অন্যান্য সামাজিক যোগযোগের ওয়েবসাইট বিশেষ করে ফেসবুকের সাথে সাদৃশ্যপূর্ণ।
মিখাইল ও জচি ব্রিচ নামে দুই জন প্রকৌশলী ২০০৫ সালের জানুয়ারিতে সানফ্রান্সিকোতে তাদের নিজেদের বাড়িতে বেবো ওয়েবসাইটটি চালু করেন। ১৩ মার্চ, ২০০৮ সালে আমেরিকান অনলাইন বা অল বেবো ওয়েবসাইটটি $৮৫০ মিলিয়ন ডলারের বিনিময়ে কিনে নেয়, চুক্তির শর্তানুযায়ী ব্রিচ ভ্রাতৃদ্বয় লাভের $৫৯৫ মিলিয়ন ডলার অর্জন করেন। ক্রয় করার পর অল বেবোতে বিজ্ঞাপন দিতে শুরু করে যার ফলে ওয়েবসাইটটি প্রতিযোগিতামূলক বাজারে টিকে থাকতে হিমশিম খাচ্ছিল। এরপর অল অন্যান্য সামাজিক যোগাযোগের ওয়েবসাইটের সাথে প্রতিযোগিতার জন্য বেবোতে অনেক নতুন ফিচার যুক্ত করে। কিন্তু এপ্রিল ২০১০ সালে আমেরিকান অনলাইন বেবো ব্রিক্রি বা বন্ধ করে দেওয়ার ঘোষণা দেয়। ১৭ জুন, ২০১০ সালে অল বেবো সাইটটি ক্রাইটেরিয়ন ক্যাপিটাল পার্টনারস এর কাছে ব্রিক্রি করে দেয়। বিক্রয়মূল্য গোপন রাখা হয়েছে তবে অনেকেই মনে করেন এর পরিমান $১০ মিলিয়ন ডলারের কম হতে পারে।
বেবো ক্রয়য়ের ঘটনাকে বিবিসি, ডটকম যুগে আমেরিকান অনলাইনের সবচেয়ে বাজে চুক্তি হিসেবে আক্ষাইত করেছে যার জন্য অল-এর সাবেক সিইও রেনডি ফালকোকে চাকরি হারাতে হয়েছিল।


title: উদারনীতিবাদ

text: উদারনীতিবাদ বা উদারপন্থী মতবাদ () সাম্য ও মুক্তির উপর নির্ভর করে সৃষ্ট একধরণের বৈশ্বিক রাজনৈতিক দর্শন। এ দুইটি নীতির উপর ভিত্তি করে উদারতাবাদকে অনেক বিস্তৃত আকার দেওয়া হয়েছে। অবাধ ও শান্তিপূর্ণ নির্বাচন, জনগণের অধিকার, সংবাদপত্রের স্বাধীনতা, ধর্মীয় স্বাধীনতা, মুক্তবাণিজ্য, ব্যক্তিগত মালিকানা প্রভৃতি ধারণার উদ্ভব ঘটেছে এ দর্শনের উপর ভিত্তি করে। উদারতাবাদের ইংরেজি Liberalism উদ্ভব হয়েছে লাতিন শব্দ "liberalis" থেকে।


title: উদারনীতিবাদ

text: উদারনীতি এমন একটি রাজনৈতিক মতবাদ যেখানে ব্যক্তির স্বাধীনতাকে রক্ষা করা ও এর উন্নতিসাধন করাকে রাজনীতির মূল সমস্যা হিসেবে চিহ্নিত করা হয়। উদারপন্থীরা বিশ্বাস করেন ব্যক্তিবিশেষকে অন্যদের সৃষ্ট ক্ষতির হাত থেকে বাঁচানোর জন্য সরকারের প্রয়োজনীয়তা আছে, কিন্তু তারা এও বিশ্বাস করেন যে সরকার নিজেও ব্যক্তিস্বাধীনতার জন্য হুমকি হতে পারে। মার্কিন বিপ্লবী লেখক টমাস পেইন ১৭৭৬ সালে লিখেছিলেন যে সরকার এক ধরনের "প্রয়োজনীয় মন্দলোক"। ব্যক্তির স্বাধীনতা ও জীবন সুরক্ষার জন্য আইন, বিচারব্যবস্থা ও পুলিশের দরকার আছে, কিন্তু এগুলির দমনমূলক ক্ষমতা ব্যক্তির বিরুদ্ধেই প্রযুক্ত হতে পারে। সুতরাং সমস্যা হচ্ছে এমন একটি রাজনৈতিক ব্যবস্থা সৃষ্টি করা যাতে ব্যক্তিস্বাধীনতা রক্ষার জন্য সরকারের কাছে প্রয়োজনীয় ক্ষমতা থাকবে কিন্তু একই সাথে সেই ক্ষমতার যাতে অপব্যবহার না হয়, সেটিও প্রতিরোধের ব্যবস্থা থাকবে।


title: উদারনীতিবাদ

text: রাজনৈতিক দর্শনের একটি বিশেষ মতবাদ হিসেবে উদারতাবাদের বয়স দেড়শ বছরের কিছু বেশি হলেও এর উৎস মূল ষোড়শ শতাব্দীর রেনেসাঁ ও রিফর্মেশন আন্দোলন পর্যন্ত বিস্তৃত। রেনেসাঁ ও রিফর্মেশন আন্দোলনে ব্যাক্তিকে তার স্বকীয় সত্তায় প্রতিষ্ঠিত করার জন্য যে প্রয়াস চালানো হয় তার পরোক্ষ ফলশ্রুতি হিসেবে উদারতাবাদের জন্ম হয়। উদারতাবাদ তার বিকাশপথে প্রথমে একটি নেতিবাচক আন্দোলন হিসেবে, এবং পরে একটি ইতিবাচক আদর্শ হিসেবে ঐতিহাসিক ভূমিকা পালন করে। নেতিবাচক আন্দোলন হিসেবে এটি যুগ যুগ ধরে মানুষের প্রগতি ও মুক্তির পথে সৃষ্ট বাধাসমূহকে দূর করার কাজে নিয়োজিত হয় এবং ইতিবাচক আদর্শ হিসেবে মানুষের মধ্যে যে বিপুল শক্তি ও সম্ভাবনা প্রোথিত রয়েছে তার সার্থক বিকাশ সাধনের মাধ্যমে মানুষকে তার স্বকীয় সত্তায় প্রতিষ্ঠিত করার কাজে ব্রতী হয়। উদারতাবাদ যদিও মূলত একটি রাজনৈতিক আন্দোলন, তবু তা শুধুমাত্র রাজনীতির মধ্যে সীমাবদ্ধ না থেকে মানুষের অর্থনৈতিক, সামাজিক ও ধর্মীয় জীবনেও সম্প্রসারিত হয়েছে। জন হলওয়েলের মতে, "উদারতাবাদ নিছক একটি চিন্তাধারা নয়, এটি একটি জীবনদর্শনও বটে। জীবনদর্শন হিসেবে তা মানুষের রাজনৈতিক, সামাজিক, ধর্মীয় ও অর্থনৈতিক আকাঙ্ক্ষাসমূহকে প্রতিফলত করে।"


title: উদারনীতিবাদ

text: ধর্মীয় আন্দোলন হিসেবে উদারতাবাদ রোমান ক্যাথলিকবাদের বিরুদ্ধে সংগ্রামে অবতীর্ণ হয় এবং ক্যালভিনপন্থীদের, ফরাসী হুগুয়েনটদের ও অন্যান্য প্রটোস্ট্যান্ট সম্প্রদায়ের ধর্মীয় স্বাধীনতার সংগ্রামকে রাজনৈতিক সমর্থন প্রদান করে। সপ্তদশ শতাব্দীতে ইংল্যান্ডের গৃহযুদ্ধকালে উদারতাবাদ ব্রিটিশ নন-কনফর্মিস্ট আন্দলনের সাথে একাত্মতা ঘোষণা করে এবং রোমান ক্যাথলিক চার্চের বিশেষাধিকারের দাবিকে নস্যাৎ করে দেয়। মোট কথা, সপ্তদশ শতাব্দী থেকে উদারতাবাদ শুধু যে রাষ্ট্রীয় হস্তক্ষেপ থেকে স্বাধীন ধর্মাচরণের অধিকারকে রক্ষা করার চেষ্টা করে তাই নয়, চার্চের প্রভাব থেকে সরকার ও সরকারি প্রতিষ্ঠান সমূহকে মুক্ত করার প্রয়াসেও লিপ্ত হয়।


title: তাশিরোজিমা

text: তাশিরোজিমা (田代島) জাপানের মিয়াগির আইসিনোমাকিতে অবস্থিত একটি ছোট দ্বীপ। এটি আজিশিমার পশ্চিমে প্রশান্ত মহাসাগরের ওশিকা উপদ্বীপে অবস্থিত। দ্বীপটি প্রায় জনশূন্য কারণ এর জনসংখ্যা ১০০ জন এর মত। ১৯৫০-এর দশকের এক হিসেবমতে দ্বীপের জনসংখ্যা ছিল মাত্র ১০০০ জন। তাশিরোজিমা দ্বীপে বিড়ালের আধিক্যের কারণে এটি বিড়ালের দ্বীপ হিসেবেই বেশি পরিচিত। বিড়ালকে খায়ানো হলে তাদের ধন সম্পদ বৃদ্ধি পাবে, স্থানীয়রা এধরনের এক বিশ্বাস থেকেই বিড়াল পোষে থাকে। বর্তমানে এই দ্বীপে মানুষের চেয়ে বিড়ালের সংখ্যাই বেশি। জাপানের "সানকি" সংবাদ মাধ্যমের ২০০৯-এর এক নিবন্ধ অনুসারে দ্বীপের বাসিন্দাদের কোন পোষা কুকুর নেই এবং দ্বীপে কুকুরের প্রবেশ নিষিদ্ধ।


title: তাশিরোজিমা

text: তাশিরোজিমা দ্বীপটি দুটি গ্রামে বিভক্ত: "ওডুমারি" ও "নিটুডা"। এ দ্বীপের পাশের দ্বীপ ছিল "আজিসিমা", যখন আজিসিমা ওশিকা দ্বীপের সাথে সম্পৃক্ত ছিল। কিন্তু ২০০৫ সালের ১লা এপ্রিল ওশিকাকে "আইশিনোমাকি" দ্বীপের সাথে একত্রিত করা হয়, সুতরাং বর্তমানে দুটি দ্বীপই আইশিনোমাকির অধীন। দ্বীপের ৮৩% লোক বয়স্ক। গ্রাগুলোকে টার্মিনাল ভিলেজ (限界集落 গেনকাই সুরাকো) বলে আখ্যায়িত করা হয় যার অর্থ হল, দ্বীপের ৫০% লোকের বয়স ৬৫ বা তার বেশি। দ্বীপের অধিকাংশ লোকজন মৎস শিকার বা গাইড হিসেবে জীবিকা নির্বাহ করে। তাশিরোজিমা মঙ্গা দ্বীপ নামেও পরিচিত।


title: তাশিরোজিমা

text: তাশিরোজিমা দ্বীপের তাশিরো এলিমেন্টারি বিদ্যালয় ১৯৮৯ সালে বন্ধ হয়ে যায় এবং পরবর্তীতে এটি এডুকেশনাল সেন্টার হিসেবে পরিচিত হয়ে উঠে। ২০০৮ সালে এডুকেসন সেন্টারটিও বন্ধ হয়ে যায়। ২০০০ সালে পর্যটকদের সুবিধার্থে দ্বীপে একটি ভবন তৈরি করা হয়। ২০০৭ সালে দ্বীপে একটি ৬কি.মি. ও ১০ কি.মি. ম্যারাথন এর আয়োজন করা হয়েছিল। ২০১১ সালে তাশিরোজিমাতে তুহোকো সুনামি আঘাত হনে এবং সুনামির আঘাতে বাসিন্দাদের মারাত্মক ক্ষতি হয়।


title: তাশিরোজিমা

text: ২০০৪ সালে "সেন্দাই" থেকে একটি জুটি দ্বীপে স্থানান্তরিত হয়ে পর্যটকদের জন্য একটি মোটেল তৈরি করেন যার নাম "হামায়া"। ২০০৬ সালে তারা দ্বীপ ও এর বাসিন্দাদের তথ্য নিয়ে ব্লগ লেখা শুরু করেন। ২০০৬ সালের ২০শে মে দ্বীপের বিশাল বিড়াল জনসংখ্যার রক্ষণাবেক্ষন নিয়ে "তেরেবি" আশাই নামে এক পরিচালক "জিনসি নো রাকুইন" নামে একটি প্রামান্যচিত্র নির্মাণ করেন। "ফজি তেরেবি" তোশিরোজিমার বিড়াল নিয়ে "নায়ানকো দ্য মুভি" (にゃんこ THE MOVIE) নামে একটি চলচ্চিত্র নির্মাণ করেন। এই চলচ্চিত্রটিতে দ্বীপের "ড্রুপি ইয়ার্ড জ্যাক" নামের একটি বিড়ালের চরিত্র চিত্রণ করা হয় ও চলচ্চিত্রটির কয়েকটি সিকুয়্যালও বের হয়। প্রত্যেক সিকুয়্যালে জ্যাকের সাম্প্রতিক অবস্থা দেখানো হয়। সর্বশেষে এই সিরিজের চলচ্চিত্র "নায়ানকো দ্য মুভি ৪" মুক্তি পায় ২০১০ সালে। চলচ্চিত্রটি মুক্তি পাওয়ার পর অনেক বিড়ালপ্রেমী দ্বীপটিতে ভ্রমণ করেন এবং বর্তমানে কর্তৃপক্ষ পর্যটকদের জ্যাকের সাথে প্যাকেজ ট্যুারেরও ব্যবস্থা করেছেন।


title: অ্য জেনারেল হিস্টোরি অফ দ্য পাইরেটস

text: অ্য জেনারেল হিস্টোরি অফ দ্য রবারিস এন্ড মার্ডার্‌স অফ দ্য মোস্ট নটরিয়াস পাইরেটস বা অ্য জেনারেল হিস্টোরি অফ দ্য পাইরেটস, ১৭২৪ সালের একটি বই যা ব্রিটেনে প্রকাশিত হয়। সমকালীন জলদস্যুদের জীবনী নিয়ে বইটি লেখা হয়েছে। বইটি জলদস্যুতা সম্পর্কিত ধারণার জন্য ও বিখ্যাত জলদস্যুদের জীবন সম্পর্কে তথ্যের প্রধান উৎস হিসেবে ধরা হয়। বইয়ের লেখকের নাম ক্যাপ্টেন চার্লস জনসন, তবে এই নামটিকে লেখকের "ছদ্মনাম" হিসেবে মনে করা হয়।